ഞാന് എന്നെത്തന്നെ കോപ്പിയടിക്കുന്നതില് ആനന്ദം കണ്ടെത്തുന്നയാളാണ്-ജീത് തയില് | Jeet Thayil| Books\nഞാന് എന്നെത്തന്നെ കോപ്പിയടിക്കുന്നതില് ആനന്ദം കണ്ടെത്തുന്നയാളാണ്-ജീത് തയില്\nഞാന് അതിരാവിലെ എഴുന്നേല്ക്കും. സ്വന്തമായി ഒരു കപ്പ് കാപ്പിയുണ്ടാക്കി അതുമായി എന്റെ എഴുത്തുമേശയിലിരിക്കും. അതാണ് അച്ചടക്കമെങ്കില് ഞാന് തികഞ്ഞ അച്ചടക്കമുള്ളയാളാണ്.\nജീത് തയിലിന്റെ പ്രഥമനോവലായ 'നാർക്കോപോളിസ്'(2011), തുടർന്നുവന്ന 'ദ ബുക്സ് ഓഫ് ചോക്ലേറ്റ് സെയിന്റ്സ്'(2017) എന്നിവയ്ക്കുശേഷം നോവൽ ത്രയത്തിലെ മൂന്നാമതായ 'ലോ ഈ വർഷം പുറത്തിറങ്ങി. എഴുത്തിലെ മാസ്മരികതകൊണ്ട് ലോകമെമ്പാടും ആരാധകരെ സൃഷ്ടിച്ച ജീത് തയിൽ തന്റെ ആരാധകർ ചോദിച്ച പ്രധാനപ്പെട്ട ചോദ്യങ്ങൾക്ക് മറുപടി പറയുന്നു.\nവായനക്കാരെ ആസ്വാദനത്തിന്റെ വേറിട്ട തലങ്ങളിലേക്ക് ക്ഷണിച്ചുകൊണ്ടാണ് താങ്കളുടെ പ്രഥമനോവലായ നാർകോപോളിസ് ശ്രദ്ധനേടിയത്. കാവ്യാത്മകതയും സ്ട്രീം ഓഫ് കോൺഷ്യസ്നസ് ടെക്നിക്കും ഒരേ പോലെ ട്രീറ്റ് ചെയ്തിരിക്കുന്നു നാർക്കോപോളിസിൽ. നോവൽ ആരംഭത്തിൽ തന്നെ രചനാസങ്കേതത്തെക്കുറിച്ച് ബോധവാനായിരുന്നോ? നാർക്കോപോളിസിനെ ഏത് ജാനറിലാണ് ഞങ്ങൾ ഉൾപ്പെടുത്തേണ്ടത്?\nഎല്ലാവർക്കും പരിചിതമായ, വായനാശേഷിയ്ക്ക് സാധ്യതയുള്ള ആഖ്യാനശൈലിയാണ് നാർക്കോപോളിസ്സിൽ സ്വീകരിച്ചിരിക്കുന്നത്. കടൽപോലെ ശാന്തമാണത്. അതേസമയം കാവ്യാത്മകവും. പക്ഷികളെക്കുറിച്ചുള്ള അതിസൂക്ഷ്മവിശദീകരണങ്ങൾ ഉണ്ടതിൽ. കാറ്റിന്റെ മൂളലും എം.ജി റോഡിലെ ഗതാഗതത്തിരക്കും എല്ലാമവിടെ നിങ്ങൾക്കും ഗ്രഹിക്കാം. നാർക്കോപോളിസിനെ അതിന്റേതായ വഴിയ്ക്കു വിട്ടാണ് ഞാൻ രചനപൂർത്തിയാക്കിയത്. എഴുത്തിന് മുമ്പ് അത്ര വലിയ പ്ളാനിങ്ങൊന്നുമില്ലായിരുന്നു. ഞാൻ എഴുത്തുതുടങ്ങി, അഞ്ചുവർഷം എടുത്തു പൂർത്തിയാക്കാൻ. എന്തുകൊണ്ട് എന്ന് ചോദിക്കരുത്. ജാനറുകളെപ്പറ്റിയുള്ള ആകുലതകൾ എന്നെ ഒരിക്കലും അലട്ടാറില്ല. ഒരു പക്ഷേ നിങ്ങൾക്കു പറയാൻ കഴിയും അതേത് ജാനറിലാണെന്ന്.\nതാങ്കളുടെ നോവൽ ത്രയത്തിലെ മൂന്നാമത്തേതും-'ലോ'- പ്രസിദ്ധീകരിച്ചിരിക്കുന്നു. 'ലോ'യെക്കുറിച്ച്?\nബോംബെയെന്ന മെട്രോപൊളിറ്റൻ നഗരത്തിലെ അമ്പതുവർഷത്തെ ജീവിതത്തെക്കുറിച്ചാണ് 'ലോ' പറയുന്നത്. നോവൽത്രയത്തിലെ അവസാനത്തേതും തീർന്നു എന്നേ 'ലോ' കൊണ്ട് ഉദ്ദേശിക്കുന്നുള്ളൂ. നമ്മുടെ ചരിത്രപ്രസിദ്ധമായ സംഭവങ്ങൾക്കുനേരെ ടോർച്ചടിച്ചുനോക്കലണ് ആ നോവൽ. നിഷ്കളങ്കരായവർ പലരും ഭീതിതമായാണ് ചരിത്രത്തിൽ രേഖപ്പെടുത്തപ്പെട്ടിട്ടുളളത്. ഇനിയൊരിക്കലും ഡ്രഗ്സിനെക്കുറിച്ചോ ബോംബെയെക്കുറിച്ചോ ഞാൻ എഴുതില്ല എന്നാണെന്റെ വിശ്വാസം.\nറൊമാന്റിക് കവികളിൽ പ്രമുഖനായ കോൾറിഡ്ജ് തന്റെ വിഖ്യാതകാവ്യമായ 'കുബ്ളേഖാൻ' എഴുതിയത് ഓപ്പിയം ഉപയോഗിച്ചതിന്റെ ലഹരിയിലാണെന്ന് പറയപ്പെടുന്നു. പല മഹാന്മാരായ എഴുത്തുകാരും തങ്ങളുടെ മഹദ് രചനകൾക്ക് ജന്മം കൊടുത്തിരിക്കുന്നത് ലഹരിയുടെ സഹായത്താലാണ്. ആർട്ടും അഡിക്ഷനും തമ്മിൽ എന്തെങ്കിലും ബന്ധമുണ്ടോ?\nലഹരിയ്ക്കടിമപ്പെട്ടതുകാരണം എണ്ണമറ്റ മഹദ്രചനകൾ പുറംലോകം കാണാത്തതിനെക്കുറിച്ചു ചിന്തിക്കുമ്പോൾ അവിടെ ആർട്ടും അഡിക്ഷനും തമ്മിൽ ബന്ധമില്ല.. ലഹരി ആർട്ടിസ്റ്റിനെ നശിപ്പിക്കുന്നതുകൊണ്ട് മാത്രം സംഭവിക്കുന്നതാണത്. ലഹരിയുമായി യുദ്ധത്തിലേർപ്പെടാത്ത ധാരാളം കലാകാരന്മാർ തങ്ങളുടെ മഹദ്സൃഷ്ടികളെ ലോകത്തിനായി കാഴ്ചവെച്ചുകൊണ്ടേയിരിക്കുന്നു.\nപരിപൂർണമായ അച്ചടക്കം ആവശ്യപ്പെടുന്ന ഒന്നാണ് എഴുത്ത്. എങ്ങനെയാണ് താങ്കൾ ഇത് മാനേജ് ചെയ്യുന്നത്? എഴുത്തുകാരനായ ജീത് തയിലിന്റെ ഒരു ദിവസത്തെക്കുറിച്ച് ?\nഞാൻ അതിരാവിലെ എഴുന്നേല്ക്കും. സ്വന്തമായി ഒരു കപ്പ് കാപ്പിയുണ്ടാക്കി അതുമായി എന്റെ എഴുത്തുമേശയിലിരിക്കും. അതാണ് അച്ചടക്കമെങ്കിൽ ഞാൻ തികഞ്ഞ അച്ചടക്കമുള്ളയാളാണ്.\nആദ്യമായി ക്ളൈമറ്റ്നോവൽ എഴുതിത്തുടങ്ങുന്നവരുടെ ശ്രദ്ധയിലേക്ക് എന്താണ് പറയാനുള്ളത്?\nനിർഭാഗ്യവശാൽ നിങ്ങളുടെ ജോലി നിങ്ങൾക്കായിതന്നെ വെട്ടിമാറ്റപ്പെടും.\nഎഴുത്തുകാരന്റെ സ്വഭാവരൂപീകരണം എന്നത് വലിയൊരു ടാസ്ക് ആണല്ലോ?\nഇക്കാര്യത്തിൽ ഞാനത്ര ശ്രദ്ധചെലുത്താറില്ല. എല്ലാ എഴുത്തുകാരെയും പോലെ ഞാനും അന്ധമായിവിശ്വസിക്കുന്നയാളാണ്. പ്രചോദനത്തെ വിശകലനം ചെയ്ത് തളർത്തി അത് നശിപ്പിക്കാൻ ഞാനാഗ്രഹിക്കുന്നില്ല.\nസർഗാത്മകതയുടെ ഒരുപാട് തലങ്ങൾ ഒരേ സമയം കൈകാര്യം ചെയ്യുന്നയാളാണ് താങ്കൾ. ഒരു മാധ്യമത്തിൽ നിന്നും മറ്റൊരു മാധ്യമത്തിലേക്ക് മാറുമ്പോൾ ഒന്നിന് മറ്റൊന്നിന്റെ സ്വാധീനം ഉണ്ടാവാറില്ലേ? എല്ലാറ്റിനെയും എങ്ങനെയാണ് വേറിട്ട് നിർത്തുന്നത്?\nഞാൻ സംഗീതജ്ഞനാണ്, കവിയാണ്, നോവലിസ്റ്റാണ് എഡിറ്ററുമാണ്. ഒന്ന് മറ്റൊന്നിലേക്ക് ഒഴുകാനുള്ള സന്ദർഭങ്ങളുണ്ടാകും. സാധ്യത കൂടുതലാണ്. ഞാൻ എന്നെത്തന്നെ കോപ്പിയടിക്കുന്നതിൽ ആനന്ദം കണ്ടെത്തുന്നയാളാണ്.\nContent Highlights: Question answer session with Writer Jeet Thayil


ഇറ്റാനഗര്: ആകെ തൊണ്ണൂറുകോടു വോട്ടര്‍മാര് പങ്കെടുക്കുന്ന ലോക് സഭാ തെരഞ്ഞെടുപ്പില് ഒരു വോട്ടര്‍മാത്രമുള്ള ഒരു ബൂത്തിലും വോട്ടെടുപ്പിന് സൗകര്യമൊരുക്കുകയാണ് തെരഞ്ഞെടുപ്പ് കമ്മീഷന്. ആദ്യഘട്ട വോട്ടെടുപ്പ് ദിനമായ ഏപ്രില് 11ന് നടക്കുന്ന തെരഞ്ഞെടുപ്പില് അരുണാചല് പ്രദേശിലെ മാലോഗാം ബൂത്തിലാണ് ആകെയുള്ള ഒരു വനിതാ വോട്ടര്‍ക്കായി സൗകര്യങ്ങള് ഒരുക്കുന്നത്.\nഅരുണാചല്‍പ്രദേശ് ഉള്‍പ്പെടെ 20 സംസ്ഥാനങ്ങളിലെ 91 മണ്ഡലങ്ങളിലാണ് ഒന്നാംഘട്ടവോട്ടിങ്ങ്. ആകെ 7.94 ലക്ഷം വോട്ടര്‍മാരാണ് ഇവിടെയുള്ളത്.\nരണ്ടു ലോക്സഭ മണ്ഡലങ്ങളും 60 നിയമസഭാ മമണ്ഡലങ്ങളുമുള്ള അരുണാചല് ചൈന, മ്യാന്‍മര്, ഭൂട്ടാന് എന്നീ രാജ്യങ്ങളുമായി അതിര്‍ത്തി പങ്കിടുന്ന സംസ്ഥാനമാണ്. അരുണാചലിലെ മുഖ്യതെരഞ്ഞെടുപ്പ് കമ്മീഷണര് പുറത്തിറക്കിയ പ്രസ്താവന പ്രകാരം മാലോഗാമിലെ ബൂത്തില് ഒരേയൊരു വനിതാ വോട്ടര് മാത്രമാണുള്ളത്. അവര്‍ക്കുവേണ്ടിയാണ് കമ്മീഷന് പോളിങ് ബൂത്തൊരുക്കുന്നത്.


'ഓണ്‍ലൈനായല്ല, ഫേസ്ബുക്ക് പ്രതിനിധി നേരിട്ട് ഹാജരാകണം'; നിലപാട് കടുപ്പിച്ച് പാര്‍ലമെന്ററി സമിതി – News18 Malayalam\n'ഓണ്‍ലൈനായല്ല, ഫേസ്ബുക്ക് പ്രതിനിധി നേരിട്ട് ഹാജരാകണം'; നിലപാട് കടുപ്പിച്ച് പാര്‍ലമെന്ററി സമിതി\nകൂടിക്കാഴ്ചയുടെ തീയതി നിശ്ചയിച്ചിട്ടില്ലെന്നും ഫേസ്ബുക്ക് പ്രതിനിധിക്ക് കോവിഡ് വാക്സീൻ നൽകാൻ സമിതി നിർദേശിച്ചതായും ദേശീയ വാർത്താ ഏജൻസി എഎൻഐ റിപ്പോർട്ട് ചെയ്തു. ഫേസ്ബുക്കിന് പുറമെ ഗൂഗിൾ, യൂട്യൂബ് എന്നീ കമ്പനികളുടെ പ്രതിനിധികളെയും സമിതി വിളിച്ചുവരുത്തും.\nRepresentative photo (Image: Reuters)\nLast Updated : June 20, 2021, 14:45 IST\nന്യൂഡൽഹി; ഓണ്‍ലൈനിലൂടെ ഹാജരാകാമെന്ന ഫേസ്ബുക്കിന്റെ അഭ്യര്‍ത്ഥന തള്ളി ഐടി പാര്‍ലമെന്ററി സ്റ്റാന്റിങ് കമ്മിറ്റി. കോവിഡ് പ്രോട്ടോകോൾ അനുസരിച്ച് നേരിട്ട് ഹാജരാനാകില്ലെന്നായിരുന്നു ഫേസ്ബുക്കിന്റെ വാദം. എന്നാല്, സമിതിയുടെ ചട്ടം അനുസരിച്ച് ഓണ്‍ലൈന് മീറ്റിംഗ് അനുവദിക്കാന് ആകില്ലെന്നും വാക്‌സിനെടുത്ത് ഹാജരാകാനും ശശി തരൂര് അധ്യക്ഷനായ പാർലമെന്ററി സമിതി ആവശ്യപ്പെട്ടു.\nAlso Read കരിപ്പൂരിൽ വൻ സ്വർണ്ണ വേട്ട; അഞ്ചു പേരിൽ നിന്നായി പിടിച്ചെടുത്തത് മൂന്നര കോടിയിലേറെ രൂപയുടെ സ്വർണ്ണം\nവാക്സീന് ആവശ്യമുണ്ടെങ്കിൽ പാർലമെന്ററി സെക്രട്ടേറിയറ്റ് അത് ഏര്‍പ്പാടാക്കാമെന്ന് ശശി തരൂർ പറഞ്ഞു. ഇന്ത്യയിൽ ഇവിടുത്തെ നിയമങ്ങൾ അനുസരിക്കണമെന്ന് സമിതി വെള്ളിയാഴ്ച ട്വിറ്ററിന് നിര്‍ദേശം നൽകിയിരുന്നു. അംഗങ്ങളുടെ ചോദ്യത്തിന് ട്വിറ്റർ അവ്യക്തമായ മറുപടികളാണു നൽകിയതെന്നു വിവരമുണ്ട്. പുതിയ ഐടി നിയമങ്ങൾ നടപ്പാക്കാത്തതിനാൽ ട്വിറ്ററിന് ഇന്ത്യയിലെ നിയമ പരിരക്ഷ നഷ്ടമായതായി കേന്ദ്രസർക്കാർ നേരത്തേ വ്യക്തമാക്കിയിരുന്നു.\nAlso Read 'കെപിസിസി പ്രസിഡന്റിന്റെ അട്ടഹാസവും വീരവാദവും ഇനിയും മലയാളികള് സഹിക്കേണ്ടി വരും'; എം വി ജയരാജന്\nഐടി നിയമത്തില് കേന്ദ്ര സര്‍ക്കാരുമായി കടുത്ത പോര് തുടരുന്നതിനിടെയാണ് ട്വിറ്ററിനെ ഐടി പാര്‍ലമെന്ററി സ്റ്റാന്റിങ് കമ്മിറ്റി കഴിഞ്ഞ ദിവസം വിളിച്ചുവരുത്തിയത്. ഇന്ത്യയിലെ നിയമത്തിന് അതീതമായി പ്രവര്‍ത്തിക്കാന് ട്വിറ്ററിന് കഴിയില്ലെന്നാണ് സമിതി അംഗങ്ങളായ എംപിമാര് ട്വിറ്ററിനെ വിമര്‍ശിച്ച് പറഞ്ഞത്.\nപിന്നാലെ മറ്റ് സാമൂഹിക മാധ്യമ കമ്പനികള് അടക്കമുള്ളവരെയും വിളിച്ച് വരുത്താന് സമിതി തീരുമാനമെടുക്കുകയായിരുന്നു.\nട്വിറ്റര് വഴങ്ങിയിട്ടില്ലെങ്കിലും സര്‍ക്കാര് അവതരിപ്പിച്ച ഐടി ചട്ടം ഫേസ്ബുക്ക്, ഗൂഗിള്, യൂട്യൂബ് അടക്കമുള്ള കമ്പനികള് നേരത്തെ തന്നെ നടപ്പാക്കിയിരുന്നു.\nFirst published: June 20, 2021, 14:45 IST\nMumbai University | മുംബൈ യൂണിവേഴ്സിറ്റിയിൽ ക്ലാസുകൾ പുനഃരാരംഭിച്ചു; കാന്റീനും കഫേകളും തുറക്കില്ല\nമിലിട്ടറി എന്‍ജിനീയര് സര്‍വീസസിനുള്ള വെബ് അധിഷ്ഠിത പദ്ധതി അവലോകന പോര്‍ട്ടലിന് തുടക്കം കുറിച്ച് പ്രതിരോധ മന്ത്രി രാജ് നാഥ് സിംഗ്\nCovid 19 | മീമുകൾ ചില്ലറക്കാരല്ല, കോവിഡിനെ നേരിടാൻ മീമുകൾ സഹായിക്കുമെന്ന് പഠനം


പക്ഷിയിടിച്ചു; പാടത്ത് എമര്‍ജന്‍സി ലാന്റിങ് നടത്തി റഷ്യന് വിമാനം\nTue Jan 21 2020 13:58:43 GMT+0530 (IST)\nമോസ്‌കോയുടെ തെക്ക്കിഴക്കന് ഭാഗത്താണ് യൂറല് എയര്‍ലൈന്‍സിന്റെ എയര്‍ബസ് 321 വിമാനം സുരക്ഷിതമായി ലാന്റിങ് നടത്തിയത്.\nSRF15 Aug 2019 7:25 PM GMT\nമോസ്‌കോ: 233 യാത്രക്കാരുമായി പറന്നുയര്‍ന്ന റഷ്യന് എയര്‍ബസ് വിമാനം പക്ഷിയിടിച്ചതിനെ തുടര്‍ന്ന് പാടത്ത് എമര്‍ജന്‍സി ലാന്റിങ് നടത്തി. മോസ്‌കോയുടെ തെക്ക്കിഴക്കന് ഭാഗത്താണ് യൂറല് എയര്‍ലൈന്‍സിന്റെ എയര്‍ബസ് 321 വിമാനം സുരക്ഷിതമായി ലാന്റിങ് നടത്തിയത്. വ്യാഴാഴ്ച രാവിലെ മോസ്‌കോയിലെ സുകോവ്‌സ്‌കി വിമാനത്തവളത്തില് നിന്ന് ക്രൈമിയയിലേക്ക് പോയ വിമാനത്തിലാണ് പക്ഷിയിടിച്ചത്.\nറണ്‍വേയില് നിന്ന് ഒരു കിലോമീറ്റര് പിന്നിട്ടപ്പോള് വിമാനത്തില് പക്ഷി ഇടിക്കുകയായിരുന്നു. തുടര്‍ന്ന് സമീപത്തെ കൃഷിപ്പാടത്ത് അടിയന്തിര ലാന്‍ഡിങ് നടത്തുകയായിരുന്നു. പ്രവര്‍ത്തിപ്പിക്കുന്നതിനിടെ നിന്നുപോയ എഞ്ചിനുമായാണ് വിമാനം പാടത്ത് ലാന്‍ഡ് ചെയ്തത്. വിമാനം ലാന്‍ഡ് ചെയ്തപ്പോള് 23 യാത്രക്കാര്‍ക്ക് പരിക്കേറ്റതായി റഷ്യന് ആരോഗ്യ മന്ത്രാലയം അറിയിച്ചു. ഒരാള്‍ക്ക് മാത്രമാണ് സാരമായ പരിക്കുള്ളത്. 41 കാരനായ ദാമിര് യൂസുപോവായിരുന്നു വിമാനത്തിന്റെ പൈലറ്റ്.\nഅപകടഘട്ടത്തിലും മനസാന്നിദ്ധ്യം കൈവിടാതെ വിമാനം സുരക്ഷിതമായി ഇറക്കിയ പൈലറ്റിന് ലോകത്തിന്റെ വിവിധ ഭാഗത്ത് നിന്ന് അഭിനന്ദന സന്ദേശങ്ങള് പ്രവഹിക്കുകയാണ്. റൊമന്‍സ്‌കിലെ മഹത്ഭുതം എന്നാണ് റഷ്യന് മാധ്യമങ്ങള് സംഭവത്തെ വിശേഷിപ്പിച്ചത്.പൈലറ്റ് ദാമിര് യൂസുപവ് വീര നായകനാണെന്ന് റഷ്യന് മാധ്യമമായ പ്രാവ്ദ വിശേഷിപ്പിച്ചു.സംഭവത്തില് സര്‍ക്കാര് അന്വേഷണം പ്രഖ്യാപിച്ചു.\nRussian Plane Birds Takeoff Pilot Hero


പാമ്പുകളില്ലാത്ത നാട്, ചുവന്ന മുടിക്കാരുടെ രാജ്യം! അയര്‍ലന്‍ഡ് എന്ന കലാകാരന്മാരുടെയും ജ്ഞാനികളുടെയും രാജ്യം | Ireland The Land of Saints and Scholars- Interesting And Unknown Facts - Malayalam Nativeplanet\n»പാമ്പുകളില്ലാത്ത നാട്, ചുവന്ന മുടിക്കാരുടെ രാജ്യം! അയര്‍ലന്‍ഡ് എന്ന കലാകാരന്മാരുടെയും ജ്ഞാനികളുടെയും രാജ്യം\nPublished: Friday, October 22, 2021, 23:43 [IST]\nഎങ്ങു നോക്കിയാലും കാണുന്ന പച്ചപ്പ്... അതിന്റെ ഭംഗി ഇരട്ടിയാക്കിക്കൊണ്ടുള്ള മലനിരകള്... എത്ര വര്‍ണ്ണിച്ചാലും തീരാത്ത പ്രകൃതി ഭംഗി മാറ്റി നിര്‍ത്തിയായാല് സംസ്കാര സമ്പന്നമായ പൈതൃകം... സാഹിത്യത്തിന്റെയും സംഗീതത്തിന്റെയും കലയുടെയും അവിശ്വസനീയമായ കഥകള്... ഇത് അയര്‍ലന്‍ഡ്... മലയാളികളുടെ പ്രിയപ്പെട്ട വിദേശരാജ്യങ്ങളിലൊന്ന്... യൂറോ്പിന്റെ എല്ലാ ഭംഗിയും ആവാഹിച്ച് നില്‍ക്കുന്ന ഇവിടുത്തെ ആളുകളാവട്ടെ, ഹൃദയത്തിന്റെ നമ്മകൊണ്ട് നമ്മെ അതിശയിപ്പിക്കും. സിനിമകളിലൂടെയും ചിത്രങ്ങളിലൂടെയും പരിചിതമായ അയര്‍ലന്‍ഡിന്‍റെ രസകരമായ വിശേഷങ്ങളിലേക്ക്\nഅയര്‍ലന്‍ഡ്കാരനല്ലാത്ത സെന്‍റ് പാട്രിക് അയര്‍ലന്‍ഡ്കാരനല്ലാത്ത സെന്‍റ് പാട്രിക്\nലോകത്തിലെതന്നെ ഏറ്റവും പ്രശസ്തമായ ഐറിഷുകാരനാണ് സെന്‍റ് പാട്രിക്. ഒരു മിഷനറിയായി അയര്‍ലന്‍ഡില് എത്തിച്ചേര്‍ന്ന പാട്രിക് ജനിച്ചത് ഗ്രേറ്റ് ബ്രിട്ടനിലാണ്. അതില് വെയിൽസിലോ സ്കോട്ട്ലൻഡിലോ ഇംഗ്ലണ്ടിലോ ആണെന്നാണ് കരുതുന്നത്. 16 ആം വയസ്സിൽ ഐറിഷ് റെയ്ഡറുകൾ തട്ടിക്കൊണ്ടുപോയ അദ്ദേഹം ആറ് വർഷത്തോളം അയർലണ്ടിലെ ഒരു അടിമയായിരുന്നു ആറു വർഷത്തിനുശേഷം, അദ്ദേഹം വീട്ടിൽ പോയി മതപഠനം നടത്തി, ഒരു പുരോഹിതനാകാൻ. പിന്നീട് അദ്ദേഹം ഒരു മിഷനറിയായി അയർലണ്ടിലേക്ക് മടങ്ങി എന്നാണ് ചരിത്രം പറയുന്നത്. മാര്‍ച്ച് 17ന് അദ്ദേഹത്തിന്റെ മരണ ദിവസം അയര്‍ലന്‍ഡുകാര് സെന്റ് പാട്രിക് ദിനം ആഘോഷിക്കുന്നു.\n370 കിലോമീറ്റർ നീളമുള്ള ശാനോൺ നദി അയർലണ്ടിലെ ഏറ്റവും നീളം കൂടിയ നദിയാണ്. രസകരമെന്നു പറയട്ടെ, ബ്രിട്ടീഷ് ദ്വീപുകളിലെ ഏറ്റവും നീളം കൂടിയ നദിയാണിത്. കാവൻ, ലീട്രിം, ലോംഗ്ഫോർഡ്, റോസ്കോമൺ എന്നിവയുൾപ്പെടെ 11 കൗണ്ടികളിലൂടെയും ഇത് കടന്നുപോകുന്നു.\nഅയർലണ്ടിലെ ഏറ്റവും ഉയരം കൂടിയ പർവ്വതം കാരാന്റൂഹിൽ ആണ്. 1,038.6 മീറ്റർ ഉയരത്തിൽ ആണിത് സ്ഥിതി ചെയ്യുന്നത്. അയർലണ്ടിലെ ഏറ്റവും ഉയർന്ന പർവതനിരയായ മഗിലിക്കുഡിക്കടുത്തുള്ള കെറിയുടെ ഐവറാഗ് ഉപദ്വീപിൽ നിങ്ങൾക്കത് കാണാം.\nപാമ്പുകളൊന്നും കണ്ടെത്താൻ കഴിയാത്ത ലോകത്തിലെ അപൂർവ സ്ഥലങ്ങളിൽ ഒന്നാണ് അയർലൻഡ്. ഐതിഹ്യമനുസരിച്ച്, സെന്റ് പാട്രിക് ആണ് ഇവിടുത്തെ പാമ്പുകളെ തുരത്തിയതത്രെ. അദ്ദേഹത്തെ പാമ്പുകള് ആക്രമിച്ചപ്പോള് പാട്രിക് അതിനെയെല്ലാം കടലിലേക്ക് ഓടിച്ചുവത്രെ. എന്തുതന്നെയായാലും അയര്‍ലന്‍ഡില് പാമ്പുകളില്ല.\nശാസ്ത്ര സമൂഹത്തിന്റെ അഭിപ്രായത്തിൽ, അയർലണ്ടിൽ പാമ്പുകളില്ലാത്തതിന്റെ കാരണം ഭൂമിശാസ്ത്രപരമാണ്. ഹിമയുഗത്തിൽ അയർലണ്ട് ദ്വീപ് പ്രധാന ഭൂപ്രദേശത്ത് നിന്ന് വിച്ഛേദിക്കപ്പെട്ടു. ഈ സമയത്ത്, തണുത്ത രക്തമുള്ള ഉരഗങ്ങൾ ഇല്ലായിരുന്നു. പിന്നീട് മാത്രമാണ് അവർ പ്രത്യക്ഷപ്പെട്ടത്.\nചുവന്ന മുടിക്കാരുടെ നാട്\nഅയർലണ്ടിലെ ജനസംഖ്യയുടെ 10% ത്തിലധികം ചുവന്ന മുടിയുള്ളവരാണ്. യുകെയിൽ ഉയർന്ന ശതമാനമുണ്ടെങ്കിലും മറ്റേതൊരു രാജ്യത്തേക്കാളും അയര്‍ലന്‍ഡിലാണ് ചുവന്ന മുടിക്കാരുള്ളത്.\nതപാൽ കോഡുകളില്ലാത്ത രാജ്യം\nപോസ്റ്റൽ കോഡുകൾ ഇല്ലാത്ത\nലോകത്തിലെ ചുരുക്കം ചില രാജ്യങ്ങളിൽ ഒന്നും യൂറോപ്യൻ യൂണിയനിലെ തപാൽ കോഡുകളില്ലാത്ത ഒരേയൊരു രാജ്യവും അയര്‍ലന്‍ഡാണ്. ഇതിനൊരു ഒഴിവുള്ളത് ഡബ്ലിന് മാത്രമാണ്. എന്നിരുന്നാലും, രാജ്യം 2015-ല് രാജ്യവ്യാപക പോസ്റ്റ്കോഡ് സംവിധാനം രൂപകൽപന ചെയ്ത് നടപ്പിലാക്കിയിരുന്നു.\nഅയര്‍ലന്‍ഡിനു പുറത്ത് താമസിക്കുന്ന അയര്‍ലന്‍ഡുകാര്\nഅയര്‍ലന്‍ഡ് എന്ന രാജ്യത്തുള്ളതിനേക്കാള് അയര്‍ലന്‍ഡുകാര് രാജ്യത്തിനു പുറത്ത് വസിക്കുന്നു. അയർലണ്ടിലെ ജനസംഖ്യ നിലവിൽ ഏകദേശം 4.8 ദശലക്ഷം ആളുകളാണ്, ഇത് 1845-1852 ലെ ഗ്രേറ്റ് ഐറിഷ് ക്ഷാമത്തിന് മുമ്പുള്ള ജനസംഖ്യയിൽ4ദശലക്ഷം കുറവാണ്. എന്നിരുന്നാലും, ലോകമെമ്പാടുമുള്ള ഏകദേശം 80 ദശലക്ഷം ആളുകൾക്ക് ഐറിഷ് പാസ്‌പോർട്ടുകളുണ്ടെന്ന് റിപ്പോർട്ട് ചെയ്യപ്പെട്ടിട്ടുണ്ട്. ഓസ്ട്രേലിയയിലെ മൊത്തം ജനസംഖ്യയുടെ പകുതിയും ഐറിഷ് വംശജർ അവകാശപ്പെടുന്നു, അതേസമയം 39 ദശലക്ഷത്തിലധികം അമേരിക്കക്കാർ തങ്ങൾ ഐറിഷുകാരാണെന്ന് വിശ്വസിക്കുന്നു.\nഅയർലണ്ടിലുടനീളം ഇംഗ്ലീഷ് വ്യാപകമായി സംസാരിക്കപ്പെടുന്നു, മിക്ക ആളുകളും ഇത് തങ്ങളുടെ ആദ്യ ഭാഷയാണെന്ന് അവകാശപ്പെടുന്നു. എന്നിരുന്നാലും, അയർലണ്ടിലെ ഔദ്യോഗിക ഭാഷ ഐറിഷ് ആണ്. എല്ലാ ഔദ്യോഗിക സർക്കാർ രേഖകളിലും പൊതു ഗതാഗതം, അടയാളങ്ങൾ, പൊതു കെട്ടിടങ്ങൾ എന്നിവയിലും ഇത് കാണാം. അയർലണ്ടിലുടനീളമുള്ള സ്കൂളുകളിൽ ഐറിഷ് ഒരു വിഷയമായി പഠിപ്പിക്കുന്നുണ്ടെങ്കിലും കൃത്യമായി സംസാരിക്കുന്നവര് ചുരുക്കമാണ്.\nവടക്കൻ അയർലണ്ടിലെ ബെൽഫാസ്റ്റിൽ 15,000 ഐറിഷുകാരാണ് ടൈറ്റാനിക് നിർമ്മിച്ചത്. കപ്പൽ ഔദ്യോഗികമായി ഇംഗ്ലണ്ടിലെ സതാംപ്ടണിൽ നിന്ന് അമേരിക്കയിലേക്ക് പുറപ്പെട്ടപ്പോൾ, അതിന്റെ അവസാന കോർട്ട് തുറമുഖം കോബ്, കൗണ്ടി കോർക്കിലായിരുന്നു. ബെൽഫാസ്റ്റിലെ ടൈറ്റാനിക് അനുഭവം വടക്കൻ അയർലണ്ടിലെ അറിയപ്പെടുന്ന സന്ദർശക ആകർഷണമാണെങ്കിലും, കുറച്ച് ആളുകൾ മാത്രമാണ് കോർക്കിലെ ചെറിയ തീരദേശ നഗരം സന്ദർശിക്കുന്നത്. , അവിടെ മരിച്ചവരുടെ ഓർമ്മയ്ക്കായി പ്രതിമകളും പഴയ റെയിൽവേ സ്റ്റേഷനിലുള്ള ഒരു ചെറിയ ടൈറ്റാനിക് മ്യൂസിയവും കാണാം.\nഅയർലണ്ടിലെ ഏറ്റവും വലിയ കൗണ്ടി കൗണ്ടി കോർക്ക് ആണ്, ഇത് 7,457 ചതുരശ്ര കിലോമീറ്ററാണ് ഇതിന്റെ വിസ്തൃതി. രണ്ടാമത്തെ വലിയ കൗണ്ടി ഗാൽവേയാണ്, 6,148 ചതുരശ്ര കിലോമീറ്റർ വിസതൃതിയ ഇതിനുണ്ട്.\nലോകത്തിലെ ഏറ്റവും ദൈർഘ്യമേറിയ തീരദേശ ഡ്രൈവിംഗ് റൂട്ട്\nവൈൽഡ് അറ്റ്ലാന്റിക് വേ ലോകത്തിലെ ഏറ്റവും ദൈർഘ്യമേറിയ തീരദേശ ഡ്രൈവിംഗ് റൂട്ടാണ്. അയർലണ്ടിന്റെ വടക്ക് ഭാഗത്തുള്ള കൗണ്ടി ഡൊനെഗലിന് ചുറ്റുമുള്ള പാറക്കെട്ടുകളിൽ നിന്ന് കൗണ്ടി കോർക്കിന്റെ ബീച്ചുകൾ വരെ നീളുന്ന അതിശയകരമായ ഡ്രൈവ് ആണ് ഈ പാത നല്കുന്നത്. 2,500 കിലോമീറ്റർ റൂട്ട് ഒൻപത് കൗണ്ടികളിലൂടെയും മൂന്ന് പ്രവിശ്യകളിലൂടെയും കടന്നുപോകുന്നു.\nഹാലോവീൻ യഥാർത്ഥത്തിൽ ഉത്ഭവിക്കുന്നത് പുരാതന കെൽറ്റിക് ഉത്സവമായ സംഹൈനിൽ നിന്നാണ്. ആളുകൾ തീ കത്തിക്കുകയും ഭയങ്കരമായ വസ്ത്രങ്ങൾ ധരിക്കുകയും ചെയ്യുന്നു. ശംഖൈൻ ഒരു പഴയ ഗേലിക് പദമാണ്, ഇത് 'ഇരുണ്ട പകുതി' എന്ന് വിവർത്തനം ചെയ്യുന്നു, അങ്ങനെ ശൈത്യത്തിന്റെ ആരംഭം അടയാളപ്പെടുത്തുന്നു.\nഅയർലണ്ടിൽ ഔദ്യോഗികമായി അഞ്ച് പ്രധാന നഗരങ്ങളുണ്ട്: ഡബ്ലിൻ, ഗാൽവേ, ലിമെറിക്ക്, കോർക്ക്, കിൽക്കെന്നി, വാട്ടർഫോർഡ് എന്നിവയാണവ. എന്നിരുന്നാലും, വടക്കൻ അയർലൻഡ് യുകെയുടെ ഭാഗമായതിനാൽ, ഇതിനും അഞ്ച് അംഗീകൃത നഗരങ്ങളുണ്ട്: അർമാഗ്, ബെൽഫാസ്റ്റ്, ഡെറി, ലിസ്ബേൺ, ന്യൂറി എന്നിവയാണവ.\nRead more about: world travel interesting facts islands


ലോക്സഭാ തിരഞ്ഞെടുപ്പിന് ശേഷമുളള ആദ്യ യുഡിഎഫ് യോഗം ഇന്ന് ചേരും UDF held meeting today to discuss lok sabha election performance\nUdf Held Meeting Today To Discuss Lok Sabha Election Performance\nകേരളാ കോൺഗ്രസ് എമ്മിലെ ഭിന്നതയും പോസ്റ്റൽ ബാലറ്റ് വിവാദവും കള്ളവോട്ടുമുൾപ്പെടെ യോഗത്തിൽ ചർച്ചയാകും\nMay 13, 2019 10:03:59 am\nതിരുവനന്തപുരം: ലോക്‌സഭാ തിരഞ്ഞെടുപ്പിനു ശേഷമുള്ള ആദ്യ യുഡിഎഫ് യോഗം ഇന്ന് തിരുവനന്തപുരത്ത് ചേരും. തിരഞ്ഞെടുപ്പ് അവലോകനമാണ് പ്രധാന അജണ്ട. കേരളാ കോൺഗ്രസ് എമ്മിലെ ഭിന്നതയും പോസ്റ്റൽ ബാലറ്റ് വിവാദവും കള്ളവോട്ടുമുൾപ്പെടെ യോഗത്തിൽ ചർച്ചയാകും.\nവോട്ടർ പട്ടികയിലെ വെട്ടിമാറ്റൽ, പൊലീസിലെ പോസ്റ്റൽ വോട്ടിലെ തിരിമറി, കള്ളവോട്ട് തുടങ്ങി തിരഞ്ഞെടുപ്പുമായി ബന്ധപ്പെട്ട് മറ്റു കാര്യങ്ങളും യോഗം ചർച്ച ചെയ്യും. ഇക്കാര്യങ്ങളിലൊക്കെ നിയമ പോരാട്ട സാധ്യതകൾ ഉൾപ്പെടെ ചർച്ച ചെയ്യും. രാവിലെ 11ന് കെപിസിസി ആസ്ഥാനമായ ഇന്ദിരാഭവനിൽ ആണ് യുഡിഎഫ് യോഗം ചേരുക.\nയുഡിഎഫിന്റെ നിയോജക മണ്ഡലാടിസ്ഥാനത്തിലുള്ള അവലോകന യോഗങ്ങൾ നേരത്തേ പൂർത്തിയായിരുന്നു. ചുരുങ്ങിയത് 16 സീറ്റുകൾ ലഭിക്കുമെന്നതാണ് മുന്നണി നേതൃത്തിന്റെ കണക്കു കൂട്ടൽ. തിരഞ്ഞെടുപ്പ് പ്രവർത്തനങ്ങളുടെ സംസ്ഥാനതല അവലോകനം ഇന്നത്തെ യോഗത്തിലുണ്ടാകും. കെ.എം.മാണിയുടെ വിയോഗത്തിനു പിന്നാലെ കേരളാ കോൺഗ്രസ് എമ്മിൽ ഉടലെടുത്തിരിക്കുന്ന ഭിന്നതയും യോഗത്തിൽ ചർച്ചയായേക്കും.\nമുസ്‌ലിം ലീഗ് പ്രവർത്തകരുടെ കള്ളവോട്ട് മുന്നണിയെ പ്രതിസന്ധിയിലാക്കിയിട്ടുണ്ട്. ഈ വിഷയത്തിൽ കൈക്കൊള്ളേണ്ട നിലപാടും യോഗത്തിൽ ധാരണയാകും. പോസ്റ്റൽ ബാലറ്റ് വിവാദവും ക്രൈംബ്രാഞ്ച് അന്വേഷണവും ഇടതുമുന്നണിക്കും സർക്കാരിനുമെതിരെ ആയുധമാക്കാനുള്ള ആലോചനയും യുഡിഎഫിനുണ്ട്.\nTags: Congress, Lok Sabha Election 2019, Muslim League, UDF\nകെവിൻ വധക്കേസിൽ രണ്ടാംഘട്ട വിസ്താരം ഇന്ന് ആരംഭിക്കും; കെവിന്റെ അച്ഛനെ ഇന്ന് വിസ്തരിക്കും\nബീച്ചുകളും പാര്‍ക്കുകളും ഇന്ന് മുതൽ തുറക്കും; കോവിഡ് മാനദണ്ഡങ്ങള് കര്‍ശനമായി പാലിക്കണം


ശബരിമലയെ മോശമായി ചിത്രീകരിച്ചു; റിസര്‍വ് ബാങ്ക് ഉദ്യോഗസ്ഥനെതിരെ നടപടി - Express Kerala\nതിരുവനന്തപുരം: ശബരിമലയെയും അയ്യപ്പപ്രതിഷ്ഠയെയും മോശമായി ചിത്രീകരിച്ചതിന് റിസര്‍വ് ബാങ്ക് ഉദ്യോഗസ്ഥനെതിരെ നടപടി. പാപ്പനംകോട് സ്വദേശി വി കെ നാരായണനെതിരെയാണ് തിരുവനന്തപുരം ജുഡീഷ്യല് ഫസ്റ്റ് ക്ലാസ് മജിസ്‌ട്രേറ്റ് കോടതി കേസെടുത്തിരിക്കുന്നത്.\n2018 സെപ്റ്റംബറില് തന്റെ ഫെയ്‌സ് ബുക്ക് പേജില് ഇയാള് ചെയ്ത പോസ്റ്റിനെതിരെ ബിജെപി പാപ്പനംകോട് ബൂത്ത് പ്രസിഡന്റ് പ്രകാശ് തിരുവനന്തപുരം സിറ്റി പൊലീസ് കമ്മീഷണര്‍ക്ക് പരാതി നല്‍കിയിരുന്നു. എന്നാല് കേസെടുക്കാന് കൂട്ടാക്കിയില്ല. പൊലീസ് നടപടി ഉണ്ടാകാത്ത സാഹചര്യത്തില് പരാതിക്കാരന് കോടതിയില് സ്വകാര്യ അന്യായം ഫയല് ചെയ്യുകയായിരുന്നു.\nപ്രതിക്കെതിരെ പ്രഥമദൃഷ്ട്യാ കേസ് കോടതിക്ക് ബോധ്യപ്പെട്ടതിന്റെ അടിസ്ഥാനത്തില് ഇന്ത്യന് ശിക്ഷാനിയമം 295, 295 എ എന്നീ ജാമ്യമില്ലാ വകുപ്പുകള് പ്രകാരമാണ് കേസെടുത്തത്. ഒക്‌ടോബര് അഞ്ചിന് പ്രതി കോടതിയില് നേരിട്ട് ഹാജരാകാനും കോടതി നിര്‍ദേശിച്ചു.


DGP's circular to take action against illegal flex-അനധികൃതമായി ഫ്ലക്സ് വച്ചാൽ ക്രിമിനൽ കേസ്; ഡിജിപിയുടെ സർക്കുലർ | Indian Express Malayalam\ndgps circular to take action against illegal flex\nകേരളത്തിൽ എവിടെ തിരിഞ്ഞു നോക്കിയാലും ബോർഡുകളുടെ പ്രളയമാണ്. ബോർഡുകൾ സാമൂഹികമായ ഏതെങ്കിലും നന്മക്കു വേണ്ടിയല്ലെന്നും വ്യക്തികളുടെ സ്വകാര്യ അഹങ്കാരം വിളംബരം ചെയ്യാൻ ഉദ്ദേശിച്ചുള്ളതാണെന്നും കോടതി അഭിപ്രായപ്പെട്ടു\nUpdated: February 18, 2020 3:25:57 pm\nകൊച്ചി: പാതയോരത്തെ അനധികൃത ഫ്ലക്സ് ബോർഡുകൾ മാറ്റാത്തവരിൽ നിന്ന് 10,000 രൂപ പിഴ ചുമത്താൻ ഉദ്ദേശിക്കുന്നതായി കോടതി. വ്യാഴാഴ്ച ഇക്കാര്യത്തിൽ ഉത്തരവ് പുറപ്പെടുവിക്കുമെന്ന് ജസ്റ്റീസ് ദേവൻ രാമചന്ദ്രൻ വ്യക്തമാക്കി. ഫ്ലക്സ് ബോർഡ് വച്ചവർ അത് 15 ദിവസത്തിനകം നീക്കണമെന്ന ജനുവരി 13 ലെ ഉത്തരവ് ഒരിടത്തും പാലിച്ചിട്ടില്ലന്നും കോടതി ചൂണ്ടിക്കാട്ടി.\nനടപടി നിർദേശിച്ച് ഡിജിപി ഈ മാസം 8 ന് സർക്കുലർ പുറപ്പെടുവിച്ചിട്ടും ഒരു നടപടിയും ആരുടെ ഭാഗത്ത് നിന്നും ഉണ്ടായിട്ടില്ല. കേരളത്തിൽ എവിടെ തിരിഞ്ഞു നോക്കിയാലും ബോർഡുകളുടെ പ്രളയമാണ്. ബോർഡുകൾ സാമൂഹികമായ ഏതെങ്കിലും നന്മക്കു വേണ്ടിയല്ലെന്നും വ്യക്തികളുടെ സ്വകാര്യ അഹങ്കാരം വിളംബരം ചെയ്യാൻ ഉദ്ദേശിച്ചുള്ളതാണെന്നും കോടതി അഭിപ്രായപ്പെട്ടു.\nസർക്കാർ ഇറക്കിയ പുതിയ സർക്കുലറിൽ പിഴ ചുമത്തുന്നതിനെക്കുറിച്ച് ഒന്നും പറയുന്നില്ലെന്നും കോടതി പറഞ്ഞു. കോടതി ഉത്തരവ് നടപ്പാക്കാത്ത ഉദ്യോഗസ്ഥർക്കെതിരെ നടപടിയെടുക്കണമെന്ന നിർദേശത്തിൽ പുതിയ സർക്കുലർ മൗനം പാലിക്കുകയാണെന്ന് അമിക്കസ് ക്യൂറി ബോധിപ്പിച്ചു.\nപാതയോരങ്ങളിൽ അനധികൃതമായി ഫ്ലക്സ് ബോർഡുകൾ സ്ഥാപിക്കുന്നവർക്കെതിരെ ക്രിമിനൽ കേസെടുക്കാൻ നിർദേശിച്ച് ഡിജിപിയുടെ സർക്കുലർ പുറത്തിറക്കി. ഇക്കാര്യം സർക്കാർ ഹൈക്കോടതിയെ അറിയിച്ചു. ഹൈക്കോടതി ഉത്തരവുകളുടെ പശ്ചാത്തലത്തിലാണ് ഡിജിപിയുടെ നടപടി. അനുമതിയില്ലാത്ത ബോർഡുകളും ആർച്ചുകളും കൊടിതോരണങ്ങളും ബാനറുകളും നീക്കാൻ കമ്മീഷണറും ഉത്തരവിറക്കിയിരുന്നു.\nഅനുമതിയില്ലാത്ത ബോർഡുകളും ആർച്ചുകളും കൊടിതോരണങ്ങളും ബാനറുകളും നീക്കാൻ കമ്മീഷണറുടെ ഉത്തരവിൽ പറയുന്നു. പൊതു ശല്യമുണ്ടാക്കി എന്നതടക്കമുള്ള കേസുകളെടുത്ത് നിയമനടപടികളുമായി മുന്നോട്ടു പോകണമെന്നാണു ഡിജിപി നൽകിയിരിക്കുന്ന നിർദേശം.\nഫ്ലക്സ് ബോർഡുകൾ നീക്കം ചെയ്യണമെന്ന ഉത്തരവ് നടപ്പാക്കുന്നതിൽ വീഴ്ച വരുത്തിയതിന് സർക്കാരിനെ ഹൈക്കോടതി രൂക്ഷമായി വിമർശിച്ചിരുന്നു. ഫ്ലക്സ് നിരോധനം ഫലപ്രദമായി നടപ്പാക്കുന്നുവെന്ന് ഉറപ്പാക്കാന് സര്‍ക്കാര് ക്രിയാത്മകമായി ഇടപെടുന്നില്ലെന്ന് വിമര്‍ശിച്ച ഹൈക്കോടതി, കോടതി ഉത്തരവുകള് നടപ്പാക്കാന് സര്‍ക്കാരിന് സാധിക്കുന്നില്ലെങ്കില് അതെല്ലാം പിന്‍വലിക്കാന് തയ്യാറാണെന്നും പറഞ്ഞു.\nഅനധികൃതമായി ഫ്ലക്സ് ബോര്‍ഡുകള് സ്ഥാപിക്കുന്നവര്‍ക്കെതിരെ ഭൂസംരക്ഷണ നിയമത്തിലെ വകുപ്പുകള് കൂടി ചേര്‍ത്ത് കേസെടുക്കണമെന്നായിരുന്നു ജസ്റ്റിസ് ദേവന് രാമചന്ദ്രന്റെ നിർദേശം. അനധികൃതമായി ഫ്ലക്സ്ബോർഡുകൾ സ്ഥാപിക്കുന്നവർക്ക് എതിരെ നടപടിയെടുക്കാൻ പൊലിസിന് അധികാരമുണ്ടെന്നും കോടതി വ്യക്തമാക്കിയിരുന്നു.\nWeb Title: Dgps circular to take action against illegal flex


പ്രമേഹത്തെ നിയന്ത്രിക്കാനുള്ള രണ്ട് പ്രധാനപ്പെട്ട കാര്യങ്ങള് ഇതാണ്. – Meitra Hospital\nപ്രമേഹത്തെ നിയന്ത്രിക്കാനുള്ള രണ്ട് പ്രധാനപ്പെട്ട കാര്യങ്ങള് ഇതാണ്.\nഡോ. നസീര് അലി, Senior Consultant, Endocrinology, Meitra Hospital, Kozhikode\nl November 14, 2021\nകേരളത്തില് നിന്നുള്ള പഠനങ്ങള് പറയുന്നത് 20 വയസ്സിനു മുകളില് പ്രായമുളളവരില് 20 ശതമാനത്തോളം ആളുകള് പ്രമേഹബാധിതരാണെന്നാണ്\nലോകത്ത് പ്രമേഹ ബാധിതരുടെ എണ്ണം വര്‍ധിക്കുന്നതായിട്ടാണ് പഠനങ്ങള് പറയുന്നത്. ചിട്ടയായുള്ള ജീവിതചര്യയും ഭക്ഷണക്രമവും കൊണ്ട് പ്രമേഹത്തെ നിയന്ത്രിക്കാമെങ്കിലും ഇതിന് വേണ്ടത്ര പ്രാധാന്യം നല്‍കാത്തത് പ്രമേഹത്തെ അപകടകാരിയാക്കുന്നു. കേരളത്തില് നിന്നുള്ള പഠനങ്ങള് പറയുന്നത് 20 ശതമാനത്തോളം ആളുകള് പ്രമേഹബാധിതരാണെന്നാണ്.\nപ്രമേഹത്തിനുള്ള പ്രധാന കാരണമായിപറയാവുന്നത് ജീവിതശൈലിയില് വന്ന മാറ്റമാണ്. അമിത ഭക്ഷണവും കുറഞ്ഞ ശാരീരികാധ്വാനവും മൂലം ശരീരഭാരം വര്‍ധിക്കുകയും അത് പ്രമേഹത്തിന് കാരണമാകുകയും ചെയ്യുന്നു. അതുപോലെ പ്രമേഹം ഉള്ളവരില് അമിത രക്തസമ്മര്‍ദ്ദവും അമിത കൊളസ്‌ട്രോളും കൂടുതലായി കണ്ടുവരുന്നുണ്ട്.\nപ്രമേഹം ഒരു രോഗമാണെന്നതിലുപരി ജീവിതശൈലീ രോഗമായതുകൊണ്ട് ജീവിതശൈലിയിലെ ശരിയായ മാറ്റത്തിലൂടെ പ്രമേഹത്തെ പ്രതിരോധിക്കാനാവും. ഇതില് പ്രധാനം ഭക്ഷണനിയന്ത്രണവും ചിട്ടയായ വ്യായാമവുമാണ്. അമിത ഭക്ഷണം ഒഴിവാക്കുമ്പോള് തന്നെ കഴിക്കുന്ന ഭക്ഷണത്തിന്റെ ഗുണനിലവാരവും ശ്രദ്ധിക്കേണ്ടതാണ്. ഭാരം കുറയ്ക്കുന്നതിനായി പല ഭക്ഷണരീതികളും നിലവിലുണ്ട്. എന്നാല് ഏതു രീതി സ്വീകരിക്കുകയാണെങ്കിലും ദിവസവും കഴിക്കുന്ന ഭക്ഷത്തിന്റെ കലോറി മൂല്യം കുറയ്ക്കുവാന് സാധിക്കും. മാംസ്യം, കൊഴുപ്പ്, അന്നജം മുതലായ മാക്രോന്യൂട്ട്രിയന്റ്‌സില് ഏതെങ്കിലും ഒന്നിന്റെ അളവ് കുറച്ച് കലോറി കുറയ്ക്കാവുന്നതാണ്. എന്നാല് ഏതെങ്കിലും ഒരു പോഷക ഘടകത്തിന്റെ അളവ് വളരെയധികം കുറയ്ക്കുന്നത് ദീര്‍ഘകാലാടിസ്ഥാനത്തില് നല്ലതായിരിക്കില്ല. മൊത്തം കലോറി കുറച്ചു കൊണ്ട് തവിടു കളയാത്ത ധാന്യങ്ങള്, പയറുവര്‍ഗ്ഗങ്ങള്, പഴങ്ങള്, മത്സ്യം തുടങ്ങിയ പോഷകമൂല്യമുള്ള ഭക്ഷണങ്ങള് കൂടുതലായി ഭക്ഷണത്തില് ഉള്‍പ്പെടുത്തുക.\nഅതേസമയം തവിടു കളഞ്ഞ ധാന്യങ്ങള്, മൈദ, പായ്ക്കറ്റ്.\nപാനീയങ്ങള്, വറുത്തതും പൊരിച്ചതുമായ ഭക്ഷണങ്ങള്, മധുരം എന്നിവയുടെ ഉപയോഗം കുറയ്ക്കുകയും ചെയ്യുന്നതിലൂടെ പ്രമേഹത്തെ അകറ്റിനിര്‍ത്താന് സാധിക്കും.\nപ്രമേഹരോഗികള്‍ക്ക് ദീര്‍ഘകാലാടിസ്ഥാനത്തില് പല അസുഖങ്ങളും വരാറുണ്ട്. വൃക്കകളുടെ തകരാര്, കണ്ണിലെ റെറ്റിനയുടെ തകരാര്, കാലിലെ ഞരമ്പുകളുടെ തകരാര് എന്നിവയെല്ലാം പ്രമേഹബാധിതരില് കണ്ടുവരാറുണ്ട്. രക്തത്തിലെ പഞ്ചസാരയുടെ അളവ് മരുന്നുകളിലൂടെയും അല്ലാതെയും നോര്‍മലായി നിലനിര്‍ത്തുന്നതിലൂടെ ഒരു പരിധിവരെ ഇവയെ തടയാന് സാധ്യമാണ്. യു.കെ.പി.ഡി.എസ്. എന്ന പഠനത്തില് (1977-1991) പുതുതായി പ്രമേഹരോഗം കണ്ടുപിടിച്ച അയ്യായിരത്തില് പരം രോഗികളില് പത്ത് വര്‍ഷത്തോളം നടത്തിയ പഠനത്തില് കൂടുതല് മരുന്നുകളോ ഇന്‍സുലിനോ ഉപയോഗിച്ച് രക്തത്തിലെ പഞ്ചസാരയുടെ അളവ് നിയന്ത്രിച്ച് കൊണ്ടുവന്നവര്‍ക്ക് മറ്റുള്ളവരെ അപേക്ഷിച്ച് വൃക്കകളിലെ തകരാറും റെറ്റിനയിലെ തകരാറും കുറയുന്നതായി കണ്ടു. അതായത് പ്രമേഹത്തിനുള്ള മരുന്നുകള് തന്നെയാണ് വൃക്കയിലെ തകരാറിനും ഇവര്‍ക്ക് ഫലപ്രദമായത്.\nതൊണ്ണൂറുകളുടെ അവസാനത്തില് നടന്ന ഡയബറ്റിക് പ്രിവന്‍ഷന് പ്രോഗ്രാം (ഡി.പി.പി.) എന്ന പഠനം പ്രമേഹവുമായി ബന്ധപ്പെട്ട് സവിശേഷ ശ്രദ്ധ അര്‍ഹിക്കുന്നതാണ്. ഡയബറ്റിക് രോഗസാധ്യത കൂടുതലുള്ള മൂവായിരത്തിലധികം പേരില് നടത്തിയ പഠനത്തില് ഭക്ഷണനിയന്ത്രണവും ചിട്ടയായ വ്യായാമവും മൂലം ശരീരഭാരം കുറയ്ക്കുന്നതിലൂടെ പ്രമേഹസാധ്യത 60 ശതമാനത്തോളം കുറയ്ക്കാറായതായി കണ്ടു. ഇതേ പഠനത്തിന്റെ 15 വര്‍ഷത്തിനു ശേഷമുള്ള റിപ്പോര്‍ട്ടിലും പറയുന്നത് ഇവരില് പ്രമേഹസാധ്യത കുറഞ്ഞതായിട്ടാണ്. അതോടൊപ്പം രക്തസമ്മര്‍ദ്ദവും കൊളസ്‌ട്രോളും കുറഞ്ഞതായും കാണപ്പെട്ടു. പ്രമേഹത്തെ നിയന്ത്രിക്കുന്നതില് ഭക്ഷണനിയന്ത്രണത്തിന്റെയും ചിട്ടയായ വ്യായാമത്തിന്റെയും പ്രാധാന്യം ഈ പഠനം വ്യക്തമാക്കുന്നു.\n(കോഴിക്കോട് മേയ്ത്ര ഹോസ്പിറ്റലിലെ എന്‍ഡോക്രൈനോളജി വിഭാഗം സീനിയര് കണ്‍സള്‍ട്ടന്റ് ആണ് ലേഖകന്)


ആയിരം പൂർണചന്ദ്രന്മാരെ കണ്ട് എംടി - Janayugom Online\nആയിരം പൂർണചന്ദ്രന്മാരെ കണ്ട് എംടി\nകോഴിക്കോട്: മലയാളത്തിന്റെ സ്വന്തം എം ടിക്ക് വയസ്സ് എൺപത്തിനാല്. ആയിരം പൂർണ ചന്ദ്രന്മാരെ കണ്ട മലയാളത്തിന്റെ അക്ഷരസുകൃതത്തിന് ആശംസയുമായി രാഷ്ട്രീയ നേതാക്കളും സാംസ്ക്കാരിക പ്രവർത്തകരും ആരാധകരും കോഴിക്കോട് നഗരത്തിലെ അദ്ദേഹത്തിന്റെ വീട്ടിലെത്തി. പിറന്നാൾ ആഘോഷങ്ങളോട് താത്പര്യമില്ലെങ്കിലും എം ടി വാസുദേവൻ നായർ എല്ലാവരെയും പുഞ്ചിരിയോടെ വരവേറ്റു. ഒരു ചെറുപുഞ്ചിരിയിലും ചെറുവാക്കുകളിലും മറുപടി ഒതുക്കിയെങ്കിലും വാക്കുകളിൽ സ്നേഹം നിറച്ചുകൊണ്ടാണ് അദ്ദേഹം എല്ലാവരെയും യാത്രയാക്കിയത്.\nഎൺപത്തിനാല് വർഷം തനിക്കനുവദിച്ച കാലത്തിന് എം ടി നന്ദി പറഞ്ഞു. ഇത്രയും സമയം കാലം തനിക്ക് അനുവദിച്ച് തന്നു. അതിന് കാലത്തിനും പ്രകൃതിക്കും നന്ദി പറയുന്നുവെന്ന് അദ്ദേഹം പറഞ്ഞു.\nമലയാള സാഹിത്യ-സിനിമാ രംഗത്ത് പുതിയ പരീക്ഷണങ്ങൾ നടത്തിയും ഭാഷയിൽ പുതുഭാവുകത്വത്തിന്റെ മഞ്ഞുപൊഴിച്ചും വായനക്കാർക്കും പ്രേക്ഷകർക്കും പുതിയ അനുഭൂതികൾ പകർന്നു നൽകിയ പ്രിയപ്പെട്ട എഴുത്തുകാരൻ ശതാഭിഷിക്തനായെങ്കിലും പ്രത്യേകിച്ച് ആഘോഷ പരിപാടികളൊന്നും ഒരുക്കിയിരുന്നില്ല. നടക്കാവ് കൊട്ടാരം റോഡിലെ ‘സിതാര’യിൽ പതിവ് പോലെ കസേരയിലിരുന്ന് എം ടി അതിഥികളെ സ്വീകരിച്ചു. കർക്കടകത്തിലെ ഉതൃട്ടാതി (ഓഗസ്റ്റ് 11)യാണ് ജന്മനാൾ. എന്നാൽ ഇംഗ്ലീഷ് തീയതി അനുസരിച്ച് ഇന്നലെയായിരുന്നു എൺപത്തിനാലാം പിറന്നാൾ. വീട്ടിൽ ഭാര്യ കലാമണ്ഡലം സരസ്വതിയും മകൾ അശ്വതിയും കൊച്ചുമകൻ മാധവുമുൾപ്പെടെയുള്ളവർക്കൊപ്പം സന്തോഷം പങ്കിട്ട്, സദ്യയുണ്ട് വലിയ ബഹളമില്ലാതെ അദ്ദേഹം പിറന്നാൾ ആഘോഷിച്ചു. ഒരു പിറന്നാളിന്റെ ഓർമ്മ എന്ന കഥയിൽ പറഞ്ഞതുപോലെ തന്നെയാണ് എംടിയുടെ ജന്മദിനവും. ആഘോഷം പതിവില്ല. മുമ്പൊക്കെ മൂകാംബിക ക്ഷേത്രത്തിൽ പോകാറുണ്ടായിരുന്നെങ്കിലും ഇപ്പോൾ അതും ഉണ്ടാവാറില്ല. ഉമ്മൻചാണ്ടി, എം കെ രാഘവൻ എം പി, പുരുഷൻ കടലുണ്ടി എം എൽ എ, പി വി ഗംഗാധരൻ, കഥാകൃത്ത് വി ആർ സുധീഷ്, കെ എസ് വെങ്കിടാചലം, കെ ടി സി അബ്ദുള്ള തുടങ്ങിയവരെല്ലാം എം ടിയുടെ വീട്ടിലെത്തി ആശംസകൾ അറിയിച്ചു.\nകാളാണ്ടിത്താഴം ദർശനം സാംസ്ക്കാരിക വേദി പ്രവർത്തകരും എം ടിക്ക് ആശംസ അറിയിക്കാനെത്തി. ദർശനം സെക്രട്ടറി എം എ ജോൺസൺ, പ്രസിഡന്റ് എ വിഷ്ണു നമ്പൂതിരി എന്നിവരുടെ നേതൃത്വത്തിലാണ് പ്രവർത്തകരെത്തിയത്. രണ്ടാമൂഴത്തിന്റെ പതിപ്പ് ഒപ്പിട്ട് എം ടി ദർശനം പ്രവർത്തകർക്ക് കൈമാറി. നേരിട്ട് വരാൻ കഴിയാത്ത പലരും ഫോണിൽ വിളിച്ച് എം ടിയെ ആശംസകൾ അറിയിച്ചു.


ഇത്തവണ കലിപ്പടക്കുമോ? ഐഎസ്എല് പുതിയ സീസണിനുള്ള ടീം പ്രഖ്യാപിച്ച് ബ്ലാസ്റ്റേഴ്‌സ് - MalluChronicle\nഇത്തവണ കലിപ്പടക്കുമോ? ഐഎസ്എല് പുതിയ സീസണിനുള്ള ടീം പ്രഖ്യാപിച്ച് ബ്ലാസ്റ്റേഴ്‌സ്\nഇന്ത്യന് സൂപ്പര് ലീഗിന്റെ പുതിയ സീസണിലേക്കുള്ള ടീമിനെ പ്രഖ്യാപിച്ച് കേരള ബ്ലാസ്റ്റേഴ്‌സ്.\nകൊച്ചി: ഇന്ത്യന് സൂപ്പര് ലീഗിന്റെ പുതിയ സീസണിലേക്കുള്ള ടീമിനെ പ്രഖ്യാപിച്ച് കേരള ബ്ലാസ്റ്റേഴ്‌സ്. ഇവാന് വുകോമനോവിച്ച് പരിശീലിപ്പിക്കുന്ന ടീമില് സഹല് അബ്ദുള് സമദ്, കെ. പ്രശാന്ത്, രാഹുല് കെ.പി എന്നിവര് സ്ഥാനം നിലനിര്‍ത്തി.\nനവംബര് 19-ന് ഫത്തോര്‍ഡ സ്‌റ്റേഡിയത്തില് എ.ടി.കെ മോഹന് ബഗാനുമായിട്ടാണ് ബ്ലാസ്‌റ്റേഴ്‌സിന്റെ ആദ്യ മത്സരം. സീസണിലെ ഉദ്ഘാടന മത്സരമാണിത്.\nകഴിഞ്ഞ സീസണില് കളിച്ച 16 താരങ്ങള് ഇത്തവണ സ്ഥാനം നിലനിര്‍ത്തിയിട്ടുണ്ട്.\nഗോള്‍കീപ്പര്‍മാര്: ആല്‍ബിനോ ഗോമസ്, പ്രഭ്സുഖന് സിങ് ഗില്, മുഹീത് ഷാബിര്, സച്ചിന് സുരേഷ്.\nപ്രതിരോധ താരങ്ങള്: സന്ദീപ് സിങ്, നിഷു കുമാര്, അബ്ദുള് ഹക്കു, ഹോര്‍മിപം റുയിവ, ബിജോയ് വി, എനെസ് സിപോവിച്ച്, മാര്‍ക്കോ ലെസ്‌കോവിച്ച്, ധെനെചന്ദ്ര മെയ്‌തെയ്, സഞ്ജീവ് സ്റ്റാലിന്, ജെസ്സെല് കാര്‍നെയ്റോ.\nമധ്യനിര താരങ്ങള്: ജീക്സണ് സിങ്, ഹര്‍മന്‍ജോത് ഖബ്ര, ആയുഷ് അധികാരി, ഗിവ്സണ് സിങ്, ലാല്‍തതംഗ ഹൗള്‍റിങ്, പ്രശാന്ത്. കെ, വിന്‍സി ബരേറ്റോ, സഹല് അബ്ദുള് സമദ്, സെയ്ത്യാസെന് സിങ്, രാഹുല് കെ.പി, അഡ്രിയാന് ലൂണ.\nമുന്‍നിര താരങ്ങള്: ചെഞ്ചോ ഗില്‍റ്റ്ഷെന്, ജോര്‍ജ് പെരേര ഡയസ്, അല്‍വാരോ വാസ്‌ക്വസ്.\nTags: ISL Kerala Blasters\nPrevious: കോഹ്ലിയുടെ കുഞ്ഞിനെതിരെ ഭീഷണി; ഇടപെടലുമായി വനിതാ കമ്മീഷന്\nNext: മലയാളി താരം ശ്രീജേഷ് ഉൾപ്പടെ 12 പേർക്ക് ഖേൽരത്‌ന പുരസ്‌കാരം


swetha menon on cinematic danceനിരോധിക്കപ്പെടേണ്ടതല്ല\nനിയമസഭാ ദൃശ്യങ്ങള് പരിശോധിക്കണമെന്നാവശ്യപ്പെട്ട് മുഖ്യമന്ത്രിയുടെ കത്ത്\nTuesday 2nd August 2011 4:56pm\nസിനിമാറ്റിക് നിരോധനത്തിനെതിരെ ശ്വേതമേനോന്\nTuesday 2nd August 2011 4:39pm\nകേരളത്തിലെ കലോല്‍സവ വേദികളില്‍നിന്നും എടുത്തുമാറ്റേണ്ട ഒന്നല്ല സിനിമാറ്റിക് ഡാന്‍സെന്ന് ചലച്ചിത്രനടി ശ്വേത മേനോന്. സിനിമാറ്റിക് ഡാന്‍സ് നിരോധിക്കണമെന്ന വിദ്യാഭ്യാസ ഡയറക്ടറുടെ നിര്‍ദേശത്തോട് പ്രതികരിക്കുകയായിരുന്നു ശ്വേത. ആഭാസകരമായ രീതിയില് കുട്ടികളെ വേഷംകെട്ടിച്ച ഡാന്‍സ് ചെയ്യിക്കുന്നതിനോട് യോജിപ്പില്ല. അവരെ സെക്‌സിയായി അവതരിപ്പിക്കുന്നതിനുപകരം കുട്ടികളായി തന്നെ സിനിമാറ്റിക് ഡാന്‍സിലൂടെ അവതരിപ്പിക്കാന് രക്ഷിതാക്കള് ശ്രദ്ധിക്കണമെന്നും ശ്വേത പറഞ്ഞു.\nകേരളത്തിലെ സ്‌കൂളുകളില് സിനിമാറ്റിക് ഡാന്‍സിന്റെ നിരോധനം കര്‍ശനമായി പാലിക്കാന് പൊതുവിദ്യാഭ്യാസ ഡയറക്ടര് എ.പി.എം മുഹമ്മദ് ഹനീഷ് കഴിഞ്ഞ ദിവസം സ്‌കൂള് അധികൃതര്‍ക്കു നിര്‍ദേശം നല്‍കിയിരുന്നു. നിര്‍ദേശം അനുസരിച്ചില്ലെങ്കില് അധ്യാപകര്‍ക്കെതിരെ കര്‍ശന നടപടിയുണ്ടാവുമെന്നും ഡയറക്ടര് അറിയിച്ചിട്ടുണ്ട്. ഒന്നരവര്‍ഷംമുമ്പ് സിനിമാറ്റിക് ഡാന്‍സ് നിരോധിച്ചുകൊണ്ടുള്ള വാര്‍ത്ത വന്നിരുന്നെങ്കിലും അത് പാലിക്കാന് സര്‍ക്കാര് തയ്യാറായിരുന്നില്ല.\nചെറിയ കുട്ടികളെ മുതിര്‍ന്നവരുടെ വേഷംകെട്ടിച്ച് വേദിയിലെത്തിക്കുന്ന പ്രവണതയാണ് ഇപ്പോള് കണ്ടുവരുന്നത്. നിര്‍ബന്ധമായും ഇത് തടയേണ്ടതുണ്ട്. തന്റെ വിദ്യാഭ്യാസകാലത്ത് സിനിമാറ്റിക ഡാന്‍സ് ഇല്ലായിരുന്നെന്നും നാടോടി നൃത്തമാണ് താന് അവതരിപ്പിച്ചിരുന്നതെന്നും ശ്വേത പറയുന്നു.


മുത്തലാഖ് ചൊല്ലുന്നവരെ ബഹിഷ്കരിക്കുമെന്ന് മുസ്ലിം വ്യക്തിനിയമ ബോര്‍ഡ് സുപ്രിംകോടതിയില്-AIMPLB tells SC it will issue advisory against pronouncing divorce thrice in one go\nമുത്തലാഖ് ചൊല്ലുന്നവരെ ബഹിഷ്കരിക്കുമെന്ന് മുസ്ലിം വ്യക്തിനിയമ ബോര്‍ഡ് സുപ്രിംകോടതിയില്\nമുത്തലാഖ് ചൊല്ലില്ലെന്ന് നിഖാഹ് നാമയില് ഉള്‍പ്പെടുത്താന് ഖാദിമാര്‍ക്ക് നിര്‍ദേശം നല്‍കുമെന്നും സുപ്രിം കോടതിയില് സമര്‍പ്പിച്ച സത്യവാങ്മൂലത്തില് ബോര്‍ഡ് വ്യക്തമാക്കി\nUpdated: May 22, 2017 6:11:12 pm\nന്യൂഡല്‍ഹി: മുത്തലാഖിനെ കുറിച്ചുള്ള മാര്‍ഗനിര്‍ദേശങ്ങള് വിവാഹസമയത്ത് വധൂ-വരന്മാര്‍ക്ക് നല്‍കുമെന്ന് മുസ്ലിം വ്യക്തി നിയമ ബോര്‍ഡ് സുപ്രിംകോടതിയെ അറിയിച്ചു. തലാഖിലേക്ക് നയിക്കുന്ന സാഹചര്യമുണ്ടായാല് ഒറ്റയടിക്കുള്ള മുത്തലാഖ് ഉപയോഗിക്കരുതെന്നും മാര്‍ഗനിര്‍ദേശങ്ങള് അനുസരിച്ച് മാത്രം വിവാഹമോചനം നടത്താവൂ എന്നും നിര്‍ദേശം നല്‍കും. മുത്തലാഖിന് തയ്യാറാവുന്നവരെ ബഹിഷ്കരിക്കാന് ആവശ്യപ്പെടുമെന്നും വ്യക്തി നിയമ ബോര്‍ഡ് വ്യക്തമാക്കി.\nമുത്തലാഖ് ചൊല്ലില്ലെന്ന് നിഖാഹ് നാമയില് ഉള്‍പ്പെടുത്താന് ഖാദിമാര്‍ക്ക് നിര്‍ദേശം നല്‍കുമെന്നും സുപ്രിം കോടതിയില് സമര്‍പ്പിച്ച സത്യവാങ്മൂലത്തില് ബോര്‍ഡ് അറിയിച്ചു. മുത്തലാഖ് നിരസിക്കാന് സ്ത്രീക്ക് അവകാശം നല്‍കാന് കഴിയുമോ എന്ന ചോദ്യത്തിന് മറുപടിയായാണ് മുസ്ലിം വ്യക്തി നിയമ ബോര്‍ഡ് സുപ്രിം കോടതിയോട് ഇക്കാര്യം പറഞ്ഞത്. ഖാദിമാര്‍ക്ക് വെബ്സൈറ്റ്, പ്രസിദ്ധീകരണങ്ങള്, സമൂഹമാധ്യമങ്ങള് എന്നീ പ്ലാറ്റ്ഫോമുകള് വഴി ഇത് സംബന്ധിച്ച് നിര്‍ദേശം നല്‍കും.\nഇക്കാര്യം രേഖാമൂലം നല്‍കാന് കഴിയുമോ എന്ന് കോടതി ബോര്‍ഡിനോട് ചോദിച്ചിരുന്നു. ഇതിന്‍റെ അടിസ്ഥാനത്തിലാണ് ബോര്‍ഡ് ഇന്ന് സത്യവാങ്മൂലം നല്‍കിയത്. എന്നാല് മുത്തലാഖ് പൂര്‍ണമായും എടുത്തുകളയാമെന്ന് ബോര്‍ഡ് അറിയിച്ചിട്ടില്ല. ചീഫ് ജസ്റ്റിസ് ജെഎസ് ഖെഹാര് അടങ്ങുന്ന അഞ്ചംഗം സുപ്രിംകോടതി ബെഞ്ച് ബോര്‍ഡിന്റെ സത്യവാങ്മൂലം സൂക്ഷ്മപരിശോധന നടത്തും.\nWeb Title: Aimplb tells sc it will issue advisory against pronouncing divorce thrice in one go\nബിജെപിയിൽ രജനീകാന്തിന് ഉചിതമായ സ്ഥാനമുണ്ട്; ഇരുകൈയ്യും നീട്ടി സ്വീകരിക്കുന്നു: നിതിൻ ഗഡ്കരി


പാങ്ങോട് ഹെര്‍ക്കുലീസ് മോഡല് സ്‌കൂളില് | Palode\nപാങ്ങോട് ഹെര്‍ക്കുലീസ് മോഡല് സ്‌കൂളില്\nപാങ്ങോട്: പാങ്ങോട് ഹെര്‍ക്കുലീസ് മോഡല് സ്ൂകളില് തസ്‌നി അലൂമിനിയം ആന്‍ഡ് കിച്ചണ് വേള്‍ഡ് മധുരം മലയാളം പദ്ധതിക്ക് തുടക്കമായി.\nകല്ലറ തസ്‌നി അലൂമിനിയം ആന്‍ഡ് കിച്ചണ് വേള്‍ഡ് ഉടമ തസ്‌നീറാണ് സ്‌കൂളിലേക്കാവശ്യമായ പത്ത് പത്രം സ്‌പോണ്‍സര് ചെയ്തത്.\nസ്‌കൂള് ഓഡിറ്റോറിയത്തില് നടന്ന ചടങ്ങില് തസ്‌നീര്, നാലാംക്ലാസ് വിദ്യാര്‍ഥികളായ അനുശ്രീ, ആഷിക്ക് റഹ്മാന് എന്നിവര്‍ക്ക് പത്രംനല്‍കി പദ്ധതി ഉദ്ഘാടനം ചെയ്തു. വാര്‍ഡ്‌മെമ്പര് ആര്.സുഭാഷ്, സ്‌കൂള് പ്രിന്‍സിപ്പല് സൈന, ഹെര്‍ക്കുലീസ് െഎ.ടി.ഐ. പ്രിന്‍സിപ്പല് അനില് വെഞ്ഞാറമൂട്, അഡ്മിനിസ്‌ട്രേറ്റീവ് ഓഫീസര് ഷാഹിദാ അന്‍സാരി, ഹെര്‍ക്കുലീസ് മോഡല് സ്‌കൂള് പി.ആര്.ഒ. നിഷാദ്, അധ്യാപകരായ ദീപ്തി, ഹയറുന്നീസ്, സച്ചിത, രാജി, പാങ്ങോട് ഏജന്റ് മധു, മാതൃഭൂമി ഓര്‍ഗനൈസര് സുരേഷ്‌കുമാര്, മാതൃഭൂമി പ്രതിനിധി ഷാജി തുടങ്ങിയവര് പങ്കെടുത്തു.


ഇരയെ വിവാഹം കഴിക്കാന് കുറ്റവാളിക്ക് അനുവാദം തരില്ലെന്ന് കോടതി | Sutharya Keralam\nഇരയെ വിവാഹം കഴിക്കാന് കുറ്റവാളിക്ക് അനുവാദം തരില്ലെന്ന് കോടതി\nന്യൂഡല്‍ഹി: കൊട്ടിയൂര് പീഡനക്കേസില് ഇരയായ പെണ്‍കുട്ടിയെ വിവാഹം കഴിക്കാന് ആഗ്രഹമുണ്ടെന്നും ഇതിനായി ജാമ്യം അനുവദിച്ച് തരണമെന്നും ആവശ്യപ്പെട്ട് പ്രതിയായ റോബിന് വടക്കുംചേരി സമര്‍പ്പിച്ച ഹര്‍ജി തള്ളി സുപ്രീം കോടതി. ഇരയായ പെണ്‍കുട്ടിയെ വിവാഹം കഴിക്കാനുള്ള അനുമതി തരാനാവില്ലെന്നാണ് കോടതി നിരീക്ഷിച്ചത്. പ്രതിയെ വിവാഹം കഴിക്കണമെന്ന പെണ്‍കുട്ടിയുടെ ഹര്‍ജിയും കോടതി തള്ളി.\nനേരത്തെ ഇരയെ വിവാഹം കഴിക്കാന് ജാമ്യം അനുവദിക്കണമെന്ന റോബിന് വടക്കുംചേരിയുടെ ആവശ്യം കേരള ഹൈക്കോടതി തള്ളിയിരുന്നു. ജാമ്യം അനുവദിച്ചാലുണ്ടാകുന്ന പ്രത്യാഘാതങ്ങള് ചൂണ്ടിക്കാട്ടിയാണ് അന്ന് ഹൈക്കോടതി ജാമ്യം നിഷേധിച്ചത്. സമാന നിരീക്ഷണം തന്നെയാണ് സുപ്രീം കോടതിയും നടത്തിയത്. ജാമ്യം വേണമെങ്കില് ഹൈക്കോടതിയെ സമീപിക്കാമെന്നും സുപ്രീം കോടതി അറിയിച്ചു. വിവാഹം കഴിക്കണമെന്ന ആവശ്യവുമായി ആദ്യം ഹര്‍ജി സമര്‍പ്പിച്ചത് ഇരയായിരുന്നു. ഇതിനു പിന്നാലെയായിരുന്നു പ്രതിയുടെ ഹര്‍ജി.\nPrevious articleഒളിമ്ബിക്സ് വനിത ഹോക്കിയില് ഇന്ത്യ സെമിയില്\nNext articleപുരുഷഹോക്കി: സെമിയില് ഇന്ത്യക്ക് പരാജയം; ഇനി പോരാട്ടം വെങ്കലത്തിന്


ഞെട്ടിക്കുന്ന വെളിപ്പെടുത്തലുമായി താരങ്ങൾ ; കിളിപോയി പമ്പരം പോലെ കറങ്ങി ആരാധകർ - metromatinee.com Lifestyle Entertainment & Sports\nസിനിമ താരങ്ങളുടെ വിശേഷങ്ങൾ കേൾക്കാൻ പൊതുവെ എല്ലാർവർക്കും നല്ല താൽപ്പര്യമാണ് . അത് സിനിമയെ കുറിച്ചായാലും താരങ്ങളെ കുറിച്ചായാലും ദൈനം ദിനം ആളുകൾക്ക് കമ്പം ഏറിവരുന്ന ഒന്നാണ് .വളരെ ആകാംക്ഷയോടെയാണ് ആളുകൾ വാർത്തയ്ക്കായി കാത്തിരിക്കുന്നത് . അങ്ങനെയിരിക്കെയാണ് ഇപ്പോൾ പുതിയ ഒരു ഞെട്ടിക്കുന്ന വാർത്ത പുറത്തുവന്നിരിക്കുന്നത് . അതും ബോളിവുഡിൽ നിന്ന് . ഇന്ത്യൻ സിനിമയുടെ പ്രധാനപ്പെട്ട ഘടകമായ ബോളിവുഡിൽ നിന്ന് . തങ്ങളുടെ ആദ്യ ശാരീരിക ബന്ധത്തെ കുറിച്ച് പ്രതികരിച്ചിരിക്കുകയാണ് ബോളിവുഡ് താരങ്ങള്.\nവളരെ സാധാരണമായുള്ള പൊസിഷനെ പറ്റിയാണ് ആലിയ ഭട്ട് പറയുന്നത്. അതാണ് പ്രിയം എന്നാണ് ആലിയയുടെ ഭാഷ്യം. ഇതിനുപുറമേ , ആലിയയുടെ കാമുകനും ബി ടൗണിലെ റൊമാന്റിക് ഹീറോയുമായ രൺബീർ കപൂറും തന്റെ അനുഭവം പറയുകയാണ്. 15 വയസ്സുള്ളപ്പോഴാണ് ആദ്യമായി ശാരീരിക ബന്ധത്തില് ഏര്‍പ്പെട്ടതെന്ന് രണ്‍ബീര് കപൂര് പറയുന്നു.\nഇവർക്കുപുറമേ , തങ്ങൾ തമ്മിൽ രഹസ്യങ്ങൾ ഇല്ല എന്നാണ് ട്വിങ്കിൾ ഖന്ന അക്ഷയ് കുമാറുമായുള്ള ജീവിതത്തെപ്പറ്റി പറയുന്നത്. ശാരീരിക ബന്ധത്തിന്റെ പ്രാധാന്യത്തെപ്പറ്റി അദ്ദേഹം പറഞ്ഞിട്ടുണ്ടെന്നും ട്വിങ്കിൾ വെളിപ്പെടുത്തുന്നു.\n12 വയസ്സുള്ളപ്പോള് താന് ആദ്യമായി ശാരീരിക ബന്ധത്തില് ഏര്‍പ്പെട്ടു എന്ന് രണ്‍വീര് സിംഗ് വെളിപ്പെടുത്തുന്നു . അത് സ്‌കൂള് കാലത്തായിരുന്നുവെന്നും അദ്ദേഹം പറയുന്നു. ശാരീരിക ബന്ധം ശാരീരിക ഉപദ്രവം അല്ലെന്നു ദീപിക പദുകോണ് പറഞ്ഞു. അടുത്തിടെയാണ് രണ്വീര് സിംഗും ദീപിക പദുക്കോണും വിവാഹിതരായത്.\nവിവാഹ ശേഷം വണ് നൈറ്റ് സ്റ്റാന്‍ഡ് നഷ്ടപ്പെട്ടെന്ന് ഇമ്രാന് ഹാഷ്മി. തന്റെ പ്രിയപ്പെട്ട പൊസിഷനെപ്പറ്റി സുശാന്ത് സിംഗ് പറയുന്നു. 69 ആണ് അതെന്ന് താരം വെളിപ്പെടുത്തുന്നു. ഇന്നും താന് ശാരീരിക ബന്ധത്തിന് കാത്തിരിക്കുന്നു എന്നാണ് സല്‍മാന് ഖാന് പറയാനുള്ളത്. ശാരീരിക ബന്ധത്തേക്കാള് സ്‌നേഹത്തിനാണ് പ്രാധാന്യം എന്ന് അര്‍ജുന് കപൂര്.\ncinema-bollywood-actors reveals-fans shocks


സൂപ്പർ താരങ്ങളെ ഞെട്ടിച്ച് കാളിദാസൻ\nതമിഴകത്തെ സൂപ്പർ താരങ്ങളെ ഞെട്ടിച്ച് കാളിദാസന്റെ സ്റ്റേജ് പ്രകടനം\nദാനത്തിന്റെ മഹത്വമോതി മോഹന്‍ലാലിന്റെ പുതിയ ബ്ലോഗ്\nദാനത്തിന്റെ മഹത്വവുമായി മോഹന്‍ലാലിന്റെ ബ്ലോഗ്. ഇല്ലാത്തവന്‍റെ ഇല്ലായ്മകള് കാണുക... നല്‍കുക... എന്നാണ് ബ്ലോഗില് പരാണകഥകള് ഓര്‍മ്മിപ്പിച്ച് ലാല് പറയുന്നത്. തന്റെ ചില സുഹൃത്തുക്കള് ഗള്‍ഫില് തുടങ്ങിയ സന്നദ്ധ സേവന പദ്ധതിയായ ലാല് കെയറിന്റെ പാശ്ചാത്തലത്തില് കൂടിയാണ് മോഹന്‍ലാല് ദാനത്തെക്കുറിച്ച് ഓര്‍മ്മിക്കുന്നത്. കര്‍ണ്ണന്, ശിബി മഹാരാജാവ് എന്നിവരുടെ ദാനകഥകള് ഓര്‍ക്കുന്ന ലാല് ഇസ്ലാമിലെ ദാനത്തെക്കുറിച്ചും തന്റെ കുറിപ്പില് വ്യക്തമാക്കുന്നുണ്ട്. മോഹന്‍ലാലിന്റെ ബ്ലോഗ് വായിക്കാം CLICK HERE\nമരുഭുമിയില് നിന്ന് കടല്‍തേടിയെത്തിയ സദ്ദാം\nകടല് കാണാനുള്ള തീവ്രമായ ആഗ്രഹത്തെത്തുടര്‍ന്ന് രാജസ്ഥാനിലെ വീട്ടില് നിന്ന് ഒളിച്ചോടിവന്ന സദ്ദാം എന്ന ആറു വയസ്സുകാരന്റെ കരളലിയിക്കുന്ന കഥയുമായാണ് കൈരളി തിയേറ്ററില് ഇന്നലെ (ജൂലൈ 20) രാജ്യാന്തര ഡോക്യുമെന്ററി-ഹ്രസ്വചിത്രമേളയുടെ മൂന്നാം ദിനം ആരംഭിച്ചത്. രാജസ്ഥാനില് നിന്നും തീവണ്ടികയറി കേരളത്തില് എത്തിച്ചേരുകയും ചങ്ങനാശ്ശേരി റെയില്‍വേ സ്റ്റേഷനില് വന്നിറങ്ങി അലഞ്ഞുതിരിഞ്ഞ സദ്ദാമിനെ ചൈല്‍ഡ് ലൈന് പ്രവര്‍ത്തകര് സ്‌നേഹഭവന് എന്ന ചാരിറ്റി ഹോമില് എത്തിക്കുന്നിടത്തുനിന്നാണ് ചിത്രം തുടങ്ങുന്നത്. നമക് പാനി എന്നു പേരിട്ടിരിക്കുന്ന ചിത്രം സദ്ദാം എന്ന കുട്ടിയുടെ യഥാര്‍ഥ ജീവിതത്തിലേക്കുള്ള നേര്‍ക്കാഴ്‌ചകൂടിയാണ്. സ്‌നേഹഭവനിലെ സിസ്റ്റര് അമലയോടും ചിത്രത്തിന്റെ സംവിധായകരായ അമ്മു എസ്., അഞ്‌ജു രാജ്, നൈതിക് മാത്യു എന്നിവരോടുമൊപ്പം ഇന്നലെ കൈരളി തിയേറ്ററില് ചിത്രം കാണാനെത്തിയ സദ്ദാം എല്ലാവരുടെയും ശ്രദ്ധാകേന്ദ്രമായി.\nചങ്ങനാശ്ശേരി സെന്റ് ജോസഫ്‌സ് കോളേജിലെ കമ്യൂണിക്കേഷന് ബിരുദാനന്തര ബിരുദ വിദ്യാര്‍ഥികളാണ് ഈ ചിത്രം ഒരുക്കിയത്. സെന്റ് ജോസഫ്‌സ് കോളേജിലെ വിദ്യാര്‍ഥിനിയും സ്‌നേഹഭവന്റെ മേല്‍നോട്ടക്കാരിയുമായ സിസ്റ്റര് അമല ഒരിക്കല് ക്ലാസ്സില് വൈകി എത്തുന്നു. സിസ്റ്റര് വൈകിയതിന്റെ കാരണം അധ്യാപകനായ കമാല് ആരാഞ്ഞപ്പോള് രാജസ്ഥാനില് നിന്ന് വഴിതെറ്റെയത്തിയ സദ്ദാം എന്ന ബാലന്റെ കാര്യം സുചിപ്പിച്ചു. കടല് കാണാന് രാജസ്ഥാനില് നിന്ന് കേരളത്തിലെത്തിയ സദ്ദാമിന്റെ കഥ വിദ്യാര്‍ഥികളുടെ മനസ്സില് കൗതുകമുണര്‍ത്തിയതിനെത്തുടര്‍ന്ന് ഇത് ലോക ശ്രദ്ധയ്‌ക്കുമുന്നില് അവതരിപ്പിക്കണമെന്ന് വിദ്യാര്‍ഥികൂട്ടായ്‌മ തീരുമാനിക്കുകയായിരുന്നു. അധ്യാപകനായ കമാലിന്റെ മേല്‍നോട്ടത്തിലാണ് മലയാളത്തില് 19 മിനിട്ട് ദൈര്‍ഘ്യമുള്ള ഈ ചിത്രം പൂര്‍ത്തിയാക്കിയത്.\nഒരു വര്‍ഷത്തോളമായി കൂട്ടുകാരോടൊപ്പം സ്‌നേഹഭവനില് കഴിയുകയാണ് സദ്ദാം. ഹിന്ദി മാത്രം അറിയാമായിരുന്ന തനിക്ക് ഇപ്പോള് മലയാളത്തില് സംസാരിക്കാന് കഴിയുന്നുണ്ടെന്ന് അവനുചുറ്റും കൂടിയവരോട് നേര്‍ത്ത പുഞ്ചിരിയോടെ പറഞ്ഞു.\nരാജ്യാന്തര ഡോക്യുമെന്ററി-ഹ്രസ്വചിത്രമേളയ്‌ക്ക് നാളെ സമാപനം\nചിത്രങ്ങളുടെ മികവും വിഷയവൈവിധ്യവും കൊണ്ട് ശ്രദ്ധിക്കപ്പെട്ട ഏഴാമത് രാജ്യാന്തര ഡോക്യുമെന്ററി-ഹ്രസ്വചിത്രമേള നാളെ സമാപിക്കും. കൈരളി തിയേറ്ററില് വൈകിട്ട് 6.30 ന് മുഖ്യന്ത്രി ഉമ്മന് ചാണ്ടി സമാപന സമ്മേളനം ഉദ്‌ഘാടനം ചെയ്യും. മേളയില് സമ്മാനാര്‍ഹരായവര്‍ക്കുള്ള പുരസ്‌കാരങ്ങളും മുഖ്യമന്ത്രി വിതരണം ചെയ്യും. വനം-പരിസ്ഥിതി-സിനിമാ മന്ത്രി തിരുവഞ്ചൂര് രാധാകൃഷ്‌ണന് അധ്യക്ഷത വഹിക്കും. സമാപന ചടങ്ങിനുശേഷം പുരസ്‌കാരം നേടിയ ചിത്രങ്ങളുടെ പ്രദര്‍ശനവും നടക്കും.\nവിവിധ വിഭാഗങ്ങളിലായി 212 ഓളം ചിത്രങ്ങളാണ് ഇത്തവണ പ്രദര്‍ശിപ്പിക്കപ്പെടുന്നത്. പ്രേക്ഷക പങ്കാളിത്തം കൊണ്ട് സജീവമായ മൂന്നാം ദിവസം 49 ചിത്രങ്ങളാണ് പ്രദര്‍ശിപ്പിക്കപ്പെട്ടത്. കടല് കാണാനുള്ള തീവ്രമായ ആഗ്രഹത്തെത്തുടര്‍ന്ന് വീട്ടില് നിന്ന ഒളിച്ചോടുന്ന ആറുവയസ്സുകാരന്റെ കഥപറയുന്ന നമക് പാനി ഏറെ ശ്രദ്ധേയമായി. രാജ്യാന്തരവിഭാഗത്തില് പ്രദര്‍ശിപ്പിക്കപ്പെട്ട നോണ് ഫിക്ഷന് ഡയറി, ഫോക്കസ് ഓണ് മിഡില് ഈസ്റ്റ് വിഭാഗത്തില് പ്രദര്‍ശിപ്പിക്കപ്പെട്ട എ വേള്‍ഡ് നോട്ട് അവേഴ്‌സ് എന്നിവ കാലികപ്രസക്തികൊണ്ട് പ്രേക്ഷകരെ ആകര്‍ഷിച്ചു. നൈതിക് മാത്യു ഈപ്പന് സംവിധാനം ചെയ്‌ത ദി പെര്‍വെര്‍ട്ടഡ്, ശബ്‌നം സുഖ്‌ദേവിന്റെ ദി ലാസ്റ്റ് എഡ്യൂ എന്നിവയും മേളയുടെ മൂന്നാം ദിനത്തെ സമ്പന്നമാക്കി.\nമേളയോടനുബന്ധിച്ച് പ്രസ്‌ക്ലബ്ബില് നടന്ന വാര്‍ത്താസമ്മേളനത്തില് ഡോക്യുമെന്ററി-ഹ്രസ്വചിത്രസംവിധായകര് നന്മയുടെ വിത്തുവിതയ്‌ക്കുന്ന കര്‍ഷകരാണെന്ന് പ്രശസ്‌ത ഡോക്യുമെന്ററി സംവിധായകന് നന്ദന് സക്‌സേന അഭിപ്രായപ്പെട്ടു. വരുംതലമുറകള്‍ക്കുവേണ്ടി എല്ലാ അര്‍ഥത്തിലുമുള്ള മുന്‍കരുലാണ് പരിസ്ഥിതി സംരക്ഷണത്തിലൂടെ ചലച്ചിത്ര പ്രവര്‍ത്തകര് ലക്ഷ്യമിടുന്നത്. അടിച്ചമര്‍ത്തപ്പെട്ടവര്‍ക്കും പാര്‍ശ്വവത്‌കരിക്കപ്പെട്ടവര്‍ക്കുംവേണ്ടി നിരന്തരം ഇടപെടലുകള് നടത്താന് മാധ്യമങ്ങള്‍ക്ക് കഴിയണമെന്നും അദ്ദേഹം കൂട്ടിച്ചേര്‍ത്തു. മേളയുടെ ഭാഗമായി നിള തിയേറ്ററില് നടന്ന ഡോക്യുമെന്ററികളുടെ തിരക്കഥാരചന എന്ന വിഷയത്തില് പ്രശസ്‌ത ഫിലിം മേക്കര് ഗാര്‍ഗി സെന് മുഖ്യപ്രഭാഷണം നടത്തി. ഡോക്യുമെന്ററികളുടെ തിരക്കഥാരചന എഴുത്തിന്റെ ഒരു വേറിട്ട വിഭാഗമാണെന്നും അത് പൂര്‍ണമായും കലയുടെ പരിശീലനമാണെന്നും ഗാര്‍ഗി അഭിപ്രായപ്പെട്ടു. 1987 മുതല് സിനിമാ നിര്‍മാണരംഗത്തെ സജീവ സാന്നിധ്യമായ ഗാര്‍ഗി സെന് മാജിക ലാന്‍ഡേണ് ഫൗണ്ടേഷന് സ്ഥാപക കൂടിയാണ്.\nമേളയോടനുബന്ധിച്ച് ഇന്ത്യയില് സയന്‍സ് സിനിമാനിര്‍മാണം നേരിടുന്ന വെല്ലുവിളികള് വിഷയമാക്കി നടന്ന ശില്‌പശാലയില് ഇന്ത്യന് ഇന്‍സ്റ്റിറ്റിയൂട്ട് ഓഫ് സയന്‍സ് ആന്‍ഡ് റിസേര്‍ച്ചിലെ കെ.പി. മധു സെഷനുകള് നയിച്ചു. ശാസ്‌ത്രജ്ഞര് സിനിമയില് താത്‌പര്യം കാണിക്കാത്തതാണ് ഇന്ത്യയില് സയന്‍സ് സിനിമകള് കൂടുതലായി ഉണ്ടാകാത്തതിന് കാരണമെന്ന് ചര്‍ച്ചയില് അഭിപ്രായമുയര്‍ന്നു. സയന്‍സ് സിനിമാ നിര്‍മാണവും കഥപറച്ചിലും എന്നതിന് ആസ്‌പദമാക്കി എല്.വി. പ്രസാദ് ഫിലിം ആന്‍ഡ് ടെലിവിഷന് അക്കാദമിയിലെ ശിവകുമാര് പ്രബന്ധം അവതരിപ്പിച്ചു.\nകൈരളി തിയേറ്റര് അങ്കണത്തില് നടന്ന മുഖാമുഖം പരിപാടിയില് സംവിധായകരായ അഭിഷേക് വര്‍മ, അനുപം ബ്രാവേ, ലതാ കുര്യന് ഹാദിക് മേത്ത, ഇംക ആസ്‌തെ, ഗൗരവ് പതക്, രഞ്‌ജിത രാജീവന്, സൈജോ കാരിക്കല് തുടങ്ങിയവര് പങ്കെടുത്തു. ഇന്ത്യന് ഡോക്യുമെന്ററി ഫൗണ്ടേഷന്റെ ആഭിമുഖ്യത്തില് ഡോക്യുമെന്ററി-ഹ്രസ്വചിത്ര നിര്‍മാണത്തെസംബന്ധിച്ച ശില്‌പശാല മേളയുടെ ആര്‍ട്ടിസ്റ്റിക് ഡയറക്‌ടര് ബീന പോള് ഉദ്‌ഘാടനം ചെയ്‌തു. ഒരു ഡോക്യുമെന്ററിയുടെ ശരിക്കുള്ള കരുത്ത് അത് എത്രപേര് കാണുന്നു എന്നതാണെന്ന് ശില്‌പശാല മോഡറേറ്റ് ചെയ്‌ത സോഫിയ വി. ശിവരാമന് അഭിപ്രായപ്പെട്ടു. ദീര്‍ഘ-ഹ്രസ്വ ഡോക്യുമെന്ററികള്, ഹ്രസ്വ ഫിക്ഷന്, ഹോമേജ്, ഫോക്കസ് ഓണ് മിഡില് ഈസ്റ്റ്, ഫിലിം മേക്കേര് ഇന് ഫോക്കസ്, ഇന്റര്‍നാഷണല്, പരിസ്ഥിതി എന്നീ വിഭാഗങ്ങളിലായി 40 ചിത്രങ്ങളാണ് ഇന്ന് മേളയില് പ്രദര്‍ശിപ്പിക്കുക.\nമുകേഷ് പറയും മമ്മൂട്ടി കേള്‍ക്കും\nമുകേഷ് ആദ്യമായി സംവിധാനം ചെയ്യുന്ന ചിത്രത്തില് മമ്മൂട്ടി നായകനാകുന്നു. മുകേഷ് തന്നെയാണ് ചിത്രത്തിന് തിരക്കഥ എഴുതുന്നത്. നാടകത്തിന്റെ പശ്ചാത്തലത്തിലാണ് കഥ നടക്കുന്നത്. ദൈവത്തിന്റെ സ്വന്തം ക്ലീറ്റസിനു ശേഷം മമ്മൂട്ടി നാടക നടനാകുന്നു എന്ന പ്രത്യേകതയും ചിത്രത്തിനുണ്ട്. പ്രയ്‌സ് ദ ലോര്‍ഡ് എന്ന ചിത്രത്തിന്റെ ലൊക്കേഷനില് വെച്ചാണ് മുകേഷ് മമ്മൂട്ടിയോട് കഥ പറഞ്ഞത്. മുമ്പ് മമ്മൂട്ടിയെ നായകനാക്കി കഥ പറയുമ്പോള് എന്ന ചിത്രം മുകേഷ് നിര്‍മിച്ചിരുന്നു.\nമമ്മൂട്ടിയും മുകേഷും അഭിനയിച്ച മിക്ക ചിത്രങ്ങളും ഹിറ്റാണ്. മുകേഷിന്റെ കാളിദാസ കലാകേന്ദ്രം ഛായാമുഖി എന്ന നാടകം മുമ്പ് നിര്‍മിച്ചിരുന്നു. മോഹന്‍ലാലും മുകേഷുമായിരുന്നു പ്രധാന കഥാപാത്രങ്ങളെ അവതരിപ്പിച്ചത്. അന്നേ ഒരു നാടകം ചെയ്യണമെന്ന് മമ്മൂട്ടി മുകേഷിനോട് പറഞ്ഞിരുന്നു. എന്നാല് പല കാരണങ്ങളാല് നാടകം നടക്കാതെ പോയി. തുടര്‍ന്നാണ് നടക പശ്ചാത്തലത്തില് സിനിമ ഒരുക്കാന് തീരുമാനിച്ചത്. നാടകത്തില് അഭിനയിക്കുന്നത് മമ്മൂട്ടിക്ക് ഏറെ ഇഷ്ടമാണ്. മാര്‍ത്താണ്ഡവര്‍മ എന്ന നാടകത്തില് മുകേഷും മമ്മൂട്ടിയും ഒരുമിച്ച് അഭിനയിച്ചിരുന്നു.\nകഥ പറയുമ്പോള് എന്ന ചിത്രത്തില് അഭിനയിച്ചതിന് മമ്മൂട്ടി പ്രതിഫലം വാങ്ങിയിരുന്നില്ല. പടം സൂപ്പര്‍ഹിറ്റായതോട മുകേഷ് പ്രതിഫലം നല്‍കുകയായിരുന്നു. ഇരുവരും ഒരുമിച്ച് അഭിനയിക്കുന്ന ചിത്രങ്ങളില് മുകേഷിന് ഷൂട്ടില്ലെങ്കില് പോലും മമ്മൂട്ടി അദ്ദേഹത്തെ ലൊക്കേഷനിലേക്ക് വിളിച്ച് വരുത്തും. മുമ്പ് ജഗദീഷ് മമ്മൂട്ടിയെ നായകനാക്കി അമര് അക്ബര് ആന്റണി എന്ന സിനിമ പ്രഖ്യാപിച്ചിരുന്നു. കൃഷ്ണപൂജപ്പുരയാണ് തിരക്കഥ എഴുതാന് തീരുമാനിച്ചിരുന്നത്. എന്നാല് പിന്നീട് ആ പ്രോജക്ട് ഒഴിവാക്കി.\nആദ്യ ദളിത് പോരാട്ടത്തിന്റെ കഥയുമായി �ബോധി�\nചിത്രത്തിന്റെ കൂടുതല് വിവരങ്ങള് Click Here


കര്‍ണാടകത്തില് ബിജെപി ഒരുക്കുന്നത് വന് സര്‍പ്രൈസ്'! ഇത്തവണ രണ്ട് ഘട്ടത്തില്.. ലക്ഷ്യം 15 പേര് | BJP plans Operation Lotus in Karnataka - Malayalam Oneindia\nPublished: July32019, 17:22 [IST]\nബെംഗളൂരു: ലോക്സഭ തിരഞ്ഞെടുപ്പിന് പിന്നാലെ സഖ്യസര്‍ക്കാരിനെ അസ്ഥിരപ്പെടുത്താനുള്ള നീക്കങ്ങള് ബിജെപി സജീവമാക്കിയിരുന്നു. എന്നാല് മൂന്ന് സംസ്ഥാനങ്ങളിലെ നിയമസഭ തിരഞ്ഞെടുപ്പ് നടക്കാനിരിക്കുന്ന സാഹചര്യത്തില് സംസ്ഥാന നേതാക്കളോട് നീക്കങ്ങളില് നിന്ന് പിന്‍മാറാനായിരുന്നു ദേശീയ നേതൃത്വത്തിന്‍റെ നിര്‍ദ്ദേശം. ഇതോടെ സഖ്യസര്‍ക്കാരിനെ അസ്ഥിരപ്പെടുത്തില്ലെന്നും സഖ്യത്തിനുള്ളിലെ ഭിന്നതകള് കാരണം സര്‍ക്കാര് താനെ താഴെവീഴുമെന്നുമുള്ള നിലപാടായിരുന്നു ബിജെപി സ്വീകരിച്ചത്.\nഎന്നാല് ഭരണ കക്ഷിയിലെ രണ്ട് എംഎല്‍എമാര് ഒരുമിച്ച് രാജിവെച്ചതോടെ ബിജെപിയുടെ വാദങ്ങള് വെറും കണ്ണില് പൊടിയിടാനുള്ള തന്ത്രങ്ങള് മാത്രമാണെന്നാണ് കണക്കാക്കപ്പെടുന്നത്. രണ്ട് ഘട്ടങ്ങളിലൂടെ ഓപ്പറേഷന് താമര വിപുലമാക്കുമെന്നും ഉടന് തന്നെ സര്‍ക്കാരിനെ താഴെയിറക്കുമെന്നും ബിജെപി നേതാക്കളും വെളിപ്പെടുത്തുന്നു.\nസഖ്യത്തിനുള്ളിലെ ഭിന്നതകള് കാരണം പ്രതിസന്ധി നേരിടുന്നതിനിടയില് കോണ്‍ഗ്രസ്-ജെഡിഎസ് കേന്ദ്രങ്ങളെ ഞെട്ടിച്ചാണ് രണ്ട് എംഎല്‍എമാര് കഴിഞ്ഞ ദിവസം രാജിവെച്ചത്. ബെല്ലാരിയിലെ വിജയനഗറില് നിന്നുള്ള അനന്ത് ബി സിംഗ്, വിമത എംഎല്‍എയായ രമേശ് ജാര്‍ഖിഹോളി എന്നിവരായിരുന്നു രാജിവെച്ചത്. ഇരുവരുടേയും രാജിക്ക് പിന്നാലെ കൂടുതല് വിമത നേതാക്കള് ഉടന് തന്നെ രാജിവെച്ചേക്കുമെന്ന അഭ്യൂഹങ്ങള് ശക്തമായി. ഇതിനിടെ എംഎല്‍എമാരെ മറുകണ്ടം ചാടിക്കാന് വന് പദ്ധതികളാണ് ബിജെപി ക്യാമ്പില് ഒരുങ്ങുന്നതെന്ന് ദേശീയ മാധ്യമമായ ദി ഹിന്ദു റിപ്പോര്‍ട്ട് ചെയ്തു.\nരണ്ട് ഘട്ടങ്ങളിലായാണ് എംഎല്‍എമാരെ അടര്‍ത്തുകയെന്ന് ബിജെപി നേതാവ് വെളിപ്പെടുത്തിയതായി റിപ്പോര്‍ട്ടില് പറയുന്നു. ലോക്സഭ തിരഞ്ഞെടുപ്പിന് മുന്‍പ് തന്നെ ചില എംഎല്‍എമാര് ബിജെപിയുമായി ബന്ധം തുടരുന്നുണ്ട്. ആദ്യ ഘട്ടത്തില് ഇവരെ രാജിവെയ്പ്പിക്കാനാണ് പദ്ധതി. ഇവരില് പലരും നേരത്തേ രാജി വെയ്ക്കാന് സന്നദ്ധത അറിയിച്ചിരുന്നെങ്കിലും ഒരു എംഎല്‍എ രാജിവെച്ചാല് പിറകെ രാജിവെക്കാം എന്ന നിലപാട് സ്വീകരിച്ചവരായിരുന്നു. അതേസമയം രണ്ടാം ഘട്ടത്തില് ചില സര്‍പ്രൈസുകളാണ് പാര്‍ട്ടി പ്ലാന് ചെയ്യുന്നതെന്ന് നേതാക്കള് പറയുന്നു. കോണ്‍ഗ്രസിലേയും ജെഡിഎസിലേയും പ്രമുഖര് ഉള്‍പ്പെടെയുള്ളവര് ബിജെപിയില് എത്തുമെന്നാണ് ഇവര് പറയുന്നത്.\nഅതേസമയം ഒന്നാം ഘട്ടവും രണ്ടാം ഘട്ടവും തമ്മില് വലിയ കാലതാമസം ഉണ്ടാകില്ലെന്നും നേതാവ് പറഞ്ഞു. ലോക്സഭ തിരഞ്ഞെടുപ്പിന് ശേഷം സര്‍ക്കാര് താഴെ വീഴുമെന്നായിരുന്നു ബിജെപി അധ്യക്ഷന് യെദ്യൂരപ്പ നേരത്തേ പറഞ്ഞത്. കൂടുതല് എംഎല്‍എമാര് രാജിവെയ്ക്കുമെന്ന് അവകാശപ്പെടുന്നുണ്ടെങ്കിലും എന്ന് ബിജെപി അധികാരത്തില് ഏറുമെന്ന കാര്യം നേതാക്കള് വ്യക്തമാക്കിയിട്ടില്ല. അതേസമയം അടുത്ത ആഴ്ച അവസാനത്തോടെ എംഎല്‍എമാരെ കൂട്ടത്തോടെ അടര്‍ത്തിയെടുക്കുമെന്നും സര്‍ക്കാര് രൂപീകരണം നടത്തുമെന്നും നേതാക്കള് വ്യക്തമാക്കി. 15 എംഎല്‍എമാരെ ബിജെപിയില് എത്തിക്കുകയാണ് ലക്ഷ്യം. 225 അംഗ നിയമസഭയില് ബിജെപിക്ക് 105 അംഗങ്ങള് ഉണ്ട്.\nഇത്തവണ ഓപ്പറേഷന് താമരയ്ക്ക് ബിജെപി ദേശീയ നേതൃത്വത്തിന്‍റെ പിന്തുണ കൂടി ഉണ്ടെന്നാണ് കണക്കാക്കപ്പെടുന്നത്. ബിജെപി സംസ്ഥാന അധ്യക്ഷന് യെദ്യൂരപ്പയ്ക്കും അദ്ദേഹത്തിന്‍റെ അടുപ്പക്കാര്‍ക്കും മാത്രമേ ഓപ്പറേഷന് താമരയെ കുറിച്ച് കൂടുതലായി അറിവുള്ളൂവെന്നും നേതാക്കള് പറഞ്ഞു.\nഅതേസമയം ഓപ്പറേഷന് താമരയെ നേരിടാന് കോണ്‍ഗ്രസ് മറുതന്ത്രം പയറ്റുന്നുണ്ടെന്ന റിപ്പോര്‍ട്ടുകളെ ബിഎസ് യെദ്യൂരപ്പ പരിഹസിച്ചു. കോണ്‍ഗ്രസ് എംഎല്‍എമാരെ അടര്‍ത്തിയാല് ബിജെപിയുടെ അഞ്ച് എംഎല്‍എമാരെ ഭരണപക്ഷത്ത് എത്തിക്കുമെന്നായിരുന്നു കോണ്‍ഗ്രസ് നേതാക്കള് വെല്ലുവിളിച്ചത്. കോണ്‍ഗ്രസ് മുങ്ങിത്താഴുന്ന കപ്പലാണെന്നും മറ്റ് രാഷ്ട്രീയ പാര്‍ട്ടികളില് നിന്നും ആരും തന്നെ കോണ്‍ഗ്രസിലേക്ക് ചേക്കേറാന് ധൈര്യം കാണിക്കില്ലെന്നും യെദ്യൂരപ്പ പറഞ്ഞു.\nകോണ്‍ഗ്രസിന്‍റെ മറുതന്ത്രം! അഞ്ച് ബിജെപി എംഎല്‍എമാരെ ബന്ധപ്പെട്ടു, നിര്‍ണായകം\nbjp congress karnataka jds ബിഎസ് യെഡിയൂരപ്പ കോണ്‍ഗ്രസ് ബിജെപി ജെഡിഎസ് കര്‍ണാടക\nBJP plans Operation Lotus in Karnataka\nStory first published: Wednesday, July 3, 2019, 17:22 [IST]


തനിയേ നടക്കുന്ന അമേരിക്ക | america\nതനിയേ നടക്കുന്ന അമേരിക്ക\nDec 24, 2017, 11:58 PM IST\nആദ്യമെത്തിക്കാനായി അമേരിക്കയെ ഒറ്റപ്പെടുത്തുന്ന ട്രംപ് കൂടുതൽ ഒറ്റപ്പെട്ടുകൊണ്ടിരിക്കുകയാണെന്നാണ് യു.എൻ. പൊതുസഭയിലെ വോട്ടെടുപ്പ് വ്യക്തമാക്കുന്നത്\nഐക്യരാഷ്ട്രസഭയിലെ (യു.എൻ.) അമേരിക്കയുടെ അംബാസഡർ നിക്കി ഹാലി തന്റെ നോട്ടുബുക്കിൽ 128 രാജ്യങ്ങളുടെ പേര് എഴുതിക്കഴിഞ്ഞിട്ടുണ്ടാവും. ഇസ്രയേലിന്റെ തലസ്ഥാനമായി ജറുസലേമിനെ അംഗീകരിച്ചതിന് പൊതുസഭയിൽ അമേരിക്കയെ ‘നാണംകെടുത്തിയവ’യാണ് ആ രാജ്യങ്ങൾ. അമേരിക്കൻ പ്രസിഡന്റ് ഡൊണാൾഡ് ട്രംപിന്റെയും ഹാലിയുടെയും ഭീഷണി അവ വകവെച്ചില്ല. അമേരിക്കയുടെ പേരെടുത്തു പറഞ്ഞല്ലെങ്കിലും ആ രാജ്യത്തെ മാത്രം ഉദ്ദേശിച്ച് കൊണ്ടുവന്ന പ്രമേയത്തെ അവയെല്ലാം അനുകൂലിച്ചു. ട്രംപിന്റെ തീരുമാനം മാറ്റണമെന്നു ശഠിക്കാനോ അതിന്റെപേരിൽ നടപടിയെടുക്കാനോ ആവില്ലെങ്കിലും ഇക്കാര്യത്തിൽ മൂന്നിൽരണ്ട് രാജ്യങ്ങളും എവിടെനിൽക്കുന്നു എന്ന് വ്യക്തമാക്കി പ്രമേയം. അമേരിക്കയുടെ പ്രവൃത്തി ആഗോളരാഷ്ട്രീയത്തെ എത്രമാത്രം അസ്വസ്ഥമാക്കിയെന്നു തെളിയിച്ചു അത്.\nസുഹൃദ്‌രാഷ്ട്രങ്ങളുടെ അഭ്യർഥനപോലും മാനിക്കാതെ ഡിസംബർ ആറിനാണ് ട്രംപ് ജറുസലേമിനെ ഇസ്രയേലിന്റേതായി അംഗീകരിച്ചത്. ടെൽ അവീവിലെ യു.എസ്. സ്ഥാനപതികാര്യാലയം ജറുസലേമിലേക്ക് മാറ്റുമെന്നും പ്രഖ്യാപിച്ചു. 1967-ൽ കിഴക്കൻ ജറുസലേമിനെ ഇസ്രയേൽ അധീനതയിലാക്കിയതിനുശേഷം ഒരു രാജ്യവും ചെയ്യാത്ത പ്രവൃത്തിയാണിത്. അന്താരാഷ്ട്രനിയമപ്രകാരം കിഴക്കൻ ജറുസലേം ഇപ്പോഴും പലസ്തീൻരാഷ്ട്രത്തിന്റെ ഭാവി തലസ്ഥാനമാണ്. അത് അങ്ങനെത്തന്നെയെന്ന് ഒരിക്കൽകൂടി ഊന്നിപ്പറയാനാണ് അറബ്-മുസ്‌ലിം രാജ്യങ്ങളുടെ അഭ്യർഥന സ്വീകരിച്ച് യു.എൻ. പൊതുസഭ വ്യാഴാഴ്ച അടിയന്തരമായി ചേർന്നത്. അറബ്-മുസ്‌ലിം രാജ്യങ്ങളുടെ അന്താരാഷ്ട്രസംഘടനകൾക്കുവേണ്ടി തുർക്കിയും യെമെനും പ്രമേയം കൊണ്ടുവന്നു. ജറുസലേമിന്റെ ഇപ്പോഴത്തെ പദവിക്ക് വരുത്തുന്ന മാറ്റമെന്തായാലും അതിന് നിയമസാധുതയില്ലെന്ന് പ്രമേയം പറഞ്ഞു. വിശുദ്ധനഗരമായ ജറുസലേമിൽ നയതന്ത്രകാര്യാലയങ്ങൾ സ്ഥാപിക്കുന്നതിൽനിന്ന് മാറിനിൽക്കണമെന്ന് എല്ലാ രാജ്യങ്ങളോടും ആഹ്വാനം ചെയ്തു.\nദിവസങ്ങൾക്കുമുമ്പ് യു.എൻ. രക്ഷാസമിതിയിൽ അവതരിപ്പിച്ച പ്രമേയത്തിന് സമാനമായിരുന്നു ഇതും. 14 അംഗങ്ങളും അനുകൂലിച്ച പ്രമേയം അമേരിക്കയുടെ വീറ്റോയിലൂടെ അസാധുവായി. അംഗരാജ്യങ്ങൾക്ക് വീറ്റോ അധികാരമില്ലാത്ത പൊതുസഭയിൽ അമേരിക്കയടക്കം ഒമ്പതംഗങ്ങൾ പ്രമേയത്തെ എതിർത്തു. 35 അംഗങ്ങൾ വോട്ടു ചെയ്തില്ല. 21 രാജ്യങ്ങളുടെ പ്രതിനിധികൾ സഭയിലേ എത്തിയില്ല. അമേരിക്കയ്ക്കൊപ്പം നിന്നത് ചെറുരാജ്യങ്ങളാണ്. പ്രധാന സഖ്യരാജ്യങ്ങളായ ബ്രിട്ടൻ, ഫ്രാൻസ്, ജർമനി, ജപ്പാൻ എന്നിവ എതിർത്തു വോട്ടു ചെയ്തു. അനുകൂലിക്കാനും എതിർക്കാനും വയ്യ എന്നതിനാലാവും കാനഡയും ഓസ്‌ട്രേലിയയും പോലുള്ള സുഹൃത്തുകൾ വോട്ടുചെയ്തില്ല.\nഫലമെന്തായാലും ജറുസലേമിലേക്ക് സ്ഥാനപതികാര്യാലയം മാറ്റുകതന്നെ ചെയ്യുമെന്നാണ് അമേരിക്കയുടെ നിലപാട്. പൊതുസഭയിൽ ഒറ്റപ്പെടുത്തി ആക്രമിച്ച ആ ദിനം ഓർത്തുവെക്കുമെന്ന് ഹാലി പ്രഖ്യാപിച്ചിട്ടുണ്ട്. അഹന്തയ്ക്കേറ്റ തിരിച്ചടിയെ പ്രതികാരംകൊണ്ട് നേരിടുമെന്ന് പറയുകയാണ് അമേരിക്ക. പൊതുസഭയിലെ ഫലം എതിരായാൽ അമേരിക്കയ്ക്ക് ധനലാഭമേറെയുണ്ടാവുമെന്നായിരുന്നു ട്രംപിന്റെ വാക്കുകൾ. അമേരിക്ക സഹായധനം നൽകുന്ന രാജ്യങ്ങളെ ഒപ്പം നിർത്താനായിരുന്നു ഈ ഭീഷണി. അമേരിക്കയിൽനിന്ന് ഏറെ പണം പറ്റുന്ന രാജ്യങ്ങളായ അഫ്ഗാനിസ്താനും പാകിസ്താനും ഇറാഖും ഈജിപ്തും ജോർദാനും എന്നിട്ടും ഒപ്പം നിന്നില്ല. സഹായംവാങ്ങുന്ന ഹെയ്തിയും മെക്സിക്കോയും ദക്ഷിണസുഡാനും വോട്ടെടുപ്പിൽ പങ്കെടുത്തില്ല. അമേരിക്കയോടും ഇസ്രയേലിനോടും പതിവിലുമേറെ അടുപ്പംകാട്ടുന്ന ഇന്ത്യ പരമ്പരാഗത നിലപാടിൽ നിന്ന് വ്യതിചലിച്ചുമില്ല.\nഅംഗരാജ്യം മറ്റംഗങ്ങളെ ഇത്ര പരസ്യമായി ഭീഷണിപ്പെടുത്തിയ സംഭവം യു.എന്നിന്റെ ചരിത്രത്തിലാദ്യമാണ്. എന്നിട്ടുംനേരിട്ട തിരിച്ചടിക്ക് രാജ്യങ്ങൾക്ക് ഒറ്റതിരിഞ്ഞു മറുപടി നൽകൽ അത്രയെളുപ്പമല്ല. ജോർദാനും ഈജിപ്തും പോലുള്ള രാജ്യങ്ങൾ പശ്ചിമേഷ്യയിൽ അമേരിക്കയുടെ തന്ത്രപ്രധാനപങ്കാളികളാണ്. അമേരിക്കയെയും ഇസ്രയേലിനെയും ഇന്ത്യക്കാവശ്യമുള്ളതിനെക്കാൾ ആ രാജ്യങ്ങൾക്ക് ഇന്ത്യയെ ആവശ്യമുണ്ട്. ഇക്കാര്യങ്ങളൊക്കെവെച്ചു നോക്കുമ്പോൾ യു.എന്നുമായി ട്രംപ് നടത്തുന്ന ശീതയുദ്ധത്തിന് ആക്കംകൂടുകയാവും ഫലം. 2016-ലെ കണക്കനുസരിച്ച് യു.എന്നിന് ഏറ്റവുമധികം സഹായധനം നൽകുന്ന രാജ്യം അമേരിക്കയാണ്. യു.എൻ. ബജറ്റിന്റെ അഞ്ചിലൊന്ന് അമേരിക്കയിൽ നിന്നാണ് വന്നത്. അതായത് 1000 കോടിയിലേറെ ഡോളർ. യു.എൻ. സമാധാനസേനയുടെ പ്രവർത്തനങ്ങൾക്ക് മറ്റൊരു 240 കോടി ഡോളറും നൽകിയിട്ടുണ്ട്. ഈ തുക നൽകുന്നത് ട്രംപ് നിർത്തലാക്കിയാൽ കഷ്ടത്തിലാവുന്നത് സ്വതവേ സാമ്പത്തികഞെരുക്കമുള്ള യു.എന്നാണ്.\nഇസ്രയേൽ വിരുദ്ധത ആരോപിച്ച് യുനെസ്കോയിൽ നിന്ന് യു.എസ്. വിട്ടുപോയിക്കഴിഞ്ഞു. സ്വന്തം താത്പര്യങ്ങൾക്ക് നിരക്കുന്നതല്ലെന്നു പറഞ്ഞ് കുടിയേറ്റ-അഭയാർഥി ഉടമ്പടിയിൽനിന്ന് പിന്മാറി.\nട്രംപിനെച്ചൊല്ലി യു.എന്നിനുള്ളിലും അസ്വാരസ്യങ്ങളുയരുന്നുണ്ട്. യു. എസ്. അടക്കമുള്ള ലോകശക്തികൾക്കുമുന്നിൽ മുട്ടുമടക്കാനാവാത്തതിനാൽ ഒരിക്കൽക്കൂടി പദവിയിൽ തുടരാനില്ലെന്ന് മനുഷ്യാവകാശകാര്യങ്ങളുടെ ചുമതലവഹിക്കുന്ന ഹൈക്കമ്മിഷണർ സൈദ് റാദ് അൽ ഹുസൈൻ പറഞ്ഞത് കഴിഞ്ഞദിവസമാണ്. ജറുസലേം വിഷയത്തിൽ ട്രംപിനെ നിശിതമായി വിമർശിക്കരുതെന്ന് യു.എൻ. സെക്രട്ടറി ജനറൽ അന്റോണിയോ ഗുട്ടെറെസ് പറഞ്ഞതാണ് സൈദിനെ ചൊടിപ്പിച്ചത്.\nഅമേരിക്കയുടെ സഹായധനം പറ്റുന്ന രാജ്യങ്ങൾ പലതുണ്ട്. സഹായധനം നൽകാനായി യു.എസ്. എയ്ഡ് എന്ന പേരിൽ സർക്കാറിന് ഏജൻസിയുണ്ട്. സഹാറ മരുഭൂമിക്ക് തെക്കുള്ള അഫ്രിക്കൻ രാജ്യങ്ങൾക്ക് 1300 കോടി ഡോളറും കിഴക്കനേഷ്യയിലെയും ഓഷ്യാനയിലെയും രാജ്യങ്ങൾക്ക് 160 കോടി ഡോളറും 2016-ൽ യു.എസ്.എയ്ഡ് നൽകിയിട്ടുണ്ട്. ഇതേവർഷം പശ്ചിമേഷ്യയിലും ഉത്തരാഫ്രിക്കയിലുമായി 1300 കോടി ഡോളറിന്റെ സഹായവും നൽകി. മധ്യേഷ്യയിലെയും യൂറോപ്പിലെയും രാജ്യങ്ങളും യു. എസ്.എയ്ഡിന്റെ സഹായം സ്വീകരിച്ചിട്ടുണ്ട്. കോടിക്കണക്കിന് ഡോളർ അമേരിക്കയിൽനിന്ന് കൈനീട്ടി വാങ്ങുന്ന രാജ്യങ്ങളാണ് എതിർത്ത് വോട്ടുചെയ്യാൻ നിൽക്കുന്നത് എന്ന ട്രംപിന്റെ വാക്കുകളുടെ അടിസ്ഥാനം ഇതാണ്.\nലോകരാജ്യങ്ങളെ ശത്രുക്കളുടെയും മിത്രങ്ങളുടെയും കൂട്ടമായി വർഗീകരിക്കുക എന്നത് ട്രംപിന്റെ വിദേശനയത്തിന്റെ ഭാഗമാണ്. വോട്ടെടുപ്പിനെത്താതിരുന്നതും വോട്ടുചെയ്യാതിരുന്നതും അനുകൂലിച്ച് വോട്ടുചെയ്തതുമായ രാജ്യങ്ങളെ യു.എന്നിൽവെച്ചുതന്നെ പ്രശംസിക്കാൻ നിക്കി ഹാലി മറന്നില്ല. ജനുവരി മൂന്നിന് ഈ രാജ്യങ്ങൾക്കായി യു.എസ്. നന്ദിപ്രകടനപരിപാടി നടത്തുന്നുണ്ടെന്നാണ് ട്രംപിന്റെ ‘സ്വന്തം’ വാർത്താ ചാനലായ ഫോക്സ് ന്യൂസിന്റെ റിപ്പോർട്ട്. ജറുസലേമിന്റെ പേരിലുള്ള ഇത്തരം പരസ്യമായ ധാർഷ്ട്യപ്രകടനം സമാധാനപ്രക്രിയയെയാകും അവതാളത്തിലാക്കുക. പശ്ചിമേഷ്യയിലെ സഖ്യരാഷ്ട്രങ്ങളുടെയും 40 വർഷമായി ദ്വിരാഷ്ട്രപരിഹാരമെന്ന് ഉപദേശിച്ചുകൊണ്ടിരിക്കുന്ന യൂറോപ്യൻ സുഹൃത്തുക്കളുടെയും അനിഷ്ടത്തിനാവും വഴിവെക്കുക. പലസ്തീൻ പ്രസിഡന്റ് മഹ്‌മൂദ് അബ്ബാസിന് പിന്തുണയറിച്ച ഫ്രഞ്ച് പ്രസിഡന്റ് എമ്മാനുവൽ മക്രോൺ ഇതിനു തുടക്കമിട്ടുകഴിഞ്ഞു. അമേരിക്കയിലെ ജൂതരിൽ 44 ശതമാനമാകട്ടെ സ്ഥാനപതികാര്യാലയം അടിയന്തരമായി ജറുസലേമിലേക്ക് മാറ്റുന്നതിനെ അനുകൂലിക്കുന്നില്ലെന്ന് ‘വാഷിങ്ടൺ പോസ്റ്റ്’ പറയുന്നു. ആദ്യമെത്തിക്കാനായി അമേരിക്കയെ ഒറ്റപ്പെടുത്തുന്ന ട്രംപ് കൂടുതൽ ഒറ്റപ്പെട്ടുകൊണ്ടിരിക്കുകയാണെന്നാണ് പൊതുസഭയിലെ വോട്ടെടുപ്പ് വ്യക്തമാക്കുന്നത്.


ബംഗ്ലാദേശിലെ വെള്ളപ്പൊക്കം : മരണം നൂറ് കവിഞ്ഞു\nThursday 28th June 2012 9:08am\nധാക്ക: ബംഗ്ലാദേശില് രണ്ട് ദിവസമായി തുടരുന്ന ശക്തമായ മഴയിലും വെള്ളപ്പൊക്കത്തിലും മരിച്ചവരുടെ എണ്ണം നൂറ് കവിഞ്ഞു. നൂറുകണക്കിന് വീടുകള് ഒഴുകിപ്പോയതായും റിപ്പോര്‍ട്ടുണ്ട്. വിവിധ പ്രദേശങ്ങളിലായി ഒരു ലക്ഷത്തിലധികം പേര് ഒറ്റപ്പെട്ടതായാണ് അറിയുന്നത്. മരിച്ചവരിലധികവും സ്ത്രീകളും കുട്ടികളുമാണ്.\nബംഗ്ലാദേശിലെ രണ്ടാമത്തെ വലിയ നഗരമായ ചിറ്റഗോംഗിലാണ് മഴ കൂടുതല് നാശം വിതച്ചത്. മഴ തുടരുന്നത് രക്ഷാപ്രവര്‍ത്തനത്തെ പ്രതികൂലമായി ബാധിച്ചിട്ടുണ്ട്. ബംഗ്ലാദേശിലെ ഗതാഗത, വാര്‍ത്താവിനിമയ സംവിധാനങ്ങളും തകരാറിലായിട്ടുണ്ട്.\nജനങ്ങളുടെ സുരക്ഷ ഉറപ്പുവരുത്താന് വേണ്ട നടപടികളെല്ലാം എടുക്കുമെന്ന് ബംഗ്ലാദേശ് സര്‍ക്കാര് അറിയിച്ചിട്ടുണ്ട്.\nബംഗ്ലാദേശ് കമ്മ്യൂണിസ്റ്റ് നേതാവും പ്രസാധകനുമായ ഷാഹ്‌സ്ഹാന് ബച്ഛു കൊല്ലപ്പെട്ടു\nTuesday 12th June 2018 9:38am\n'എന്റെ കൈവശമുള്ള10,000 രൂപയുടെ നിരോധിച്ച നോട്ടുകള് എന്തു ചെയ്യും?'; പ്രധാനമന്ത്രി നരേന്ദ്രമോദിയ്ക്ക് ലൈംഗിക തൊഴിലാളിയുടെ ട്വീറ്റ്\nWednesday 3rd May 2017 11:53am\nതസ്ലീമ നസ്‌റിന്റെ അക്കൗണ്ട് ഫേസ്ബുക്ക് നീക്കം ചെയ്തു, നടപടി ഇസ്‌ലാം മൗലികവാദികള്‍ക്ക് വേണ്ടിയെന്ന് നസ്‌റിന്\nThursday 16th April 2015 8:02pm


Author: admin | സകലതും.കോം\nന്യൂഡല്‍ഹി: മുംബൈ-ഡല്‍ഹി വിമാനത്തില് ബോളിവുഡ് യുവനടി സൈറ വസീം പീഡനത്തിനിരയായ സംഭവത്തില് വിശദീകരണവുമായി വിസ്താര എയര്‍ലൈന്‍സ് അധികൃതര്. വിമാനത്തിന്റെ ലാന്‍ഡിങ് സമയത്താണ് തന്നെ ഉപദ്രവിച്ച യാത്രക്കാരനെതിരെ സൈറ പ്രതികരിച്ചത്. വിമാനം ലാന്‍ഡിങ്ങിന് തയാറെടുക്കുന്ന സമയത്ത് സൈറയുടെ അടുത്തെത്താന് വിമാന ജീവനക്കാര്‍ക്ക് സാധിക്കുമായിരുന്നില്ല. വിമാനം ലാന്‍ഡ് ചെയ്തയുടന് ജീവനക്കാര് സൈറയുടെ അടുത്തെത്തി സംഭവത്തെ കുറിച്ച് അന്വേഷിച്ചു. പരാതി നല്‍കണോയെന്ന് സൈറയോട് ചോദിച്ചുവെങ്കിലും വേണ്ടെന്നാണ് അവര് പറഞ്ഞതെന്നു എയര് വിസ്താര അറിയിച്ചു. സൈറയുടെ ആരോപണങ്ങളുടെ അടിസ്ഥാനത്തില് സംഭവത്തെ കുറിച്ച് വിശദമായ അന്വേഷണം ആരംഭിച്ചതായി വിസ്താര വ്യക്തമാക്കിയതായി വാര്‍ത്ത എജന്‍സിയായ എ.എന്.ഐ റിപ്പോര്‍ട്ട് ചെയ്തു. വിമാനയാത്രക്കിടെ പീഡനത്തിരയായെന്ന ആരോപണം ഇന്‍സ്റ്റഗ്രാമിലൂടെയാണ് സൈറ ഉയര്‍ത്തിയത്. വിമാനത്തില് പാതിയുറക്കത്തിലിരിക്കെ സൈറയുടെ പിറകിലും കഴുത്തിലും പിന്നിലെ സീറ്റിലിരുന്നയാള് കാലു കൊണ്ട് ഉരസിയെന്നാണ് പരാതി.\nകഴിഞ്ഞ രണ്ടു ചാമ്പ്യന്‍സ് ലീഗ് മത്സരങ്ങളിലും ബാഴ്‌സലോണയുടെ ആദ്യ ഇലവനില് തന്നെ ഉള്‍പ്പെടുത്താത്തിനോട് പ്രതികരിച്ച് ലയണല് മെസി. ബെഞ്ചിലിരിക്കുന്നതില് തനിക്കു യാതൊരു പ്രശ്‌നവുമില്ലെന്നും പഴയ ഊര്‍ജ്ജം തനിക്കില്ലെന്നും മെസി പറഞ്ഞു. അര്‍ജന്റീനിയന് മാധ്യമം ടിവൈസി സ്‌പോര്‍ട്‌സിനു നല്‍കിയ അഭിമുഖത്തിലാണ് താരം ഇക്കാര്യം വെളിപ്പെടുത്തിയത്. കഴിഞ്ഞ സീസണില് എന്റിക്വയുടെ കീഴില് സീസണിലെ ഏറെക്കുറെ എല്ലാ മത്സരങ്ങളും മെസി കളിച്ചിരുന്നു. എന്നാല് കഴിഞ്ഞ രണ്ടു ചാമ്പ്യന്‍സ് ലീഗ് മത്സരങ്ങളില് വാല്‍വെര്‍ദേ താരത്തെ ബെഞ്ചിലിരുത്തിയതില് ആരാധകര് ആശങ്കയിലായിരുന്നു. ഇതിനെ പറ്റി ചോദിച്ചപ്പോഴാണ് മെസി ഇതു പറഞ്ഞത്. സീസണ് വളരെ വലുതാണെന്നും അതു കൊണ്ടു തന്നെ ഇത്തരം തീരുമാനങ്ങള് താന് അംഗീകരിക്കുന്നുവെന്നും മെസി പറഞ്ഞു. മുന്‍പ് എത്ര മത്സരങ്ങള് കളിക്കാനും പ്രശ്‌നങ്ങള് ഇല്ലായിരുന്നുവെന്നും എന്നാല് ഇപ്പോള് തന്റെ ശരീരത്തിന്റെ തളര്‍ച്ച താന് മനസിലാക്കി തുടങ്ങിയിട്ടുണ്ടെന്നും മെസി വെളിപ്പെടുത്തി. വരാന് പോകുന്ന ലോകകപ്പില് അര്‍ജന്റീന…\nന്യൂഡൽഹി: ബോളിവുഡിന്റെ പഴയകാല പ്രണയനായകൻ ശശി കപൂർ അന്തരിച്ചു. 79 വയസായിരുന്നു. വാർദ്ധക്യകാല അസുഖങ്ങളെ തുടർന്ന് മുംബൈയിലെ ആശുപത്രിയിൽ വച്ചായിരുന്നു ഇതിഹാസ താരത്തിന്റെ അന്ത്യം. സംസ്കാരം നാളെ നടക്കും. ബാലനടനായി സിനിമയിലെത്തിയ ശശി കപൂർ നായകനായും നിർമ്മാതാവായും സംവിധായകനായും ഇന്ത്യൻ സിനിമയ്‌ക്ക് മികച്ച സംഭാവനകൾ നൽകി. 160ഓളം ചിത്രങ്ങളിൽ അഭിനയിച്ച ശശി കപൂർ ന്യൂഡൽഹി ടൈംസ് എന്ന ചിത്രത്തിലൂടെ മികച്ച നടനുള്ള ദേശീയ പുരസ്‌കാരത്തിന് അർഹനായിരുന്നു. മുഹാഫിസ് എന്ന ചിത്രത്തിലെ അഭിനയത്തിന് പ്രത്യേക പരാമർശവും ലഭിച്ചു. 2011ൽ പത്‌മഭൂഷൺ നൽകി രാജ്യം ആദരിച്ചു. 2014ൽ ദാദാ സാഹിബ് ഫാൽക്കെ അവാർഡ് ലഭിച്ചു. ദീവാർ, സത്യം ശിവം സുന്ദരം, തൃശൂൽ, കഭി കഭി തുടങ്ങിയ ഹിന്ദി ഹിറ്റ് സിനിമകളിലൂടെ നായക സങ്കൽപത്തിന് പുതിയ നിർവചനം നൽകിയ നടനാണ് ശശി കപൂർ. രാജ്‌കപൂർ, ഷമ്മി കപൂർ എന്നിവരുടെ ഇളയ സഹോദരനായ…\nലണ്ടന്: വായ്പ തിരിച്ചടയ്ക്കാതെ ബാങ്കുകളെ കബളിപ്പിച്ചു ലണ്ടനിലേക്കു മുങ്ങിയ വ്യവസായി വിജയ്മല്യയെ ഇന്ത്യയിലേക്കു മടക്കി അയയ്ക്കുന്നതു സംബന്ധിച്ച കേസില് വെസ്റ്റ്മിന്‍സ്റ്റര് മജിസ്‌ട്രേട്ട് കോടതിയില് ഇന്നു വാദം പുനരാരംഭിക്കും. മല്യയെ പാര്‍പ്പിക്കാന് മുംബൈ ആര്‍തര് റോഡ് ജയില് തയാറാണെന്ന് ഇന്ത്യയ്ക്കുവേണ്ടി വാദിക്കുന്ന ക്രൗണ് പ്രോസിക്യൂഷന് സര്‍വീസ് (സിപിഎസ്) കോടതിയെ അറിയിക്കും. ഇന്ത്യന് ജയിലുകള് സുരക്ഷിതമല്ലെന്നും മനുഷ്യാവകാശ ലംഘനങ്ങള് പതിവാണെന്നുമുള്ള മല്യയുടെ വാദത്തെ മറികടക്കാനാണ് ആര്‍തര് റോഡ് ജയിലിലെ മികവുറ്റ സുരക്ഷാസംവിധാനങ്ങള് ചൂണ്ടിക്കാട്ടിയുള്ള ഇന്ത്യയുടെ ശ്രമം. 17 ബാങ്കുകളില്‍നിന്നായി 9000 കോടി രൂപയുടെ വായ്പയെടുത്തു കടന്ന മല്യയ്ക്കായി ലണ്ടനിലെ മികച്ച അഭിഭാഷകരാണു ഹാജരാകുന്നത്. 14 വരെ വാദം തുടരുന്ന കേസില് ഈ വര്‍ഷം അവസാനത്തോടെ വിധിയുണ്ടായേക്കും. വിധി മല്യയ്ക്ക് എതിരായാല് രണ്ടുമാസത്തിനകം ഇന്ത്യയ്ക്കു വിട്ടുകൊടുക്കേണ്ടി വരും. എന്നാല്, മല്യയ്ക്ക് അപ്പീലിന് അവസരമുണ്ട്. ഇന്ത്യയും ബ്രിട്ടനും തമ്മില് 1992 മുതല് കുറ്റവാളി…


സ്വതന്ത്ര ഫലസ്തീന് ആവശ്യത്തില് നിന്ന് പിന്നോട്ടില്ല; നിലപാട് വ്യക്തമാക്കി യുഎഇ – Chandrika Daily\nBy Test User Thursday September 10, 2020 19:08 pm\nസ്വതന്ത്ര ഫലസ്തീന് ആവശ്യത്തില് നിന്ന് പിന്നോട്ടില്ല; നിലപാട് വ്യക്തമാക്കി യുഎഇ\nഅറബ് ലീഗ് വിദേശകാര്യ മന്ത്രിമാരുടെ വീഡിയോ കോണ്‍ഫറന്‍സ് ഉച്ചകോടിയിലാണ് യുഎഇ വിഷയത്തില് നിലപാട് വ്യക്തമാക്കിയത്.\nദുബൈ: ഇസ്രയേലുമായി നയതന്ത്ര ബന്ധം സ്ഥാപിച്ചെങ്കിലും സ്വതന്ത്ര ഫലസ്തീന് എന്ന ആവശ്യത്തില് നിന്ന് പിന്നോട്ടില്ലെന്ന് യുഎഇ. നിലവില് ഇസ്രയേലുമായി ഉണ്ടാക്കിയ സമാധാന കരാര് ഫലസ്തീനികളുടെ യാതൊരു തരത്തിലുള്ള അവകാശങ്ങളെയും കവരില്ലെന്നും യുഎഇ വിദേശകാര്യ സഹമന്ത്രി ഡോ അന്‍വര് ഗര്‍ഗാഷ് വ്യക്തമാക്കി. കരാര് മേഖലയില് സുസ്ഥിര സമാധാനം കൊണ്ടു വരുമെന്നാണ് പ്രതീക്ഷയെന്നും അദ്ദേഹം കൂട്ടിച്ചേര്‍ത്തു.\nഫലസ്തീന് ഭൂമി ഇസ്രയേല് ഇനി കൈവശപ്പെടുത്തില്ല (അനക്‌സേഷന്) എന്നത് നേട്ടമായി കരുതുന്നു. സമാധാന ശ്രമങ്ങള് പുനരുജ്ജീവിപ്പിക്കാനുള്ള അവസരമാണിത്. പ്രശ്‌നത്തിന് പരിഹാരം ഇസ്രയേലിന്റെയും ഫലസ്തീന്റെയും കൈകളിലാണ്. കിഴക്കന് ജറൂസലം തലസ്ഥാനമായി സ്വതന്ത്ര ഫലസ്തീന് സ്ഥാപിതമാണം എന്നതു തന്നെയാണ് യുഎഇയുടെ നിലപാട്. 1967 ജൂണ് നാലു വരെയുള്ള അതിര്‍ത്തി പ്രകാരം ആയിരിക്കണം രാഷ്ട്രമുണ്ടാകേണ്ടത്. യുഎഇയുടെ പരമാധികാര നയപ്രകാരമാണ് ഇസ്രയേലുമായി നയതന്ത്ര കരാര് ഉണ്ടാക്കിയത്- അദ്ദേഹം പറഞ്ഞു.\nഅറബ് ലീഗ് വിദേശകാര്യ മന്ത്രിമാരുടെ വീഡിയോ കോണ്‍ഫറന്‍സ് ഉച്ചകോടിയിലാണ് യുഎഇ വിഷയത്തില് നിലപാട് വ്യക്തമാക്കിയത്. 18 മാസം നീണ്ട ചര്‍ച്ചകള്‍ക്കൊടുവില് ഓഗസ്റ്റ് 13നാണ് ഇരുരാഷ്ട്രങ്ങളും നയതന്ത്ര ബന്ധം സ്ഥാപിക്കുന്നതായി പ്രഖ്യാപിച്ചത്. വെസ്റ്റ്ബാങ്കിലെ വിപുലീകരണ പദ്ധതികള് അവസാനിപ്പിക്കാമെന്ന് ഇസ്രയേല് സമ്മതിച്ച സാഹചര്യത്തിലാണ് യുഎഇ ജൂത രാഷ്ട്രവുമായി കരാറില് എത്തിയിരുന്നത്.\nകരാര് ഔദ്യോഗികമായി സെപ്തംബര് 15ന് ഒപ്പുവയ്ക്കും. യു.എസ് പ്രസിഡണ്ടിന്റെ ഔദ്യോഗിക വസതിയായ വൈറ്റ്ഹൗസിലാണ് ചടങ്ങുകള്. ഇസ്രയേലിന്റെ ഭാഗത്തു നിന്ന് പ്രധാനമന്ത്രി ബെഞ്ചമിന് നെതന്യാഹു, യുഎഇക്കു വേണ്ടി വിദേശകാര്യമന്ത്രി ശൈഖ് അബ്ദുല്ല സായിദ് അല് നഹ്‌യാന് എന്നിവരാണ് കരാറില് ഒപ്പുവയ്ക്കുക.


dr renu raj | വിവാദം കത്തി നിൽക്കവേ ട്രാക് സ്യൂട്ടും ടീ ഷർട്ടും അണിഞ്ഞ് രേണു രാജ് മൂന്നാറിൽ എത്തി ഒറ്റയോട്ടത്തിന് മറി കടന്നത് ഏഴ് കിലോമീറ്റർ; മൂന്നാർ മാരത്തോണിലെ ഫൺ വിത്ത് റൺ വിഭാഗത്തിൽ കപ്പടിക്കാൻ എത്തിയ സബ് കളക്ടർ വീണ്ടും ഭൂമി പരിശോധനയ്ക്ക് എത്തിയതെന്ന് കരുത്തി അമിതാവേശം വേണ്ടെന്ന മുന്നറിയിപ്പുമായി സിപിഎം ജില്ലാ സെക്രട്ടറി; ഭരണ കക്ഷി എംഎൽഎയോട് കൊമ്പ് കോർത്ത് നിയമം നടപ്പിലാക്കാൻ ഇറങ്ങിയ ഡോക്ടർക്ക് വിവാദങ്ങളിൽ തെല്ലും ചാഞ്ചാട്ടമില്ല - MarunadanMalayalee.com\nവിവാദം കത്തി നിൽക്കവേ ട്രാക് സ്യൂട്ടും ടീ ഷർട്ടും അണിഞ്ഞ് രേണു രാജ് മൂന്നാറിൽ എത്തി ഒറ്റയോട്ടത്തിന് മറി കടന്നത് ഏഴ് കിലോമീറ്റർ; മൂന്നാർ മാരത്തോണിലെ ഫൺ വിത്ത് റൺ വിഭാഗത്തിൽ കപ്പടിക്കാൻ എത്തിയ സബ് കളക്ടർ വീണ്ടും ഭൂമി പരിശോധനയ്ക്ക് എത്തിയതെന്ന് കരുത്തി അമിതാവേശം വേണ്ടെന്ന മുന്നറിയിപ്പുമായി സിപിഎം ജില്ലാ സെക്രട്ടറി; ഭരണ കക്ഷി എംഎൽഎയോട് കൊമ്പ് കോർത്ത് നിയമം നടപ്പിലാക്കാൻ ഇറങ്ങിയ ഡോക്ടർക്ക് വിവാദങ്ങളിൽ തെല്ലും ചാഞ്ചാട്ടമില്ല\nFebruary 11, 201907:11 AM IST Permalink\nഇടുക്കി: തന്നെ തോൽപ്പിക്കാൻ ആരെങ്കിലുമുണ്ടോ എന്ന ചോദ്യവുമായി ദേവികുളം സബ് കളക്ടർ ഡോ. രേണുരാജ് ഐ.എ.എസ്. മൂന്നാർ നൽകിയ ഉത്തരവും ഇല്ലെന്നായിരുന്നു. ജോലിയിലല്ല കളിക്കളത്തിലും മിടുക്കിയാണ് ഈ ഐഎഎസുകാരി. എംഎ‍ൽഎയുടെ മോശം പദങ്ങളുപയോഗിച്ചുള്ള കടന്നാക്രമങ്ങളിൽ പതറിപ്പോകുന്നവളല്ലെന്ന് തെളിയിച്ച് മൂന്നാം മൂന്നാർ മാരത്തണിൽ റൺ വിത്ത് ഫൺ വിഭാഗത്തിൽ ഒന്നാമതെത്തി ദേവി കുളത്തിന്റെ സ്വന്തം സബ് കളക്ടർ. തീയിൽ കുരുത്തവൾ വെയിലത്ത് വാടില്ലെന്ന് തെളിയിക്കുകയാണ് രേണുരാജ്\nകണ്ടക്ടറായ അച്ഛന്റെ കഷ്ടതകൾ തിരിച്ചറിഞ്ഞ് പഠിച്ച മിടുക്കി; വിദ്യാർത്ഥി രാഷ്ട്രീയത്തിനൊപ്പം നിന്നപ്പോഴും ഡോക്ടറായി; ഭർത്താവിന്റെ പിന്തുണയിൽ സിവിൽ സർവ്വീസിൽ രണ്ടാം റാങ്കുമായി മോഹസാക്ഷാത്കാരം; കൊച്ചിയിലെ പ്രോബേഷനിൽ ഒന്നാമതെത്തി ഡെപ്യൂട്ടി കളക്ടറായി; ആദ്യ മാസം തന്നെ സിപിഎം നേതാവിന്റെ ക്വാറി പൂട്ടിച്ച് നാട്ടുകാരുടെ കണ്ണീരു തുടച്ചു; വാഴക്കാട്ടെ പാറമടയിൽ പുലർച്ചെ ആരുമറിയാതെ എത്തി മാഫിയയെ ഞെട്ടിച്ച ഇടപെടൽ; ശക്തന്റെ നാട്ടിൽ ഡോ രേണുരാജ് ഐഎഎസ് താരമാകുന്നത് ഇങ്ങനെ\nരണ്ടുദിവസം മുമ്പ് സ്ഥലം എംഎ‍ൽഎ എസ്.രാജേന്ദ്രൻ തന്നെ അധിക്ഷേപിച്ച സ്ഥലത്ത് ഇന്നലെ രേണുരാജിന്റെ സുവർണഫിനിഷ്. അതിരാവിലെ ട്രാക് സ്യൂട്ടണിഞ്ഞ് മൂന്നാറിലെത്തിയ സബ് കളക്ടർ റൺ വിത്ത് ഫൺ വിഭാഗത്തിൽ ഏഴ് കിലോമീറ്റർ ദൂരം തളരാതെ ഓടി ഒന്നാമത് ഫിനിഷ് ചെയ്തു. രണ്ടാം സ്ഥാനക്കാരനായത് മൂന്നാർ ഡി.എഫ്.ഒ നരേന്ദ്രബാബു ഐ.എഫ്.എസ് ആയിരുന്നു. മൂന്നാമനാകട്ടെ ഡോ. രേണു രാജിന്റെ പിതാവ് രാജകുമാരൻ നായരും. പക്ഷേ ഇതൊന്നും സിപിഎം ജില്ലാ സെക്രട്ടറി അറിഞ്ഞില്ല. ഇന്നലെ ഞായറാഴ്ചയായിട്ടും സബ് കളക്ടർ മൂന്നാറിൽ എത്തിയത് വിവാദ കെട്ടിടനിർമ്മാണം പരിശോധിക്കാനാണെന്ന് തെറ്റിദ്ധരിച്ച സിപിഎം ജില്ലാ സെക്രട്ടറി കെ.കെ. ജയചന്ദ്രൻ,രേണു രാജിന് അമിതാവേശമാണെന്ന് കുറ്റപ്പെടുത്തി. പിന്നീടാണ് അബദ്ധം സിപിഎം ജില്ലാ സെക്രട്ടറിക്ക് മനസ്സിലായത്.\nവിനോദസഞ്ചാര വികസനത്തിന്റെ ഭാഗമായി നടത്തുന്ന മൂന്ന് മാരത്തൺ മത്സരങ്ങളിൽ ഒന്നിന്റെ ഉദ്ഘാടക കൂടിയായിരുന്നു സബ് കളക്ടർ. ഹൈ ആൾട്ടിറ്റിയൂട് സ്റ്റേഡിയത്തിൽ നിന്ന് ആരംഭിച്ച് മൂന്നാർ, വട്ടപ്പാറ, സിഗ്‌നേച്ചർ പോയിന്റ് സൈലന്റ് വാലി റോഡ് വഴി സ്റ്റാർട്ടിങ് പോയിന്റിൽ തിരിച്ചെത്തുന്ന 42 കിലോമീറ്റർ വിഭാഗവും, മൂന്നാർ, ലക്ഷ്മി എസ്റ്റേറ്റ് വരെ പോയി തിരിച്ചെത്തുന്ന 21 കിലോമീറ്റർ വിഭാഗവും, സബ്കളക്ടർ ഉൾപ്പെടെയുള്ളവർ മത്സരിച്ച ഹൈ ആൾറ്റിറ്റിയൂട് സ്റ്റേഡിയത്തിൽ നന്ന് ആരംഭിച്ച് ടൗൺ, ഹെഡ് വർക്ക് ഡാം, പഴയ മൂന്നാർ വഴി തിരിച്ചെത്തുന്ന ഏഴ് കിലോമീറ്റർ റൺ വിത്ത് ഫൺ മത്സരവുമാണ് ഉണ്ടായിരുന്നത്. കാനഡ, ഫ്രാൻസ്, പോളണ്ട്, സെർബിയ തുടങ്ങിയ രാജ്യങ്ങളിൽ നിന്നുൾപ്പെടെ 1500 പേരാണ് മറ്റ് രണ്ട് മത്സരങ്ങളിലും പങ്കെടുത്തത്.\nസർക്കാർ സ്‌കൂളുകളിലും കോളേജിലും പഠിച്ച സാധാരണ ചുറ്റുപാടിൽ വളർന്ന രേണു പഠനത്തിനൊപ്പം തൊട്ടതെല്ലാം പൊന്നാക്കിയ വ്യക്തിത്വമാണ്. ഇത് തന്നെയാണ് മൂന്നാറിലെ മാരത്തോണിലും കണ്ടത്. ഇത്തിത്താനം മലകുന്നം ചിറവുമുട്ടം ക്ഷേത്രത്തിന് സമീപം ശ്രീശൈലത്തിൽ എം കെ രാജശേഖരൻ നായരുടെയും വി എൻ ലതയുടെയും മൂത്തമകളായ രേണു രാജ്. സിവിൽ സർവ്വീസ് പരീക്ഷയിൽ രണ്ടാം റാങ്ക് നേടിയാണ് അച്ഛന്റെ സ്വപ്നം സാക്ഷാത്കരിച്ചത്. ബസ് കണ്ടക്ടറായിരുന്ന അച്ഛന് മകളെ ഐഎഎസുകാരിയാക്കാനായിരുന്നു ആഗ്രഹം. വിവാഹശേഷം ഭർത്താവ് നൽകിയ പിന്തുണയും കൂടി ചേർന്നപ്പോൾ രേണു സ്വപ്നം കൈപ്പിടിയിലൊതുക്കി.\nപ്രൈമറി തലം മുതൽ പഠനത്തിൽ മിടുക്കിയായിരുന്നു. ചങ്ങനാശേരി സെന്റ് തെരേസാസ് സ്‌കൂളിൽ നിന്ന് പതിനൊന്നാം റാങ്കോടെയാണ് പത്താം ക്ലാസ് പാസായത്. തൃശൂരിൽ ഹയർസെക്കൻഡറി പഠനത്തിന് ശേഷം 60-ാം റാങ്കോടെ കോട്ടയം മെഡിക്കൽ കോളേജിൽ എംബിബിഎസിന് പ്രവേശനം നേടി. 2014 ൽ പഠനം പൂർത്തിയാക്കി പ്രാക്ടീസ് ആരംഭിച്ചു. കൊല്ലത്തെ കല്ലുവാതുക്കൽ ഇഎസ്ഐ ഡിസ്പെൻസറിയിൽ ജോലി ചെയ്തുകൊണ്ടാണ് ഐഎഎസ് സ്വപ്‌നം സഫലമാക്കിയത്. പഠനത്തോടൊപ്പം പാഠ്യേതര വിഷയങ്ങളിലും ഉന്നതനിലവാരം പുലർത്തിയ രേണു ഭരതനാട്യം, കുച്ചിപ്പുടി, മോഹിനിയാട്ടം എന്നിവയും അഭ്യസിച്ചിട്ടുണ്ട്. സ്‌കൂൾ പഠന കാലത്ത് ഭരതനാട്യത്തിലും മോഹിനിയാട്ടത്തിലും ജില്ലാ തലത്തിൽ സമ്മാനങ്ങൾ നേടി. കായിക മേളകളിലും മാറ്റുരച്ചു. ഈ മികവെല്ലാം ഇപ്പോഴും ഒപ്പമുണ്ടെന്ന് തെളിയിക്കുന്നതാണ് മാരത്തോണിലെ വിജയം.\nതൃശൂരിലായിരുന്നു സബ് കളക്ടർ എന്ന നിലയിൽ രേണുരാജിന്റെ ആദ്യ നിയമനം. നിയമലംഘനങ്ങൾക്കെതിരെ ശക്തമായ നിലപാട് സ്വീകരിച്ച രേണുരാജ് അധികം വൈകാതെ ചിലരുടെ കണ്ണിലെ കരടായി മാറി. വടക്കാഞ്ചേരി വാഴക്കോട്ട് സിപിഎം നേതാക്കളുടെ ഒത്താശയോടെ പ്രവർത്തിച്ച അനധികൃത ക്വാറി രേണുരാജ് പൂട്ടിച്ചു. പൊലീസും അധികാരികളും ഒത്താശ നൽകി പ്രവർത്തിച്ചുവന്ന ക്വാറിയാണ് രേണുരാജ് ഇച്ഛാശക്തിയോടെ പൂട്ടിച്ചത്. ഒരുദിവസം പുലർച്ചെ മറ്റാരെയും കൂട്ടാതെ നടത്തിയ പരിശോധനയ്‌ക്കൊടുവിലാണ് പൊലീസിനെയും മറ്റ് ഉദ്യോഗസ്ഥരെയും വിളിച്ചുവരുത്തി രേണുരാജ് ക്വാറിക്കെതിരെ നടപടിയെടുത്തത്. പിന്നീട് ഒരു വർഷത്തോളം തൃശൂരിൽ തുടർന്ന രേണുരാജ് പ്രളയകാലത്ത് സ്വീകരിച്ച നടപടികളും ചർച്ചയായി.\nവൻകിട ഭൂമാഫിയ വിരാജിക്കുന്നയിടമാണ് ദേവികുളം. ഇവിടേക്ക് എത്തുന്ന ആദ്യ വനിതാ സബ് കളക്ടറാണ് രേണുരാജ്. രാഷ്ട്രീയക്കാരുടെ ഒത്താശയോടെ സർക്കാർ ഭൂമി കൈയേറിയുള്ള നിർമ്മാണപ്രവർത്തനങ്ങൾ നടക്കുന്ന നാട്. ഇവിടെ ചുമതലയേറ്റ അന്നുമുതൽ ഇന്നുവരെ മുപ്പതോളം അനധികൃത നിർമ്മാണങ്ങൾക്കാണ് രേണുരാജ് സ്റ്റോപ്പ് മെമോ നൽകിയത്. ഇതിൽ ഗോകുലം ഗോപാലന്റെ മകന്റെ ഉടമസ്ഥതയിലുള്ള കെട്ടിടവും ഉൾപ്പെടും. ശക്തമായി മുന്നോട്ടുപോകുന്നതിനിടെയാണ് എസ് രാജേന്ദ്രൻ എംഎൽഎയുടെ അധിക്ഷേപം. എന്നാൽ അതിലൊന്നും തളരാതെ 'ഞാൻ മുന്നോട്ടുതന്നെ പോകും' എന്നായിരുന്നു രേണു രാജിന്റെ പ്രതികരണം.\nഅതിനിടെ സബ് കലക്ടറെ പിന്തുണച്ച് റവന്യൂ മന്ത്രി ഇ.ചന്ദ്രശേഖരൻ രംഗത്ത് എത്തി. മൂന്നാറിൽ സബ് കലക്ടർ രേണു രാജ് പ്രവർത്തിച്ചത് നിയമപരമായിമാത്രമാണ്. ഉദ്യോഗസ്ഥയ്‌ക്കെതിരെ ഒരുതരത്തിലുള്ള അന്വേഷണവും ആവശ്യമില്ല. മറ്റാർക്കെങ്കിലും വീഴ്ചയുണ്ടായോ എന്ന് അവർ തന്നെ അന്വേഷിക്കണം. കോടതിവിധിയനുസരിച്ചുള്ള നടപടികൾ തുടരുമെന്നും ഇ.ചന്ദ്രശേഖരൻ കൂട്ടിച്ചേർത്തു. സബ് കലക്ടറെ എസ്.രാജേന്ദ്രൻ എംഎൽഎ അധിക്ഷേപിച്ചതിലായിരുന്നു മന്ത്രിയുടെ പ്രതികരണം. എംഎൽഎ പിന്തുണയ്ക്കുന്നത് അനധികൃതനിർമ്മാണത്തെയെന്ന് സിപിഐ ജില്ലാസെക്രട്ടറി കെ.കെ. ശിവരാമൻ പറഞ്ഞു. പരിസ്ഥിതിലോലമേഖലയിലാണ് പഞ്ചായത്ത് നിർമ്മാണം നടത്തുന്നത്. തെറ്റുതിരുത്തേണ്ട എംഎൽഎ തെറ്റിന് കൂട്ടുനിൽക്കരുതെന്നും ശിവരാമൻ തുറന്നടിച്ചു.\nദേവികുളം സബ് കലക്ടറെ അധിക്ഷേപിച്ച എസ്.രാജേന്ദ്രൻ എംഎൽഎയോട് സിപിഎം വിശദീകരണം തേടിയിട്ടുണ്ട്. പഴയ മൂന്നാറിൽ മുതിരപ്പുഴയാറിന്റെ കരയിൽ ചട്ടം ലംഘിച്ച് വ്യവസായകേന്ദ്രം നിർമ്മിക്കുന്നത് തടയാനെത്തിയ റവന്യൂ ഉദ്യോഗസ്ഥരെ ഭീഷണിപ്പെടുത്തി തിരിച്ചയച്ചതിനൊപ്പമാണ് എസ്.രാജേന്ദ്രൻ എംഎൽഎ ദേവികുളം സബ് കലക്ടർ രേണു രാജിനെ അധിക്ഷേപിച്ചത്. പഞ്ചായത്ത് ഫണ്ടുപയോഗിച്ചാണ് പുഴയോരം കയ്യേറി വനിതാവ്യവസായകേന്ദ്രം നിർമ്മിക്കുന്നത്. സബ് കലക്ടറുടെ അനുമതി വാങ്ങണമെന്ന വ്യവസ്ഥയും കാറ്റിൽപ്പറത്തി. ഇതിനെതിരെ നിയമനടപടി തുടരുമെന്ന് സബ് കലക്ടർ അറിയിച്ചു. റവന്യൂ ഉദ്യോഗസ്ഥരുടെ ജോലി തടസപ്പെടുത്തിയവർക്കെതിരെ ഹൈക്കോടതിയിൽ റിപ്പോർട്ട് നൽകാനാണ് തീരുമാനം.


പ്രമേഹത്തെ വട്ടം കറക്കും വട്ടത്തകര | Health benefits of Senna tora - Malayalam BoldSky\n28 min ago Daily Rashi Phalam: ജീവിത പങ്കാളിയുമായുള്ള സ്‌നേഹം വര്‍ദ്ധിക്കും; ഇന്നത്തെ രാശിഫലം\n8 hrs ago റിപ്പബ്ലിക് ദിനം അറിഞ്ഞിരിക്കണം ഈ ചരിത്രം\n10 hrs ago ഒമിക്രോണ് കുട്ടികളെ ബാധിക്കുന്നത്: ലക്ഷണങ്ങള് ഇങ്ങനെ\n13 hrs ago നാരങ്ങ വെള്ളത്തില് പുതിന: വെറും വയറ്റില് അതിരാവിലെ ഒരു ഔണ്‍സ്\n| Published: Saturday, October 26, 2019, 13:40 [IST]\nആരോഗ്യ ഗുണങ്ങൾ ധാരാളമുള്ള സസ്യങ്ങൾ നമുക്ക് ചുറ്റും ഉണ്ട്. എന്നാൽ ഇത് പലപ്പോഴും ഇതിനെക്കുറിച്ച് കൃത്യമായി അറിയാത്തതാണ് പലരേയും അലട്ടുന്നത്. നമുക്ക് ചുറ്റും ഉണ്ടാവുന്ന പല രോഗങ്ങൾക്കും നല്ല കിടിലന് ഒറ്റമൂലിയാണ് പലപ്പോഴും വട്ടത്തകര. നമ്മുടെ നാട്ടില് ധാരാളം കാണപ്പെടുന്ന ഒന്നാണ് തകര. തകര ആയുസ്സ് വർദ്ധിപ്പിക്കും എന്ന കാര്യത്തിൽ സംശയം വേണ്ട. മഴക്കാലത്താണ് തകര ധാരാളം കാണപ്പെടുന്നത്. രാജ്യവ്യാപകമായി ആരോഗ്യപ്രതിസന്ധികൾക്ക് പരിഹാരം കാണുന്നതിന് നമുക്ക് വട്ടത്തകര ഉപയോഗിക്കാവുന്നതാണ്.\nMost read: തുമ്പയില പാലിൽ കഴിക്കുന്നത് അമൃതിന് തുല്യം\nകാൽസ്യം, ഇരുമ്പ്, ഫോസ്ഫറസ്, ബീറ്റാ സിറ്റോസ്റ്റിറോൾ എന്നിവയെല്ലാം തകരയിൽ ധാരാളം അടങ്ങിയിട്ടുണ്ട്. അലോപ്പതിയിലും തകരക്കുള്ള പ്രാധാന്യം ചില്ലറയല്ല. ഇത് ആരോഗ്യ സംരക്ഷണത്തിന് വേണ്ടി അത്രക്ക് ഗുണങ്ങളാണ് നൽകുന്നത്. വട്ടത്തകര കഴിക്കുന്നതിലൂടെ അത് ആരോഗ്യത്തിന് എന്തൊക്കെ ഗുണങ്ങൾ നൽകുന്നുണ്ട് എന്ന് നോക്കാം. തോരനായും കറിയായും എല്ലാം നമുക്ക് വട്ടത്തകര ഉപയോഗിക്കാവുന്നതാണ്. ഗുണങ്ങൾ എന്തൊക്കെയെന്ന് നോക്കാം.\nവയറു വേദനക്ക് പരിഹാരം\nവയറു വേദന കൊണ്ട് കഷ്ടപ്പെടുന്നവർക്ക് പല വിധത്തിലുള്ള ഒറ്റമൂലികൾ നിലവിലുണ്ട്. എന്നാൽ ഇനി വയറു വേദനയെ ഇല്ലാതാക്കുന്നതിന് വേണ്ടി നമുക്ക് തകര ഉപയോഗിക്കാവുന്നതാണ്. ഇത് നിങ്ങളുടെ ആരോഗ്യത്തിന് വളരെയധികം സഹായിക്കുന്നുണ്ട്. വട്ടത്തകര തോരൻ വെക്കുന്നതിലൂടെ അത് നിങ്ങളുടെ വയറു വേദനയെ ഇല്ലാതാക്കുന്നതിന് സഹായിക്കുന്നു.\nദഹന പ്രശ്നങ്ങൾ കൊണ്ട് കഷ്ടപ്പെടുന്നവർ ചില്ലറയല്ല. എന്നാൽ അതിന് പരിഹാരം കാണുന്നതിന് വേണ്ടി നമുക്ക് വട്ടത്തകര കഴിക്കാവുന്നതാണ്. ഇത് പെട്ടെന്ന് ദഹിക്കുന്നത് കൊണ്ടും ദഹന പ്രശ്നങ്ങളെ പരിഹരിക്കുന്നതിനും സഹായിക്കുന്ന ഒന്നാണ് വട്ടത്തകര എന്ന കാര്യത്തിൽ സംശയം വേണ്ട. എത്ര വലിയ ദഹന പ്രതിസന്ധിയേയും ഇല്ലാതാക്കുന്നതിന് വേണ്ടി നമുക്ക് വട്ടത്തകര നല്ലൊരു ഓപ്ഷനാണ്.\nമലബന്ധം പോലുള്ള അസ്വസ്ഥതകൾ കൊണ്ട് വലയുന്നവർ ധാരാളമാണ്. എന്നാൽ ഇതിന് പരിഹാരം കാണുന്നതിന് വേണ്ടി ഇനി വട്ടത്തകര കഴിക്കാവുന്നതാണ്. ഇത് മലബന്ധത്തെ പൂർണമായും ഇല്ലാതാക്കുന്നതിനും ആരോഗ്യത്തിനും സഹായിക്കുന്നുണ്ട്. നല്ല ദഹനം ലഭിക്കുന്നതിലൂടെ അത് മലബന്ധത്തെ ഇല്ലാതാക്കി വയറിന്‍റെ അസ്വസ്ഥതകളെ പൂർണമായും ഇല്ലാതാക്കുന്നു. തകരയില കൊണ്ട് കഷായം വെച്ച് കഴിക്കുന്നതും മലബന്ധത്തെ ഇല്ലാതാക്കുന്ന മാർഗ്ഗങ്ങളിൽ മികച്ചതാണ്.\nകൊളസ്ട്രോൾ പോലുള്ള അസ്വസ്ഥതകൾ നിങ്ങളെ ബാധിക്കുന്നത് ചില്ലറയല്ല. ഈ അവസ്ഥകൾക്ക് പരിഹാരം കാണുന്നതിന് വേണ്ടി നമുക്ക് വട്ടത്തകര കഴിക്കാവുന്നതാണ്. വട്ടത്തകര കഴിക്കുന്നതിലൂടെ ശരീരത്തിലെ ചീത്ത കൊളസ്ട്രോള് കുറക്കുന്നതിനും നല്ല കൊളസ്ട്രോൾ വർദ്ധിപ്പിക്കുന്നതിനും സഹായിക്കുന്നുണ്ട്. നല്ല കൊളസ്ട്രോൾ ശരീരത്തിന് ആവശ്യമുള്ള ഒന്നാണ്. എന്നാൽ ഇതിനെ വർദ്ധിപ്പിച്ച് ചീത്ത കൊളസ്ട്രോൾ ഇല്ലാതാക്കുന്നതിനാണ് തകര സഹായിക്കുന്നത്.\nഹൃദയത്തിന്‍റെ ആരോഗ്യം വർദ്ധിപ്പിക്കുന്നതിനും ഏറ്റവും അധികം സഹായിക്കുന്ന ഒന്നാണ് തകര. ഇത് സ്ഥിരമായി കഴിക്കുന്നതിലൂടെ ഹൃദയത്തിന് നൽകുന്ന അനാരോഗ്യ പ്രതിസന്ധികളെ പൂർണമായും ഇല്ലാതാക്കുന്നതിന് സഹായിക്കുന്നു. ഇത് കൂടാതെ ഹൃദയത്തിലേക്ക് രക്തയോട്ടം വർദ്ധിപ്പിക്കുന്നതിനും സഹായിക്കുന്നുണ്ട്. ഹൃദയത്തിന്‍റെ ആരോഗ്യം വർദ്ധിപ്പിക്കുന്ന കാര്യത്തിൽ എന്നും മികച്ചത് തന്നെയാണ് വട്ടത്തകര.\nപ്രമേഹം എന്ന അസ്വസ്ഥത നിങ്ങളുടെ ആരോഗ്യത്തിന് വില്ലനാവുന്നുണ്ട്. എന്നാൽ ഈ പ്രശ്നത്തെ ഇല്ലാതാക്കുന്നതിന് നമുക്ക് വട്ടത്തകര കഴിക്കാവുന്നതാണ്. ഇത് എത്ര കടുത്ത പ്രമേഹത്തേയും ഇല്ലാതാക്കുന്നതിന് സഹായിക്കുന്നുണ്ട്. ദിവസവും വട്ടത്തകര തോരൻ വെച്ച് കഴിച്ച് നോക്കൂ. ഇത് നിങ്ങളുടെ ആരോഗ്യത്തിന് മികച്ച ഗുണം നൽകുന്നുണ്ട്. അതോടൊപ്പം തന്നെ പ്രമേഹത്തെ പൂർണമായും ഇല്ലാതാക്കുന്നതിനും കാരണമാകുന്നുണ്ട്.\nകൊളസ്‌ട്രോള് കുറക്കാന് മരുന്നിന് തുല്യം ഈ പാനീയങ്ങള്\nമരുന്നില്ലാതെ കൊളസ്‌ട്രോളിനെ പിടിച്ചുകെട്ടാം; ഈ മാറ്റങ്ങള് ശീലിക്കൂ\nഅഗത്തിച്ചീര ദിവസവും കഴിക്കണം - ആയുസ്സിന്റെ കാര്യത്തില് തര്‍ക്കമില്ല; ഇരട്ടിയാണ് ഫലം\nകൊളസ്‌ട്രോള് അപകടാവസ്ഥയിലോ; കണ്ണും കൈയ്യും കാണിക്കും ലക്ഷണം\nകടല കുതിര്‍ത്ത് കഴിക്കൂ; കൊളസ്‌ട്രോള് പിടിച്ച് കെട്ടിയ പോലെ നില്‍ക്കും\nആവക്കാഡോ ദിവസവും കഴിക്കുന്നവര് അറിഞ്ഞിരിക്കണം ഈ നേട്ടങ്ങള്\nപൈനാപ്പിള് പേരക്ക നിസ്സാരമല്ല; ആയുസ്സ് കൂട്ടുന്നു\nകറുവപ്പട്ടയിലൊരു നുള്ള് ദിനവും ഭക്ഷണത്തില് ചേര്‍ക്കൂ, അത്ഭുത മാറ്റം\nRead more about: cholesterol constipation health ആരോഗ്യം കൊളസ്ട്രോൾ\nHealth benefits of Senna tora\nWe have listed some of the health benefits of Senna tora. Read on.\nStory first published: Saturday, October 26, 2019, 13:40 [IST]\nOct 26, 2019 ലെ വാര്‍ത്തകള്\nവെള്ളം കുടിക്കുന്ന ശീലം ശ്രദ്ധിക്കണം: അപകടം തൊട്ടുപുറകേ ഉണ്ട്


F നാളെ മുതല് ആര്.ടി.ഓഫീസുകള് സ്മാര്‍ട്ടാണ്; ലൈസന്‍സ് ടെസ്റ്റ് ഒഴികെ എല്ലാം ഓണ്‍ലൈനില് - PAYYANUR NEWS\nHome KERALA നാളെ മുതല് ആര്.ടി.ഓഫീസുകള് സ്മാര്‍ട്ടാണ്; ലൈസന്‍സ് ടെസ്റ്റ് ഒഴികെ എല്ലാം ഓണ്‍ലൈനില്\nപുതുവർഷത്തിൽ പുത്തൻ പരിഷ്കാരങ്ങൾ വരുത്തി കേരളാ മോട്ടോർ വാഹന വകുപ്പ്. ഡ്രൈവിങ്ങ് ടെസ്റ്റ് ഒഴികെയുള്ള എല്ലാ സേവനങ്ങളും ഓൺലൈനിൽ ഒരുക്കുന്നതാണ് മോട്ടോർ വാഹന വകുപ്പ് നടപ്പാക്കുന്ന സുപ്രധാന പരിഷ്കാരം. നാളെ മുതൽ ഇത് നിലവിൽ വരുമെന്നാണ് വകുപ്പ് അറിയിച്ചിട്ടുള്ളത്.മോട്ടോർ വാഹന വകുപ്പിന് കീഴിയുള്ള എല്ലാ ഓഫീസുകളും നാളെ മുതൽ ഇ-ഓഫീസുകളായിരിക്കുമെന്നും പ്രഖ്യാപിച്ചിട്ടുണ്ട്. വാഹനങ്ങളുടെ നികുതി അടയ്ക്കുന്നതിനും പെർമിറ്റ് എടുക്കുന്നതിനും സാധാരണ ഗതിയിൽ ആളുകൾ ഓഫീസിനെ ആശ്രയിച്ചിരുന്നു. ഈ സേവനങ്ങളും ഇനി ഓൺലൈനിൽ ലഭ്യമാക്കുന്നുണ്ട്.


emalayalee.com - "ഓരോരോ ശിശുരോദനത്തിലും കേള്‍പ്പൂ ഒരു കോടി ഈശ്വരവിലാപം...' (അനില് പെണ്ണുക്കര)\n"ഓരോരോ ശിശുരോദനത്തിലും കേള്‍പ്പൂ ഒരു കോടി ഈശ്വരവിലാപം...' (അനില് പെണ്ണുക്കര)\nnamukku chuttum. 10-Mar-2017\nകേരളത്തിലെ ഭരണകക്ഷിയും അവരുടെ പോലീസും മുഖ്യമന്ത്രിയും രക്ഷപ്പെട്ടു. കഴിഞ്ഞദിവസങ്ങളില് ചാനലുകളിലെല്ലാം കൊച്ചുകുഞ്ഞുങ്ങളെ പിച്ചിച്ചീന്തുന്ന കാട്ടാളത്തെക്കുറിച്ചുള്ള ചര്‍ച്ചയായിരുന്നു. രോഷം കൊള്ളുന്ന വനിതാസംഘനാനേതാക്കള് വനിതാപ്രവര്‍ത്തകര് രാഷ്ടീയക്കാര് എഴുത്തുകാര് കച്ചവടപ്രമാണിമാര് മതനേതാക്കള് എതിര്‍ത്തും കുറ്റമാരോപിച്ചും ചാനല് റേറ്റിംങിനു വളമിടുമ്പോള് കേരളം മുഴുവന് ദുര്‍ഗതിക്കു അടിപ്പെട്ട പിഞ്ചുകുഞ്ഞുങ്ങളോടു അനുതപിച്ചും പശ്ചാത്തപിച്ചും അവരെ ഇങ്ങനെ പിച്ചിക്കീറിയ നരാധമന്മാരെ മനസ്സാക്ഷിയുടെ കോടതിയിലേറ്റി തൂക്കുലേറ്റുകയുമായിരുന്നു. പൊതുസമൂഹത്തിന്റെ കോടതിക്കു പെരുമാറ്റച്ചട്ടങ്ങളുകളോ ചടങ്ങുകളോ ഇല്ല. അവിടെ തെറ്റുചെയ്യുന്നവരോട് കടുത്ത വെറുപ്പും കഠിനമായ ശിക്ഷയുമാണ് ഉള്ളത്. പക്ഷേ എന്തു കോടിക്കണക്കിനു അംഗബലമുള്ള പൊതുസമൂഹത്തിനെ മുഴുവന് ഭരിക്കുന്നത് നൂറ്റിനാല്ത്തഞ്ച് പേരോ ഇരുപതുപേരോ ആണ്. അവരുടെ കൈയില് ആയുധമുണ്ട്. കിങ്കരന്മാരും ഖജനാവുമുണ്ട്. പൊതുജനം നിറച്ചുകൊടുക്കുന്ന ഖജാനാവ്... പത്തായം പെറുകയും കുത്താന് ചക്കിയുമുള്ളപ്പോള് ഈ അനുഗൃഹീതര്‍ക്ക് എന്ത് പ്രയാസം. അവര് നിയസഭയില് പദവിയുടെ അന്തസ്സൊന്നും നോക്കാതെ മുണ്ടും മടക്കി ആക്രോശിച്ചവനെ കണ്ടെത്തി ശിക്ഷിക്കാനിറങ്ങുന്നു. പക്ഷേ ഈ വീര്യം സ്വന്തം കിങ്കരമാരും സ്വജനങ്ങളും സ്വപക്ഷക്കാരും കാട്ടുന്ന അനീതികള്‍തെിരെ കാട്ടുന്നില്ല.\nപൊതുജനത്തിന് കൈയില് ആയുധമില്ല. അവര്‍ക്കു പ്രതിഷേധിക്കാനെ അറിയുകയുള്ളു. അവരുടെ പ്രതിക്ഷേധവും മനസ്സും എങ്ങനെ തിരിച്ചുവിടാനാകുമെന്ന് ഈ നൂറ്റവര്‍ക്ക് അറിയാം. ബലാസംഗപരമ്പയ്‌ക്കെതിരെ കേരളമാകെ കത്തിനിന്ന പ്രതിഷേധത്തിന്റെ ദിശ തിരിച്ചുവിടാന് മാധ്യമങ്ങള്‍ക്കും സര്‍ക്കാരിനും കഴിഞ്ഞു. ഇന്നലെ നിയമസഭയിലെ മുഖ്യന്റെ അരയും തലയും മുറുക്കി നടുക്കളത്തിലേക്കുള്ള ഇറക്കവും പ്രഖ്യാപനവും അതിന്റെ ഭാഗമായിരുന്നു. എന്തായിരുന്നു അവിടെ ചര്‍ച്ചചെയ്ത വിഷയം? കുട്ടികളുടെ കൊലപാതകവും പ്രസവവും പീഡനവുമായിരുന്നോ? അല്ല. മറൈന്‍െ്രെഡവില് ചന്തിക്ക് അടികൊണ്ടവരുടെ വേദനകളായിരുന്നു. ചന്തിക്കേറ്റ അടിയുടെ വേദനയോളം വരില്ല മരക്കൊമ്പില് ഞാന്നുകിടന്നാടുന്ന കിളിക്കൊഞ്ചല്‍മാറാത്ത കളങ്കിതരാക്കപ്പെട്ട കുഞ്ഞുങ്ങളും അവരുടെ അച്ഛനമ്മമാരുടെ കണ്ണീരും..\nനിയമസഭയില് അഭിനയത്തിനു മാര്‍ക്കിടുന്ന നവനവഗോപികവസന്തം തേടുന്നവരും മിണ്ടിയില്ല ഒരക്ഷരം. ദുര്യോധനസഭയില് പാഞ്ചാലിക്കു കരയാനേ കഴിയൂ. നിയമസഭയില് മുഴുവന് മറൈന്‍െ്രെഡവിലെ ചന്തിക്കടി നൊന്തുകയറിയപ്പോള് തമസ്കരിക്കപ്പെട്ടത് ഓരോരോ ശിശുവിലാപത്തിലും മുഴങ്ങിയ ഒരു കോടി ഈശ്വരവിലാപമാണ്!\nചാനലുകളില് മുഴുവന് ചന്തിക്കടിച്ചവരും അല്ലാത്തവരും നിരന്നിരുന്നുള്ള ചര്‍ച്ചയ്ക്കായിരുന്നു. ഉപയോഗിച്ച ചൂല്, ചൂരല്, കൊന്നക്കമ്പ് എന്നിവയുടെ നീളവും വഴക്കവും അവതാരകന്മാര് ചാനല്‍മുതലാളികള്‍ക്കു പുളകം ഉണ്ടാക്കുന്നവിധം വീറോ അവതരിപ്പിച്ചപ്പോള് അതില് ഞാന്നുപിടിച്ച് കളിക്കുകയായിരുന്നു ജനപ്രതിനിധികളും മറ്റുതരത്തില് ശ്രദ്ധനേടാന് ആഗ്രഹിക്കുന്നവരും. അതോടെ അച്ചനും കുഞ്ഞാടും വയനാടും പാലക്കാടും വിഷ്ണുപ്രണോയും പള്‍സറും ഭാവനയും ഒക്കെ മറഞ്ഞ കലണ്ടര്‍താളില്! ഇതു ട്രിക്കായിരുന്നു. ആരുടെ? ഭരിക്കുന്നവരുടേയും അവര്‍ക്കു കുടപിടിക്കുന്നവര്‍ക്കും കുറ്റവാളികള്‍ക്കും അവര്‍ക്കു പാതയൊരുക്കുന്നവരേയുടെയും കുറ്റവാളിപ്രമാണിമാരുടെയും. അവരുടെ ആനുകൂല്യവും പ്രിയവും പറ്റാന് ആഗ്രിക്കുന്ന ചാനലുകാരുടെയും. ഇത് തിരിച്ചറിയാത്തവരായി പോകുന്നത് കഷ്ടമാണ്. ഭരണക്കാര് ജനങ്ങളെ കഴുതകളാക്കാനേ എന്നും ശ്രമിക്കുകയുള്ളു. അവര്‍ക്കു അപസ്വരങ്ങളും പരാതികളും പ്രക്ഷോഭങ്ങളും തീരെ ഇഷ്ടമല്ല. ഒരു വരയെ ചെറുതാക്കാന് അതിനടുത്ത് മറ്റൊരു വലിയവര വരച്ചാല് മതിയല്ലോ. കേരളത്തിലുണ്ടായ സര്‍വപ്രക്ഷോഭങ്ങളുടെയും പ്രതിഷേധങ്ങള്‍ക്കും ചര്‍ച്ചകള്‍ക്കും പ്രതികരണത്തിന്റെയും പ്രസക്തിയും ദിശയും ഇല്ലാതാക്കാന്‍വേണ്ടിയുള്ള ഒരു സ്‌പോണ്‍സര്‍ട് പ്രോഗ്രാമായിരുന്നു മറൈന് ചന്തിക്കടി. അത് സര്‍ക്കാരിനാകട്ടെ വീണുകിട്ടിയ വേനല്‍മഴയും. അത് ഒരു വലിയ വരയായി മാറ്റാന് അവര്‍ക്കു കഴിഞ്ഞു.\nചാനലുകള് മനസ്സിലാക്കുക നിങ്ങളുടെ ഇടപാടുകാര് സര്‍ക്കാരും രാഷ്ടീയക്കാരുമല്ല, പൊതുജനമാണ്. മറക്കരുത് അത് ഒരിക്കലും. ചാനലുകളും സര്‍ക്കാരും രാഷ്ട്രീയക്കാരും മറന്നുപോയ ഒരു വസ്തുത ഒന്നോര്‍മ്മിക്കുവാന്‍വേണ്ടി വീണ്ടും ഇവിടെ കവിയുടെ വാക്യത്തില് ഉദ്ധരിക്കുകയാണ്.\n'' ഓരോരോ ശിശുരോദനത്തിലും കേള്‍പ്പൂ ഒരു കോടി ഈശ്വരവിലാപം...''


high court verdict on comrade s shift to bjp | ബിജെപിക്കാരുടെ സംഘത്തിൽ ഒരു സിപിഎം. സഖാവിന്റെ കണ്ടെന്ന് കരുതി പാർട്ടി മാറിയെന്നതിൽ അർത്ഥമില്ല; സഖാവിനെതിരായ ആരോപണങ്ങൾക്ക് അടിസ്ഥാനമില്ലെന്ന് ഹൈക്കോടതി; ഹൈക്കോടതിയുടെ ഇടപെടൽ പാർട്ടി അംഗത്തിനെതിരെ മറ്റൊരു നേതാവ് നൽകിയ പരാതിയിൽ - MarunadanMalayalee.com\nOctober 31, 202001:40 PM IST Permalink\nകൊച്ചി: ബിജെപിക്കാരുടെ സംഘത്തിൽ ഒരു സിപിഎം. സഖാവിന്റെ സാന്നിധ്യം ഉണ്ടായതുകൊണ്ട് മാത്രം അദ്ദേഹം ബിജെപിയിൽ ചേർന്നതായി കരുതാൻ കഴിയില്ലെന്ന് ഹൈക്കോടതി. ബിജെപിയിൽ ചേർന്നതിന് യാതൊരു തെളിവുമില്ല. പാർട്ടിയിൽനിന്ന് പുറത്താക്കിയതായി സിപിഎം. നേതൃത്വം പ്രഖ്യാപിച്ചിട്ടുമില്ല. ഈ സാഹചര്യത്തിൽ സഖാവിനെതിരായ ആരോപണങ്ങൾക്ക് അടിസ്ഥാനമില്ലെന്ന് ഹൈക്കോടതി വ്യക്തമാക്കി.\nപാലക്കാട് ജില്ലയിലെ അമ്പലപ്പാറ ഗ്രാമപഞ്ചായത്തിലെതാണ് കേസ്. സിപിഎം. സ്ഥാനാർത്ഥിയായി ജയിച്ച പി.പി. ശ്രീകുമാറിന് എതിരെയാണ് കേസ്. സിപിഎം. അംഗമായ എസ്. സുബ്രഹ്മണ്യനാണ് ഹർജിക്കാരൻ. ശ്രീകുമാർ ബിജെപിയിൽ ചേർന്നതിനാൽ കൂറുമാറ്റ നിരോധനനിയമപ്രകാരം അദ്ദേഹത്തെ അയോഗ്യനാക്കാനായിരുന്നു സുബ്ഹ്മണ്യൻ സംസ്ഥാന തിരഞ്ഞെടുപ്പ് കമ്മീഷനിൽ ഹർജി നൽകിയത്. എന്നാൽ തെളിവുകൾ ഇല്ലെന്ന് പറഞ്ഞ് കമ്മീഷൻ കേസ് തള്ളി. അതിനെതിരെയാണ് സുബ്രഹ്മണ്യൻ ഹൈക്കോടതിയിൽ ഹർജി കൊടുത്തത്.\nതനിക്കെതിരായ ആരോപണങ്ങളെല്ലാം ശ്രീകുമാർ നിഷേധിച്ചിരുന്നു. ഒരു അംഗം സ്വന്തം ഇഷ്ടപ്രകാരം മറ്റ് പാർട്ടിയിൽ ചേരുകയോ അല്ലെങ്കിൽ പാർട്ടിയുടെ വിപ്പ് ലംഘിക്കുകയോ ചെയ്താലാണ് പഞ്ചായത്ത് അംഗത്തിന് സ്ഥാനം നഷ്ടപ്പെടുക.\nഇവിടെ അങ്ങനെയുള്ള സ്ഥിതി ഉണ്ടായിട്ടില്ലെന്ന് തിരഞ്ഞെടുപ്പ് കമ്മീഷൻ പറഞ്ഞു. അതുമായി യോജിച്ചുകൊണ്ടാണ് ഹൈക്കോടതി ഹർജി തള്ളിയത്. ഹർജിക്കാരന്റെ വാദങ്ങൾ എല്ലാം തന്നെ സിപിഎമ്മിലെ അംഗത്വം ശ്രീകുമാർ ഇപേക്ഷിച്ചതായി തെളിവുകൾ ഇല്ലെന്ന് ഹൈക്കോടതിയും പറഞ്ഞു. മാത്രമല്ല അദ്ദേഹത്തെ പാർട്ടിയിൽനിന്നു സിപിഎം. നേതൃത്വം പുറത്താക്കിയതായും തെളിവില്ല. അതിനാൽ തിരഞ്ഞെടുപ്പ് കമ്മീഷന്റെ ഉത്തരവ് റദ്ദാക്കാൻ കഴിയില്ലെന്ന് ഹൈക്കോടതി പറഞ്ഞു.\nബിജെപിയുടെയും ഹിന്ദു ഐക്യവേദികയുടെയും സാന്നിധ്യത്തിൽ ശ്രീകുമാറിനെ കാണാമെന്നായിരുന്നു ഹർജിയിലെ വാദം. അതുകൊണ്ടു മാത്രം ആരോപണം തെളിയിക്കപ്പെടുന്നില്ലെന്ന് ഹൈക്കോടതി വ്യക്തമാക്കി.


ക്രൈസ്‌തവർക്കിടയിൽ തീവ്രവാദ കാഴ്ചപ്പാടുകൾ ഉയർന്നു വരുന്നു: പ്രകാശ് കാരാട്ട് - ഇ വാർത്ത | evartha\nക്രൈസ്‌തവർക്കിടയിൽ തീവ്രവാദ കാഴ്ചപ്പാടുകൾ ഉയർന്നു വരുന്നു: പ്രകാശ് കാരാട്ട്\nക്രൈസ്‌തവർക്കിടയിൽ തീവ്രവാദ കാഴ്ചപ്പാടുകൾ ഉയർന്നു വരുന്നതായി സിപിഎം പിബി അംഗം പ്രകാശ് കാരാട്ട്. ഇതോടൊപ്പം തന്നെ മുസ്ലീങ്ങൾക്കിടയിൽ തീവ്രവാദസംഘടനകളും ആശയങ്ങളും ഉയർത്തുന്ന ഭീഷണി പാർട്ടിക്ക് ബോധ്യമുണ്ടെന്നും കാരാട്ട് പാർട്ടി മുഖപത്രമായ ദേശാഭിമാനിയിൽ എഴുതിയ ലേഖനത്തിൽ പറഞ്ഞു.\nകത്തോലിക്കാ സഭ ബിജെപിയുടെ യഥാർത്ഥ സ്വഭാവം മനസ്സിലാക്കണമെന്നും ക്രിസ്ത്യൻ പുരോഹിതരെ തന്ത്രപരമായി വശത്താക്കാൻ ബിജെപി ശ്രമിക്കുകയാണെന്നും അദ്ദേഹം പറയുന്നു. പാലാ ബിഷപ്പ് നടത്തിയ പ്രസ്താവന കേരളത്തിൽ ആശങ്കയും സംശയവും ഉണ്ടാക്കി. സമുദായങ്ങൾക്കിടയിൽ വിള്ളലുണ്ടാക്കാൻ പ്രസ്താവനയെ ബിജെപി ഉപയോഗിച്ചതായും കാരാട്ട് എഴുതുന്നു.\nലൗജിഹാദിനെക്കുറിച്ചുള്ള മുഴുവൻ ചർച്ചയിലെയും മറ്റൊരു വിചിത്രമായ വശം, വിവിധ മത, -ജാതി സംഘടനകളുടെ നേതാക്കൾ “ഞങ്ങളുടെ സ്ത്രീകൾ’, “ഞങ്ങളുടെ പെൺകുട്ടികൾ’ എന്നിങ്ങനെ സംസാരിക്കുന്നു. ഇത് അവരുടെ ഗോത്രാധിപത്യവും സ്‌ത്രീകളുടെ ഉടമസ്ഥരാണ് ഞങ്ങൾ എന്ന സമീപനവുമാണ് വ്യക്തമാക്കുന്നത്. പ്രണയത്തിന്റെയും വിവാഹത്തിന്റെയും കാര്യങ്ങളിൽ സ്ത്രീകൾക്ക് അവരുടേതായ കാഴ്ചപ്പാടുകളും തെരഞ്ഞെടുപ്പുകളും ഉണ്ടായിരിക്കാം. ഇത് പരോക്ഷമായി നിഷേധിക്കുകയാണ് ഇതിലൂടെയെന്നും അദ്ദേഹം പറയുന്നു.\nTopics: Christians Extrimism kerala prakash karat


കമ്മ്യൂണിസം തോറ്റു, കമ്മ്യൂണിസ്റ്റ് പാര്‍ട്ടി ജയിച്ചു: ചൈനയുടെ ചുവന്ന നൂറ്റാണ്ട് | china| chinese communist party\nകമ്മ്യൂണിസം തോറ്റു, കമ്മ്യൂണിസ്റ്റ് പാര്‍ട്ടി ജയിച്ചു: ചൈനയുടെ ചുവന്ന നൂറ്റാണ്ട്\nJun 30, 2021, 10:58 PM IST\n‘ചൈനയിൽ കമ്യൂണിസം പരാജയപ്പെട്ടു. പക്ഷേ, കമ്യൂണിസ്റ്റ് പാർട്ടി ജയിച്ചു.’ എന്നുപറഞ്ഞത് സിങ്കപ്പൂരിന്റെ പ്രധാനമന്ത്രിയായിരുന്ന, അന്തരിച്ച ലി ക്വാൻ യുവാണ്. ആ കമ്യൂണിസ്റ്റ് പാർട്ടിയുടെ ജന്മവാർഷികദിനമാണ് ജൂലായ് ഒന്ന്. കാലത്തെയും ക്ഷാമത്തെയും കലഹങ്ങളെയും അതിജീവിച്ച് പാർട്ടി സ്വയം പരിവർത്തനപ്പെടുകയും രാജ്യത്തെ പരിഷ്‌കരിക്കുകയുംചെയ്ത ഒരുനൂറ്റാണ്ട്.\n1921 ജൂലായിൽ ഷാങ്ഹായിയിലെ പെൺപള്ളിക്കൂടത്തിൽ ചൈനയുടെ വിവിധഭാഗങ്ങളിൽനിന്നുള്ള 12 പേർ ഒരുമിച്ചുകൂടി. അതിലൊരാൾ മാവോ സേതുങ്. കമ്യൂണിസ്റ്റ് ആശയങ്ങളുടെ ആഗോളപ്രചാരണത്തിനായി ലെനിൻ രൂപംകൊടുത്ത കമ്യൂണിസ്റ്റ് ഇന്റർനാഷണലിന്റെ രണ്ടു പ്രതിനിധികളുമെത്തി. ചാരവൃത്തിസംശയിച്ച് പിന്നീട് നൻഹു തടാകത്തിലെ ബോട്ടിലേക്കു മാറ്റിയ ആ യോഗത്തിലാണ് ചൈനീസ് കമ്യൂണിസ്റ്റ് പാർട്ടി പിറന്നത്. 1941 മുതൽ ജൂലായ് ഒന്നാണ് സി.സി.പി.യുടെ ജന്മദിനം. 1921 ജൂലായ് 23-നാണ് പാർട്ടി രൂപംകൊണ്ടെതെന്ന് കണ്ടെത്തിയെങ്കിലും ജന്മദിനം മാറിയില്ല.\nപരാജയപ്പെട്ട മഹാകുതിപ്പിന്റെയും (1950-കൾ) പ്രശ്നഭരിതമായ സാംസ്‌കാരികവിപ്ലവത്തിന്റെയും (1966-76) കാലം പിന്നിട്ട്, ടിയാനൻമെൻ ചത്വരത്തിൽ ജനാധിപത്യമോഹികളെ കുരുതിചെയ്ത് (1989) പാർട്ടിയും രാജ്യവും കുതിച്ചു. 1991-ൽ സോവിയറ്റ് യൂണിയൻ ചിതറിപ്പോയപ്പോൾ അടുത്തത് ചൈനയെന്നു കരുതിയവർക്കു തെറ്റി. ഏതെങ്കിലും ജനാധിപത്യരാജ്യത്തിന് ചൈനയോടു മത്സരിക്കാനാവുമോ എന്ന് അമേരിക്കൻ പ്രസിഡന്റ് ജോ ബൈഡൻ(ജൂൺ 13, ജി7 ഉച്ചകോടി)പോലും സംശയിക്കുന്ന തരത്തിലേക്കു വളർന്നു. ലോകത്തെ ഏറ്റവും വിജയിച്ച സമഗ്രാധിപത്യഭരണകൂടം. 72 കൊല്ലമായി പാർട്ടി ചൈന ഭരിക്കുന്നു.\n‘അപമാനത്തിന്റെ നൂറ്റാണ്ടെ’ന്ന് പിൽക്കാലം വിശേഷിപ്പിക്കപ്പെട്ട 1839 മുതൽ 1949 വരെയുള്ള കാലത്താണ് പാർട്ടി പിറന്നതും വളർന്നതും. ഒടുവിൽ ചിയാങ് കൈഷെക്കിന്റെ ദേശീയവാദികളെയും ജാപ്പനീസ് അധിനിവേശക്കാരെയും തുരത്തി 1949-ൽ ചൈനയുടെ ഭരണം പിടിച്ചു.\nപക്ഷേ, മാവോയുടെ ‘മഹാകുതിപ്പും’, ‘സാംസ്‌കാരിക വിപ്ലവവും’ ചൈനയിലുണ്ടാക്കിയത് മാനുഷികദുരിതമാണ്. വ്യാവസായികശക്തിയാകാനായി കർഷകരെ വയലിൽനിന്നു കയറ്റി. കാർഷികോത്പാദനം കുറഞ്ഞു. മൂന്നരനാലുകോടിപ്പേർ ക്ഷാമത്താൽ മരിച്ചു. പാർട്ടിയുടെ ആധിപത്യമുറപ്പിക്കാനും സമൂഹത്തിലെ ‘അശുദ്ധരെ’ നീക്കാനും നടത്തിയ ‘സാംസ്‌കാരിക വിപ്ലവ’വും ചരിത്രത്തിലെ കളങ്കമായി. 15 ലക്ഷത്തോളം ജീവനുകളാണ് ആ വിപ്ലവത്തിൽ പൊലിഞ്ഞത്.\n1976-ൽ മാവോ വിടപറയുമ്പോൾ ചൈനയുടെ ആളോഹരി ആഭ്യന്തര ഉത്പാദനം 165.41 ഡോളറായിരുന്നു. ഇന്ന് ലോകത്തെ രണ്ടാമത്തെ സാമ്പത്തികശക്തി. മാവോയ്ക്കു പിന്നാലെവന്ന ഡെങ് സിയാവോ പിങ്ങിന്റെ പ്രായോഗികതാവാദമാണ് ഇതിന് അടിത്തറയിട്ടത്. എന്തിനെ തുടച്ചുനീക്കണമെന്ന് മാർക്‌സിസം ലക്ഷ്യമിട്ടോ അതിനെപ്പുണർന്നു, ചൈനീസ് കമ്യൂണിസം. ലാഭക്കൊതിയുള്ള സ്വകാര്യമേഖലയെ പാർട്ടി ആശ്ലേഷിച്ചു. സർക്കാരിന്റെ ഉടമസ്ഥതയിലുള്ള ഫാക്ടറികളും ഭവനങ്ങളും സ്വകാര്യവത്കരിച്ചു. ലക്ഷക്കണക്കിനാളുൾക്ക് തൊഴിൽപോയി. പക്ഷേ, ചൈന വളരാൻ തുടങ്ങി.\nഎല്ലാം  കൈപ്പിടിയിലൊതുക്കി ഷി ജിൻപിങ്\n2012-ൽ ഷി ജിൻപിങ് ജനറൽ സെക്രട്ടറിയായതോടെ പാർട്ടി പിന്നെയും മാറി. പ്രത്യയശാസ്ത്രപരമായി കൂടുതൽ കർക്കശമായി. എതിർപ്പിന്റെ ചെറുശബ്ദംപോലും ഇല്ലാതാക്കി. പ്രസിഡന്റിന്റെ രണ്ടുവട്ട കാലപരിധി ഷിയെ ആജീവനാന്തം അധികാരത്തിലിരുത്താനായി 2018-ൽ പാർട്ടി എടുത്തുകളഞ്ഞു. ‘ഷിയുടെ ചിന്ത’ പാർട്ടിയംഗങ്ങളുടെ ആശയസംഹിതയായി.\nചൈന കൂടുതൽ താൻപോരിമയും വിപുലീകരണ മനഃസ്ഥിതിയും കാട്ടി. ഇന്ത്യയിലേക്കും ഭൂട്ടാനിലേക്കും കടന്നു കയറാൻ ശ്രമിച്ചു. തയ്‌വാനിലും ഹോങ്കോങ്ങിലും ടിബറ്റിലും ആധിപത്യസ്വഭാവം കാട്ടി. തെക്കും കിഴക്കും ചൈനാക്കടലിൽ അധീശ്വത്വസ്ഥാപനത്തിനു ശ്രമിക്കുന്നു. ബെൽറ്റ് ആൻഡ് റോഡ് ഇനിഷ്യേറ്റീവ് എന്ന അടിസ്ഥാനസൗകര്യ വികസന പദ്ധതിയിലൂടെ ലോകമെങ്ങും പടരാൻനോക്കുന്നു. ഇലക്‌ട്രോണിക് ഉത്പന്നങ്ങളുടെയും നിർമിതബുദ്ധിയുടെയും മറ്റു ഭാവി സാങ്കേതികവിദ്യകളുടെയും നേതാക്കളിൽ ഒരാളായി. ചൊവ്വയിലേക്ക് റോവർ അയച്ചും ബഹിരാകാശത്ത് സ്വന്തം നിലയം സ്ഥാപിച്ചും അവിടെയും കരുത്തുതെളിയിച്ചു. ഈ കുതിപ്പിനിടയിലും ന്യൂനപക്ഷമായ ഉയിഗുർ മുസ്‌ലിങ്ങൾക്കുനേരെയുള്ള പീഡനം ഷിയുടെ മേൽനോട്ടത്തിൽ നടക്കുന്നു. അഴിമതിനിർമാർജനത്തിന്റെപേരിൽ രാഷ്ട്രീയ എതിരാളികളെ അഴിക്കുള്ളിലാക്കുന്നു. കൊറോണ വൈറസിന്റെ പേരിൽ പഴികേൾക്കുന്നു.\nമാവോയുമായുള്ള താരതമ്യം ഇഷ്ടപ്പെടുമ്പോഴും അദ്ദേഹത്തിന്റെ പിൻഗാമികളുടെ പ്രായോഗികനയങ്ങളുടെ വഴിയെയാണ് ഷിയുടെ യാത്ര. അതുകൊണ്ടാണ്, നൂറാം വാർഷികത്തിനിറക്കിയ ഡോക്യുമെന്ററിയിൽ 20-ാം നൂറ്റാണ്ടിലെ പ്രശ്നഭരിതമായ കാര്യങ്ങൾ ഇടംപിടിക്കാതെപോയത്. ‘ചൈനയെപ്പറ്റി കൂടുതൽ നല്ല കഥകൾ പ്രചരിപ്പിക്കാൻ’ പാർട്ടിയംഗങ്ങളോട് അദ്ദേഹം നിർദേശിക്കുന്നത്. 9.2 കോടി അംഗങ്ങളാണ് ചൈനീസ് കമ്യൂണിസ്റ്റ് പാർട്ടിക്കുള്ളത്. ഷി എന്ന ‘കേന്ദ്ര’വും 25 അംഗ പൊളിറ്റ് ബ്യൂറോയും ഏഴംഗ സ്റ്റാൻഡിങ് കമ്മിറ്റിയുമാണ് പാർട്ടിയുടെ എല്ലാം.\nരണ്ടുകൊല്ലംകൂടി കഴിയുമ്പോൾ ലെനിനും പിൻഗാമികളും സോവിയറ്റ് യൂണിയൻ ഭരിച്ചത്രയും കാലം തികയ്ക്കും ചൈനയിലെ കമ്യൂണിസ്റ്റ് ഭരണവും. കമ്യൂണിസ്റ്റ് ഭരണത്തിന്റെ 74-ാം കൊല്ലം ചിതറിപ്പോയ സോവിയറ്റ് യൂണിയന്റെ സ്മരണ ഷിക്കുണ്ട്. പാശ്ചാത്യ ആശയങ്ങളും അഴിമതിയും വിഭാഗീയതയും അവിശ്വസ്തതയും അപചയങ്ങളായിക്കണ്ട് പാർട്ടിയെ ‘നേർവഴി’ക്കു നടത്താൻ യുവാക്കളുടെ സാമൂഹികമാധ്യമ ഉപയോഗമുൾപ്പെടെ നിരീക്ഷിക്കുകയാണ് ഷി. ജനാധിപത്യ പ്രക്ഷോഭങ്ങളെ നിർദയം അമർച്ചചെയ്യുന്നു. ഒന്നാമത്തെ സാമ്പത്തികശക്തിയായ അമേരിക്കയെ 2030-നുമുമ്പ് കടത്തിവെട്ടാനായുള്ള ചൈനയുടെ കുതിപ്പിന്റെ വഴിയിൽ ഷിയെ ആശങ്കപ്പെടുത്തുന്നത് ഇതെല്ലാമാണ്.\nചൈനീസ് വനിതകൾക്ക് ലോകറെക്കോഡ്


നമ്മുടെ മൃഗസംരക്ഷണ നിയമങ്ങൾ പലപ്പോഴും മനുഷ്യ വിരുദ്ധമാണ് | Boolokam\nകർണാടകത്തിൽ റോഡിൻറെ നടുവിലൂടെയാണ് പശുക്കൾ മേയുന്നത്.. വണ്ടികളൊന്നും അവയെ ഇടിക്കാതെ ഓടിച്ചു പൊയ്ക്കോള്ളണം. മലമൂത്ര വിസർജനം നടത്തി റോഡ് മുഴുവൻ അവ വൃത്തികേടാക്കും. അവ നിർമിക്കുന്ന മീഥൈൻ പ്രശ്നങ്ങൾ ഒരു വശത്ത് .മറുവശത്ത് ആരോഗ്യപ്രശ്നങ്ങൾ. രാവിലെ എഴുന്നേറ്റ് പശുവിന്റെ ഫ്രഷ് മൂത്രം കുടിക്കുന്ന അഭ്യസ്തവിദ്യർ പലരുമുണ്ട്.കഴിഞ്ഞദിവസം എൻറെ ഭാര്യയെ ഒരു പശു റോഡിൽ തള്ളിയിട്ട് ആക്രമിച്ചു. നഗരത്തിന്റെ നടക്കു വച്ചാണ് ഈ അക്രമം നടന്നത്.. ആരും സഹായത്തിന് ഉണ്ടായില്ല . കാരണം പ്രതി ദൈവം ആണല്ലോ.\nകുറച്ചുദിവസം മുമ്പ് മൈസൂർ വീട്ടിൽ കുരങ്ങൻമാരുടെ ഒരു കൂട്ട റെയ്ഡ് ഉണ്ടായിരുന്നു. വീട്ടിൽ വാങ്ങി വച്ചിരുന്ന സകല പഴവർഗങ്ങളും കടലയും, വാഴക്കുലയും അവർ കൂട്ടത്തോടെ എടുത്തുകൊണ്ടുപോയി .വീട്ടിൽ ചെറിയ രണ്ടു കുട്ടികൾ ഉണ്ട് . അവരെ ഉപദ്രവിക്കാതെ ഇരുന്നത് ഭാഗ്യം. കുരങ്ങ് കൂട്ടത്തോടെ വരുമ്പോൾ അതിനെ നമുക്ക് തല്ലി ഓടിക്കാൻ സാധിക്കില്ല.മൂന്നു കാരണങ്ങളാണ് .ഒന്ന് വന്യജീവി വകുപ്പ് പ്രകാരം കേസെടുക്കും.2അത് നമ്മളെ തിരിച്ചു ഉപദ്രവിക്കും.3അത് അവിടുത്തുകാരുടെ ദൈവം ആണത്രേ . കുരങ്ങ് വന്നു വീട് റെയ്ഡ് ചെയ്താൽ എല്ലാം പോട്ടെ എന്ന് വിചാരിക്കും. അതാണ് ലാഭം .\nപ്രകൃതി വാദവും പരിസ്ഥിതി വാദവും നഗരത്തിലെ ശീതീകരിച്ച മുറികളിൽ ഇരുന്നു ഫേസ്ബുക്കിൽ എഴുതിത്തള്ളുന്നവർ ഒന്നോർക്കണം. പ്രകൃതിയുടെ അരുമ സന്താനങ്ങൾ ആയ മയിൽ ,കാട്ടുപന്നി, ആന, കുരങ്ങ് ,എലി, കൊതുക് തുടങ്ങിയ ജീവികൾ മനുഷ്യജീവികൾക്ക് ചെയ്യുന്ന ദ്രോഹം നിസ്സാരം ഒന്നുമല്ല. മയിലുകൾ കൂട്ടത്തോടെ വിളവുകൾ നശിപ്പിക്കുകയും പല വീടുകളുടെയും ഷീറ്റുകൾ ഉൾപ്പെടെ കുത്തി നശിപ്പിക്കുകയും ചെയ്യുന്നത് അനേകം പാവങ്ങളെയാണ് കഷ്ടത്തിൽ ആക്കുന്നത്. അതുപോലെ തന്നെ കാട്ടുപന്നി ചെയ്യുന്ന ദ്രോഹത്തിന് കയ്യും കണക്കുമില്ല. അവ നാട്ടിലിറങ്ങി കൃഷി നശിപ്പിക്കുകയും മനുഷ്യരെ ഉപദ്രവിക്കുകയും ചെയ്യുന്നു. ആനകൾ കണ്ടമാനം പെറ്റുപെരുകി നാട്ടിൽ ഇറങ്ങുന്നു. അനേകം കർഷകർ ഇതുകൊണ്ട് മാത്രം കടക്കെണിയിലും ദുരിതത്തിലും ആത്മഹത്യയിലും എത്തുന്നു.\nകന്നുകാലികൾ ഉണ്ടാക്കുന്ന മീതൈൻ വാതകം പ്രകൃതിക്ക് എത്രയും ദോഷമാണ് ചെയ്തത് എന്നറിയാമോ? ഇതിനെല്ലാം പരിസ്ഥിതിവാദികൾക്ക് ഒരു മറുപടി ഉണ്ടാവും. എസി റൂമിലിരുന്ന് അവർ എഴുതും, മനുഷ്യർ അവരുടെ ഭൂമി കൈയേറിയത് കൊണ്ടാണ് ഇതെല്ലാം. ഓർക്കുക- മനുഷ്യർ ഈ ഭൂമിയിൽ അതിജീവിച്ചത് തന്നെ ആന മുതൽ വൈറസ് വരെയുള്ള ജീവികളെ എതിരിട്ടാണ്.\nനിങ്ങൾ പറയുന്ന പരിസ്ഥിതിവാദം കൊണ്ടാണെങ്കിൽ, നിങ്ങൾ പറയുന്ന പ്രകൃതിവാദം കൊണ്ടാണെങ്കിൽ മനുഷ്യവർഗം ഈ ഭൂമിയിൽ നിന്ന് ആയിരക്കണക്കിന് വർഷങ്ങൾക്കു മുമ്പ് അപ്രതീക്ഷിതമാകുമായിരുന്നു.\nപ്രകൃതിയെ സംരക്ഷിക്കുക എന്ന് പറയുമ്പോൾ ആദ്യത്തെ ചുമതല മനുഷ്യരെ സംരക്ഷിക്കാൻ എന്നുതന്നെയാണ്. നമ്മുടെ മൃഗസംരക്ഷണ നിയമങ്ങൾ പലപ്പോഴും മനുഷ്യ വിരുദ്ധമാണ്. സ്വന്തം ജീവൻ സംരക്ഷിക്കാൻ വേണ്ടി ഒരു പുലിയെ കൊന്നതിന് ഒരു തൊടുപുഴക്കാരൻ ഇപ്പോഴും ജയിലിലാണ് എന്നോർക്കുക. എന്ത് കിരാത നിയമമാണിത്. നായ സ്നേഹം മൂത്ത വലിയ ശല്യക്കാരിയായി മാറിയ ഒരു കേന്ദ്രമന്ത്രിയെ വാജ്പേയി മന്ത്രിസഭയിൽ നിന്ന് പുറത്താക്കിയത് ഓർക്കുമല്ലോ.\nഅടുത്തിടെ ഒരു വാർത്ത ഉണ്ടായിരുന്നു . കർഷകർ പറയുന്നു ഇനിയും തങ്ങൾ വിളകൾ എടുക്കുന്നില്ല.കാരണം കാട്ടു ജീവികൾ വന്നു തങ്ങളുടെ കൃഷി കൂട്ടത്തോടെ നശിപ്പിച്ചുവെന്ന്.\nനിയമങ്ങൾ മനുഷ്യനുവേണ്ടിയാണ്. പ്രകൃതി മനുഷ്യന് വേണ്ടിയാണ് . അതു കൊണ്ട് തന്നെ പ്രകൃതിയെ സംരക്ഷിക്കേണ്ടത് മനുഷ്യൻറെ ജീവിതത്തിൻറെ കടയ്ക്കൽ കോടാലി വെച്ച് കൊണ്ടല്ല. ഈ lockdown കാലത്ത് എല്ലാവരും വീട്ടിൽ അടച്ചുപൂട്ടി ഇരുന്നപ്പോൾ ജലാശയങ്ങൾ നന്നായി വൃത്തിയായി എന്ന് പറയുന്നതിൽ എന്ത് ന്യായമാണുള്ളത്. മനുഷ്യൻറെ അതിജീവനത്തിന് ഭാഗമാണ് പ്ലാസ്റ്റിക്കും മലിനീകരണവും എല്ലാം. മനുഷ്യൻ ഉണ്ടെങ്കിൽ മാത്രമേ ഈ പ്രകൃതിവാദത്തിന് എന്തെങ്കിലും വില ഉള്ളു.\nഒരു മൃഗത്തിന് വേണ്ടി അനേകം മനുഷ്യരെ കൊല്ലുന്ന ഈ രാജ്യത്ത് ഇതൊക്കെ ആരോട് പറയാൻ.😢\nഇനിയിപ്പോൾ കർഷകരെ ഉപദ്രവിക്കണമെങ്കിൽ പശുവിനെയും ഉപദ്രവിക്കേണ്ടി വരും


സൂര്യ ഗ്രഹണവും ചന്ദ്ര ഗ്രഹണവും - Solar Eclipse and Lunar Eclipse in 2021\nHome » 2021 » സൂര്യ ഗ്രഹണവും ചന്ദ്ര ഗ്രഹണവും\n2021 ൽ സംഭവിക്കുന്ന എല്ലാ ഗ്രഹണങ്ങളെയും കുറിച്ച് ആവശ്യമായ വിവരങ്ങൾ ആസ്ട്രോസേജ് എല്ലാ വായനക്കാർക്കും നൽകുന്നു. 2021 ലെ അടുത്ത സൂര്യഗ്രഹണത്തെയും 2021 ലെ ചന്ദ്രഗ്രഹണത്തെയും കുറിച്ച് കൂടുതൽ അറിയുക, സൂര്യനും ചന്ദ്രനും ഗ്രഹങ്ങൾ ഈ പ്രതിഭാസത്തിന് വിധേയമാകുന്നതെങ്ങനെയെന്നും അതിന്റെ ഘടകങ്ങൾ നിർണ്ണയിക്കുന്ന ഘടകങ്ങൾ എന്താണെന്നും നമുക്ക് മനസിലാക്കാം.\nഅസ്ട്രോസേജ് വാർത്തയിലൂടെ ഏറ്റവും നല്ല ജ്യോതിഷകരുമായി ഫോണിലൂടെ സംസാരിക്കാം\nസൂര്യ സംക്രമണവും ചന്ദ്ര സംക്രമണവും കൂടാതെ, ആവശ്യമായ മറ്റ് വിശദമായ വിവരങ്ങൾ ഞങ്ങൾ പ്രതിപാദിക്കുന്നു. 2021 ലെ ഗ്രഹണത്തിന്റെ തീയതി, സമയം, ദൈർഘ്യം, ദൃശ്യപരത എന്നിവ ഞങ്ങൾ ചർച്ച ചെയ്യുക മാത്രമല്ല, ജ്യോതിഷപരവും മതപരവുമായ വശങ്ങളും അവയ്ക്ക് ദോഷകരമായ ഫലങ്ങളിൽ നിന്ന് രക്ഷപ്പെടാൻ ആവശ്യമായ പരിഹാരങ്ങളും ഇവിടെ പറയുന്നു. ഓരോ സംക്രമണ സമയത്തും നിങ്ങൾ എന്ത് പ്രത്യേക മുൻകരുതലുകൾ എടുക്കണമെന്നും ഇതിൽ പറയുന്നു.\nസൂര്യഗ്രഹണം 2021 ഉം ചന്ദ്രഗ്രഹണം 2021 നെ കുറിച്ച് പറയുമ്പോൾ ഇത് രണ്ട് സൂര്യഗ്രഹണവും രണ്ട് ചന്ദ്രഗ്രഹണവും ആകും നടക്കുക. എന്നിരുന്നാലും, ഗ്രഹണങ്ങളിൽ ചിലത് ഇന്ത്യയിൽ ദൃശ്യമാകും, അതുകൊണ്ട് തന്നെ സുതക കാല അനുബന്ധ ആചാരങ്ങൾ പാലിക്കപ്പെടുന്നത്. ചില ഗ്രഹണങ്ങൾ ഇന്ത്യയിൽ കാണുകയില്ല. 2021 ലെ അടുത്ത സൂര്യഗ്രഹണത്തെക്കുറിച്ചും 2021 ൽ സംഭവിക്കുന്ന ചന്ദ്രഗ്രഹണത്തെക്കുറിച്ചും നിങ്ങളോട് പറയുന്നതിനുമുമ്പ്, ഈ പ്രതിഭാസത്തെക്കുറിച്ചും അവയുടെ തരങ്ങളെക്കുറിച്ചും വിശദമായി തന്നെ അറിയേണ്ടത് തന്നെയാണ്:\nസൂര്യ സംക്രമണം 2021\nസൂര്യഗ്രഹണം എന്നത് ഭൂമിക്കും സൂര്യനും ഇടയിൽ ചന്ദ്രൻ കടന്നുപോകുമ്പോൾ ഉണ്ടാകുന്നതാണ്. അത്തരമൊരു സാഹചര്യത്തിൽ, സൂര്യൻ ഭാഗികമായോ പൂർണ്ണമായോ മൂടിയിരിക്കുന്നു. ജ്യോതിശാസ്ത്രത്തിൽ ഇതിനെ വിവരിച്ചിരിക്കുന്നത്:\nഭൂമി സൂര്യനെ ചുറ്റും, അതേസമയം ചന്ദ്രൻ ഭൂമിയ്ക്ക് ചുറ്റുമാണ് കറങ്ങുന്നത്. എന്നിരുന്നാലും, ചില സമയങ്ങളിൽ, സ്വന്തം ഭ്രമണപഥത്തിൽ സഞ്ചരിക്കുമ്പോൾ, സൂര്യനും ഭൂമിക്കും ഇടയിൽ ചന്ദ്രൻ വരും. ഈ സമയത്ത്, ചന്ദ്രൻ സൂര്യന്റെ പ്രകാശത്തെ ഭാഗികമായോ പൂർണ്ണമായോ മൂടുകയും ഭൂമിയുടെ ഉപരിതലത്തിൽ എത്തുന്നത് തടയുകയും ചെയ്യും. ഭൂമിയിലുടനീളം പെട്ടെന്നുള്ള അന്ധകാരം നിലനിൽക്കുന്നതിനാൽ, അമാവാസ്യ ദിനത്തിലാണ് ഇത് സംഭവിക്കുന്നത് ഈ പ്രതിഭാസത്തെ പൊതുവെ ശാസ്ത്രത്തിലെ സൂര്യഗ്രഹണം എന്നറിയപ്പെടുന്നു\nസൂര്യഗ്രഹണം 2021ലെ തരങ്ങൾ\nഭാഗിക സൂര്യഗ്രഹണം: സൂര്യനും ഭൂമിക്കും ഇടയിൽ സ്ഥാനം പിടിക്കുമ്പോൾ ചന്ദ്രൻ ഭാഗികമായി സൂര്യനെ മൂടുമ്പോൾ ഭാഗിക സൂര്യഗ്രഹണം സംഭവിക്കുന്നു. ഈ സമയത്ത്, സൂര്യന്റെ കിരണങ്ങൾക്ക് ഭൂമിയുടെ ഉപരിതലത്തിൽ എത്താൻ കഴിയില്ല\nവാർഷ സൂര്യഗ്രഹണം: സൂര്യനും ഭൂമിക്കും ഇടയിൽ ചന്ദ്രൻ സ്ഥാനം പിടിക്കുമ്പോഴും സൂര്യനെ പൂർണ്ണമായും മറയ്ക്കാൻ ചന്ദ്രന് കഴിയില്ല എന്നാൽ അതിന്റെ മധ്യ ഭാഗത്തെ മൂടുകയും ചെയ്യുമ്പോൾ ഒരു വാർഷിക സൂര്യഗ്രഹണം സംഭവിക്കുന്നു. അത്തരമൊരു സാഹചര്യത്തിൽ, ഇത് ഒരു വലയം സൃഷ്ടിക്കുന്നു, ഇത് വാർഷിക സൂര്യഗ്രഹണം എന്നറിയപ്പെടുന്നു.\n2021 ൽ മൊത്തം രണ്ട് സൂര്യഗ്രഹണങ്ങൾ നടക്കും. ആദ്യത്തെ സൂര്യഗ്രഹണം വർഷം പകുതിയോടെ സംഭവിക്കും, അതായത് ജൂൺ 10 നും, രണ്ടാമത്തേത് വർഷത്തിലെ അവസാന മാസത്തിൽ, അതായത് 2021 ഡിസംബർ4നും.\nആദ്യസൂര്യ സംക്രമണം 2021\nDate Eclipse Begins Eclipse Ends Visibility\n10 June From 13:42 Till 18:41 Partially in the Northern parts of North America, Europe and Asia and complete Total Solar Eclipse in North Canada, Greenland and Russia\nകുറിപ്പ് : മുകളിൽ പട്ടിക ഇന്ത്യൻ സ്റ്റാൻഡേർഡ് സമയം (IST) അനുസരിച്ചുള്ളതാണ്. ഈ ഗ്രഹണം ഇന്ത്യയിൽ ദൃശ്യമാകില്ല. അതിനാൽ, ഗ്രഹണ കാലും അതിന്റെ സ്വാധീനവും മതപരമായി പാലിക്കപ്പെടില്ല.\nഈ വർഷത്തിലെ ആദ്യത്തെ സൂര്യഗ്രഹണം ഒരു വാർഷിക സൂര്യഗ്രഹണം ആയിരിക്കും, ഇത് 2021 ജൂൺ 10 ന് സംഭവിക്കും. സൂര്യനും ഭൂമിക്കും ഇടയിൽ ചന്ദ്രൻ സ്ഥാനം പിടിക്കുമ്പോഴുള്ള പ്രതിഭാസത്തെ ഒരു വാർഷിക സൂര്യഗ്രഹണം സൂചിപ്പിക്കുന്നു, അതുവഴി സൂര്യന്റെ ആന്തരിക ഉപരിതലത്തെ മൂടുകയും അതിന്റെ ഉപരിതലത്തിൽ ഒരു വലയം അല്ലെങ്കിൽ ഡിസ്ക് പോലുള്ള പ്രഭാവം സൃഷ്ടിക്കുകയും ചെയ്യും.\nഹിന്ദു പഞ്ചാംഗം അനുസരിച്ച് ജൂൺ 10 വ്യാഴാഴ്ച ഉച്ചകഴിഞ്ഞ് 13:42 മുതൽ 18:41 വരെ ഈ ഗ്രഹണം നടക്കും.\nഈ വർഷത്തെ ആദ്യത്തെ സൂര്യഗ്രഹണം 2021 വടക്കേ അമേരിക്ക, യൂറോപ്പ്, ഏഷ്യ, വടക്കൻ കാനഡ, ഗ്രീൻലാൻഡ്, റഷ്യ എന്നിവിടങ്ങളിൽ ആയിരിക്കും, ഇന്ത്യയിൽ ആയിരിക്കില്ല. ഇത് പൂർണ്ണമായോ ഭാഗികമായോ ഇന്ത്യയിൽ ദൃശ്യമാകാത്തതിനാൽ, സുതക കാലം പാലിക്കപ്പെടുന്നില്ല.\nരണ്ടാം സൂര്യ സംക്രമണം 2021\n4 December From 10:59 Till 15:07 Antarctica, South Africa, Southern part of Atlantic, Australia, South America\nകുറിപ്പ്: മുകളിൽ പറഞ്ഞ പട്ടിക ഇന്ത്യൻ സ്റ്റാൻഡേർഡ് സമയം (IST ) അനുസരിച്ചാണ്. ഈ ഗ്രഹണം ഇന്ത്യയിൽ ദൃശ്യമാകില്ല. അതിനാൽ, സുതക് കാലും അതിന്റെ സ്വാധീനവും മതപരമായി വീക്ഷിക്കപ്പെടുന്നില്ല.\n2021 ലെ അടുത്ത സൂര്യഗ്രഹണം, ഈ വർഷം അവസാനത്തെ സൂര്യഗ്രഹണം ആകും, ഇത് ഒരു പൂർണ്ണ സൂര്യഗ്രഹണം ആയിരിക്കും, 2021 ഡിസംബർ 04 ന് സംഭവിക്കും. മൊത്തം സൂര്യഗ്രഹണം സൂര്യനു ഇടയിൽ ചന്ദ്രൻ എത്തുമ്പോൾ സംഭവിക്കുന്ന പ്രതിഭാസമാണ്. ചന്ദ്രൻ ഭൂമിയുടെയും സൂര്യന്റെയും ഇടയിൽ എത്തി സൂര്യന്റെ ഉപരിതലത്തെ പൂർണ്ണമായും മൂടുന്നു, ഇത് ഭൂമിയുടെ ഉപരിതലത്തിലേക്ക് സൂര്യന്റെ കിരണങ്ങൾ വരുന്നതിന് തടസ്സമാകും.\nരണ്ടാമത്തെ സൂര്യഗ്രഹണം അന്റാർട്ടിക്ക, ദക്ഷിണാഫ്രിക്ക, അറ്റ്ലാന്റിക് സമുദ്രത്തിന്റെ തെക്കൻ ഭാഗം, ഓസ്‌ട്രേലിയ, തെക്കേ അമേരിക്ക എന്നിവിടങ്ങളിൽ കാണും, പക്ഷേ ഇന്ത്യയിലല്ല. ഇത് പൂർണ്ണമായും ഭാഗികമായോ ഇന്ത്യയിൽ ദൃശ്യമാകാത്തതിനാൽ, സുതക കാലം വീക്ഷിക്കപ്പെടുന്നില്ല.\nചന്ദ്ര ഗ്രഹണം 2021\nസൂര്യ ഗ്രഹണത്തെ പോലെ ഭൂമി അതിന്റെ പരിക്രമണ പാതയിൽ സൂര്യനെ ചുറ്റുകയും ചന്ദ്രൻ ഭൂമിയെ ചുറ്റുകയുംചെയ്യുമ്പോൾ അതിന്റെ നിഴൽ പതിക്കുന്നു. ഇവ മൂന്നും അതായത് സൂര്യൻ, ചന്ദ്രൻ, ഭൂമി എന്നിവ ഒരു നേർരേഖയിൽ നിൽക്കുന്നു. ഇത് പൗർണ്ണമി ദിനത്തിൽ നടക്കുന്നു. ചന്ദ്രഗ്രഹണം എന്നാണ് ഇത് അറിയുന്നത്.\nവിവിധ ചന്ദ്രഗ്രഹണം 2021\nസൂര്യ ഗ്രഹണം പോലെതന്നെ മൂന്ന് തരം ചന്ദ്ര ഗ്രഹണം ഉണ്ട്\nമൊത്തം ചന്ദ്രഗ്രഹണം: ഭൂമി സൂര്യനെ വലം വെക്കുകയും ചന്ദ്രൻ ഭൂമിയുടെ മുൻപിൽ സ്ഥാനം പിടിക്കുമ്പോൾ പൂർണ്ണമായും മൂടുകയും ചെയ്യുമ്പോൾ മൊത്തം ചന്ദ്രഗ്രഹണം നടക്കുന്നു. ഇതുമൂലം സൂര്യപ്രകാശം ചന്ദ്രനിൽ എത്തില്ല, ഇത് ചന്ദ്ര ഗ്രഹണം ഉണ്ടാക്കുന്നു.\nഭാഗിക ചന്ദ്രഗ്രഹണം: ഭാഗിക ചന്ദ്രഗ്രഹണ സമയത്ത്, ഭൂമി ഭാഗികമായി ചന്ദ്രനെ മൂടുന്നു, ഇത് ജ്യോതിഷ പ്രാധാന്യം സൃഷ്ടിക്കുന്നു.\nഅല്‍പഛായ ചന്ദ്രഗ്രഹണം: ചന്ദ്രൻ ഗ്രഹം ഭ്രമണം ചെയ്യുമ്പോൾ സൂര്യൻ പുറപ്പെടുവിക്കുന്ന കിരണങ്ങൾ മൂലം അല്പച്ഛയാ സൃഷ്ടിക്കപ്പെടുന്നു. ചന്ദ്രൻ ഗ്രഹം ഭൂമിയിൽ നിന്ന് മങ്ങിയതായി കാണപ്പെടുന്നു, ഈ പ്രതിഭാസത്തെ അല്പച്ഛയാ ചന്ദ്രഗ്രഹണം എന്ന് വിളിക്കുന്നു. ചന്ദ്രൻ ഗ്രഹത്തെ ബാധിക്കാത്തതിനാൽ ഈ ഗ്രഹണത്തെ ഒരു വലിയ പ്രതിഭാസമായി കണക്കാക്കുന്നില്ല. ഇക്കാരണത്താൽ, അതിന്റെ സുതക കാലവും കണക്കാക്കപ്പെടില്ല.\nസാധാരണയായി, ഒരു ഗ്രഹണത്തിന്റെ തരവും ദൈർഘ്യവും ചന്ദ്രന്റെ സ്ഥാനത്തെ ആശ്രയിച്ചിരിക്കും. അതിനാൽ, ഈ വർഷം സംഭവിക്കുന്ന ചന്ദ്രഗ്രഹണങ്ങളെക്കുറിച്ച് നമ്മുക്ക് വിശദമായി നോക്കാം:\n2021 ലെ ചന്ദ്ര ഗ്രഹണം\nസൂര്യ ഗ്രഹണം പോലെ രണ്ട് ചന്ദ്ര ഗ്രഹണം 2021 ൽ സംഭവിക്കും. ആദ്യ ഗ്രഹണം 26 മെയ് നും 19 നവംബർ 2021 നും നടക്കും.\nആദ്യ ചന്ദ്ര ഗ്രഹണം 2021\n26 May From 14:17 Till 19:19 Full Lunar Eclipse India, East Asia, Australia, Pacific Ocean and America\nകുറിപ്പ്: മുകളിൽ പ്രതിപാദിച്ച പട്ടിക ഇന്ത്യൻ സ്റ്റാൻഡേർഡ് സമയം (IST) അനുസരിച്ചാണ്. ഇതൊരു സമ്പൂർണ്ണ ചന്ദ്രഗ്രഹണമാണെങ്കിലും അല്പച്ഛയാ ചന്ദ്രഗ്രഹണമായി ഇന്ത്യയിൽ കാണപ്പെടുന്നതിനാൽ, സുതക കാലം അതിന്റെ സ്വാധീനവും മതപരമായി കണക്കാക്കപ്പെടുന്നില്ല.\n2021 ലെ ആദ്യത്തെ ചന്ദ്രഗ്രഹണം 2021 മെയ് 26 ബുധനാഴ്ച നടക്കും. ഹിന്ദു പഞ്ചാംഗമനുസരിച്ച്, ഈ ഗ്രഹണ സമയം ഉച്ചയ്ക്ക് 14:17 മുതൽ 19:19 വരെ ആയിരിക്കും.\nകിഴക്കൻ ഏഷ്യ, ഓസ്‌ട്രേലിയ, പസഫിക് സമുദ്രം, യുഎസ് എന്നിവിടങ്ങളിൽ 2021 ൽ ആയിരിക്കും പൂർണ്ണ ചന്ദ്രഗ്രഹണം നടക്കുന്നത്, എന്നാൽ ഇന്ത്യയിൽ ഈ പ്രതിഭാസം ഒരു അല്പഛായ ചന്ദ്രഗ്രഹണമായിരിക്കും.\nരണ്ടാമത്തെ ചന്ദ്രഗ്രഹണം 2021\n19 November From 11:32 Till 17:33 Penumbral India, America, Northern Europe, East Asia, Australia and some regions of the Pacific Ocean\nകുറിപ്പ്: മുകളിലുള്ള പട്ടികയ്ക്കായി നൽകിയിരിക്കുന്ന സമയങ്ങൾ ഇന്ത്യൻ സ്റ്റാൻഡേർഡ് സമയ(IST) മാണ്. ഇതൊരു അല്പഛായ ചന്ദ്രഗ്രഹണമാണെങ്കിലും ഇന്ത്യയിൽ ദൃശ്യമായതിനാൽ, സുതക കാലവും അതിന്റെ സ്വാധീനവും മതപരമായി വീക്ഷിക്കപ്പെടില്ല.\n2021 ലെ രണ്ടാമത്തെയും അവസാനത്തെയും ചന്ദ്രഗ്രഹണം 2021 നവംബർ 19, വെള്ളിയാഴ്ച രാവിലെ 11:32 മുതൽ വൈകുന്നേരം 17:33 വരെ നടക്കും. ഇത് ഒരു അൽപഛായ ചന്ദ്രഗ്രഹണം ആയിരിക്കും, ഇത് ഇന്ത്യ, അമേരിക്ക, വടക്കൻ യൂറോപ്പ്, കിഴക്കൻ ഏഷ്യ, ഓസ്‌ട്രേലിയ, പസഫിക് സമുദ്രത്തിലെ ചില പ്രദേശങ്ങൾ എന്നിവിടങ്ങളിൽ കാണാൻ കഴിയും.\nചന്ദ്രഗ്രഹണ 2021 ലെ സുതക കാലം\nവേദ ജ്യോതിഷപ്രകാരം സുതക കാലം ഗ്രഹണസമയത്ത് ഒരു സൂര്യഗ്രഹണം അല്ലെങ്കിൽ ചന്ദ്രഗ്രഹണം സംഭവിക്കുന്നതിന് മുമ്പുള്ള ഒരു അശുഭ കാലഘട്ടമായി കണക്കാക്കപ്പെടുന്നു, ഈ സമയത്ത് ഓരോ വ്യക്തിയും ഏതെങ്കിലും തരത്തിലുള്ള ശുഭ പ്രവർത്തനങ്ങൾ ചെയ്യുന്നത് ഒഴിവാക്കണം. കാരണം, ഗ്രന്ഥങ്ങൾ അനുസരിച്ച്, സുതക കാല സമയത്ത് നടത്തുന്ന ഏതൊരു ശുഭപ്രവൃത്തിയും പ്രതികൂല ഫലങ്ങൾ നൽകുന്നു. സുതക കാല ദോഷ ഫലങ്ങളിൽ നിന്ന് രക്ഷ നേടുന്നതിന് ചില പരിഹാരങ്ങളും പ്രതിവിധികളും ഇവിടെ സൂചിപ്പിക്കുന്നു. ഗ്രഹണസമയത്തെ സുതക കാല സമയം എങ്ങനെ കണക്കാക്കമെന്ന് നോക്കാം\nജ്യോതിഷമനുസരിച്ച്, മുകളിൽ പറഞ്ഞതുപോലെ, ഏതെങ്കിലും ഗ്രഹണതിനുമുമ്പ് സുതക കാലത്തിൽ ഏതെങ്കിലും തരത്തിലുള്ള ശുഭപ്രവൃത്തികൾ മാറ്റിവെക്കേണ്ടതാണ്. അത്തരമൊരു സാഹചര്യത്തിൽ, ഈ സമയത്തിന്റെ ദൈർഘ്യം കണക്കാക്കേണ്ടത് പ്രധാനമാണ്. ഇതിനായി, സൂര്യഗ്രഹണം 2021 അല്ലെങ്കിൽ ചന്ദ്രഗ്രഹണം 2021 ന്റെ കൃത്യമായ സമയം മനസ്സിലാക്കേണ്ടതാണ്. ഇത് കണ്ടെത്തിയ ശേഷം, സുതക കാലം ആരംഭിക്കുമ്പോൾ കൃത്യമായ സമയം മനസ്സിലാക്കാൻ എളുപ്പമാകും.\nസൂതക കാലം സൂര്യഗ്രഹണത്തിനു മുമ്പുള്ള പന്ത്രണ്ട് മണിക്കൂർ മുൻപ് തുടങ്ങി ഗ്രഹണത്തോടെ അവസാനിക്കുന്നു. ചന്ദ്രഗ്രഹണത്തെ സുതക കാലം ഗ്രഹണത്തിന് ഒൻപത് മണിക്കൂർ മുമ്പ് ആരംഭിക്കുന്നു, ഇത് ഗ്രഹണത്തിന്റെ അവസാനം വരെ നീണ്ടുനിൽക്കുകയും ഗ്രഹണത്തോടെ അവസാനിക്കുകയും ചെയ്യുന്നു. ഏതൊക്കെ പ്രവർത്തനങ്ങളാണ് ഒഴിവാക്കേണ്ടതെന്നും അനുകൂല ഫലങ്ങൾ നേടുന്നതിന് പ്രത്യേക പരിഹാരങ്ങൾ നടത്താമെന്നും മനസിലാക്കാം.\nഗ്രഹണം 2021: സുതക സമയത്ത് ചെയ്യേണ്ട കാര്യങ്ങൾ\nസുധാക സമയത്ത് കുറച്ച് സംസാരിക്കുകയും ദൈവത്തെ പ്രാർത്ഥിക്കുകയും ചെയ്യുക\nസുതക സമയത്ത് ഗ്രഹണത്തിന് വിധേയമായ ഗ്രഹത്തെ ആരാധന നടത്താനും അധിപഗ്രഹത്തെ സമാധാനിപ്പിക്കുന്നതിനുള്ള പരിഹാരങ്ങൾ നടത്തുകയും ചെയ്യുക.\nസുതക സമയത്ത് യോഗയും ധ്യാനവും ചെയ്യുക. ഇത് നിങ്ങളുടെ മാനസിക ശക്തി വികസിപ്പിക്കുകയും ഗ്രഹണത്തിന്റെ ദോഷഫലങ്ങളെ നേരിടാൻ സഹായിക്കുകയും ചെയ്യും.\nമുമ്പ് തയ്യാറാക്കിയ ഭക്ഷണത്തിലേക്ക് കുറച്ച് തുളസി ഇലകൾ ചേർക്കുക.\nസൗര അല്ലെങ്കിൽ ചന്ദ്രഗ്രഹണ സമയത്ത്, അവരുടെ പ്രത്യേക മന്ത്രം ഭക്തിയോടെ ചൊല്ലുക.\nപൂജയിൽ കളിമൺ വിളക്കുകൾ ഉപയോഗിക്കുക.\nസുതക സമയത്തിന്റെ അവസാനത്തിൽ, കുളിക്കുകയും വീണ്ടും പൂജ നടത്തുകയും ചെയ്യുക.\nഗ്രഹണശേഷം, ഗംഗാ ജലം തളിച്ച് നിങ്ങളുടെ ചുറ്റുപാടുകളും പൂജാമുറിയും ശുദ്ധീകരിക്കുക.\nഗ്രഹണം 2021: സുതക സമയത്ത് ചെയ്യരുത്താത കാര്യങ്ങൾ\nസുധാക സമയം തുടങ്ങി മുതൽ ഗ്രഹണം അവസാനിക്കുന്നതുവരെ, ഒരു ജോലിയോ ചുമതലയോ നിർവ്വഹിക്കരുത്.\nഈ സമയത്ത്, നന്നായി ചിന്തിക്കുക, ചീത്ത ചിന്തകൾ നിങ്ങളുടെ മനസ്സിലേക്ക് കടന്നു വരാതിരിക്കാൻ ശ്രദ്ധിക്കുക.\nയാത്ര ഒഴിവാക്കുക, സാധ്യമെങ്കിൽ, ഈ സമയത്ത് നിങ്ങളുടെ വീട്ടിൽ നിന്നും പുറത്ത് ഇറങ്ങാതിരിക്കുക.\nകത്രിക, സൂചി, കത്തി മുതലായ മൂർച്ചയുള്ള വസ്തുക്കൾ ഉപയോഗിക്കരുത്.\nഗ്രഹണം 2021 ലെ സുതക കാലത്തിൽ ഗർഭിണികൾ എടുക്കേണ്ട മുൻകരുതലുകൾ:\nഗ്രഹണ സമയത്ത് തുന്നുന്നത് ഒഴിവാക്കുക.\nസുതക സമയത്ത് ഏതെങ്കിലും തരത്തിലുള്ള ആഭരണങ്ങൾ ധരിക്കരുത്.\nഗ്രഹണം അവസാനിക്കുന്നതുവരെ ഉറങ്ങുന്നതും ഭക്ഷണം കഴിക്കുന്നതും ഒഴിവാക്കുക.\nസാധ്യമെങ്കിൽ, സുതക സമയത്ത് ദുർവ പുല്ല് കരുതി സാന്തന ഗോപാല മന്ത്രം ചൊല്ലുക.\nസുതക കാല സമയത്ത് ചൊല്ലേണ്ട മന്ത്രങ്ങൾ\nവേദഗ്രന്ഥങ്ങൾ അനുസരിച്ച്, 2021 ലെ ഗ്രഹണങ്ങളുടെ ദോഷഫലങ്ങളിൽ നിന്ന് രക്ഷപ്പെടാൻ താഴെപ്പറയുന്ന മന്ത്രങ്ങൾ ചൊല്ലുക:\nസൂര്യ ഗ്രഹണ സമയത്തെ മന്ത്രം\nചന്ദ്ര ഗ്രഹണ സമയത്തെ മന്ത്രം\n"ॐ आदित्याय विदमहे दिवाकराय धीमहि तन्नोः सूर्य: प्रचोदयात" "oṃ ādityāya vidamahe divākarāya dhīmahi tannoḥ sūrya: pracodayāta", “ഓംആദിത്യായ വിദ്മഹേ ദിവാകരായ ദീമഹി തന്നോ സൂര്യ പ്രചോദയ”\n“ॐ क्षीरपुत्राय विद्महे अमृत तत्वाय धीमहि तन्नोः चन्द्रः प्रचोदयात्” “oṃ kṣīraputrāya vidmahe amṛta tatvāya dhīmahi tannoḥ candraḥ pracodayāt”, “ ഓം ക്ഷീരപുത്രായ വിദ്മഹേ അമൃത തത്വമായ ദീമാഹി തന്നോ ചന്ദ്ര പ്രചോദയ”\nഗ്രഹണ പ്രതാധ്യത്തിന്റെ ഐതീഹ്യം\nസൂര്യ സംക്രമണം ചന്ദ്ര സംക്രമണം എന്നിവയുമായി ബന്ധപ്പെട്ട് നിരവധി ഐതിഹ്യ കഥകൾ ഉണ്ട് അവയിൽ രാഹു-കേതുവിന്റെ സ്ഥാനം വളരെ പ്രധാനമാണ്, അമൃത മദന സമയത്തെ രാഹു-കേതുവും സൂര്യചന്ദ്രനും തമ്മിലുള്ള ശത്രുത കാരണം, ഈ ഗ്രഹണ പ്രതിഭാസം എല്ലാ വർഷവും സംഭവിക്കുന്നുവെന്ന് വിശ്വസിക്കപ്പെടുന്നു.\nസമുദ്ര മദന പ്രക്രിയയ്ക്കിടെ പതിനാല് വ്യത്യസ്ത തരം രത്നങ്ങൾ സമുദ്രത്തിൽ നിന്ന് ഉയർന്നുവന്നപ്പോഴാണ് ഈ ശത്രുത പിറന്നത്. ദൈവവും രാക്ഷസരും കഴിക്കാൻ ആഗ്രഹിക്കുന്ന അമൃത് അതിൽ ഉണ്ടായിരുന്നു. മറുവശത്ത്, ഈ അമൃത് കഴിക്കുന്ന ഏതൊരു രാക്ഷസനും ലോകത്തിന് ദോഷമായിരുന്നു. ഇത് മനസിലാക്കി വിഷ്ണു ഒരു പദ്ധതി തയ്യാറാക്കി, അതനുസരിച്ച്, എല്ലാ അസുരന്മാരെയും കീഴടക്കി അമൃത് കഴിക്കുന്നത് തടയാൻ ദിവ്യസുന്ദരിയായ അപ്‌സര മോഹിനിയുടെ രൂപം ഭഗവാൻ സ്വീകരിച്ചു.\nഈ സമയത്ത്, അമൃതിനെ തുല്യമായി വിഭജിക്കുകയും ഇരുവശത്തുമുള്ളവർക്ക് അമൃതിന്റെ വിതരണം ആരംഭിക്കുകയും ചെയ്തു. ഇവിടെ, മഹാവിഷ്ണു അസുരന്മാരെ അമൃതത്തിനുപകരം സാധാരണ വെള്ളം നൽകി കബളിപ്പിച്ചു, അതേസമയം ദേവതകൾ അമൃത് കഴിച്ചു. എന്നിരുന്നാലും, വിഷ്ണു എല്ലാ അസുരന്മാരെയും കബളിപ്പിക്കുമ്പോൾ, സ്വർബാനു എന്ന അസുരന് ഈ പദ്ധതി മനസ്സിലായി, ദേവതകളുടെ രൂപം തെറ്റായി സ്വീകരിച്ച ശേഷം അവരുടെ ഇടയിൽ സ്വർബാനു ഇരുന്നു.\nഅപ്സര മോഹിനിയുടെ രൂപത്തിൽ വിഷ്ണു സ്വരഭനുവിന് അമൃത് അർപ്പിച്ചപ്പോൾ സൂര്യയും ചന്ദ്രനും അദ്ദേഹത്തെ തിരിച്ചറിഞ്ഞ് വിഷ്ണുവിനെ അറിയിച്ചു. അപ്പോഴേക്കും സ്വരഭാനു അമൃതിന്റെ തുള്ളികൾ കഴിച്ചിരുന്നു. ഈ തന്ത്രത്തിൽ പ്രകോപിതനായ മഹാവിഷ്ണു തന്റെ സുദർശന ചക്രത്തിലൂടെ സ്വർഭാനുവിന്റെ ശരീരം പകുതിയായി മുറിച്ചു. അവൻ അമർത്യനായിത്തീർന്നതിനാൽ, അവൻ മരിക്കാതെ, അവന്റെ തല രാഹുവും അവന്റെ തല ഇല്ലാത്ത ശരീരം കേതു ആയി മാറി.\nസൂര്യനും ചന്ദ്രനും സ്വർഭാനുവിന്റെ യഥാർത്ഥ രൂപം വെളിപ്പെടുത്തിയതിനാൽ, രാഹുവും കേതുവും അവരുടെ ശത്രുത കാരണം എല്ലാ വർഷവും ചന്ദ്രനും സൂര്യനും മുകളിൽ ഒരു ഗ്രഹണം സൃഷ്ടിക്കും.\nഗ്രഹണം 2021 ലെ ഞങ്ങളുടെ ലേഖനം നിങ്ങൾക്ക് ഇഷ്ടപ്പെട്ടുവെന്ന് പ്രതീക്ഷിക്കുന്നു. ഞങ്ങളോടൊപ്പം ഉള്ളതിനാൽ എല്ലാവര്‍ക്കും നന്ദി!


കാര് വാടകയ്‌ക്കെടുത്ത് പണയംവച്ച് തട്ടിപ്പ്: ഡിവൈഎഫ്‌ഐ നേതാവ് പിടിയില് :: Janmabhumi Daily\nകാര് വാടകയ്‌ക്കെടുത്ത് പണയംവച്ച് തട്ടിപ്പ്: ഡിവൈഎഫ്‌ഐ നേതാവ് പിടിയില്\nSunday 24 December 2017 1:00 am IST\nപന്തളം: വാടകയ്‌ക്കെടുത്ത കാറുകള് പണയംവച്ച് പണം തട്ടിയ കേസില് അറസ്റ്റിലായ കൊല്ലം ജില്ലയിലെ ഡിവൈഎഫ്‌ഐ ഏരിയാ കമ്മിറ്റിയംഗത്തെ റിമാന്‍ഡ് ചെയ്തു. കൊല്ലം ഇരവിപുരം വാളത്തുംഗല് തട്ടാമല മങ്കുഴിതെക്കേതില് അഫ്‌സല് (24) ആണ് പന്തളം പോലീസിന്റെ പിടിയിലായത്. പന്തളം കടയ്ക്കാട് ചന്തയ്ക്കു സമീപം സുമയ്യാ മന്‍സിലില് അഷ്‌റഫ് റാവുത്തറുടെ പരാതിയിലാണ് ഇയാള് അറസ്റ്റിലായത്. ഒന്നാം പ്രതി പന്തളം മുടിയൂര്‍ക്കോണം സ്വദേശി ശ്രീജിത് ഒളിവിലാണ്.\nമെഡിക്കല് കോളേജില് പോകുന്നതിനെന്നു പറഞ്ഞ് ശ്രീജിത് അഷ്‌റഫിന്റെ വാഗണ്-ആര് കാര് രണ്ടു ദിവസത്തേക്കു വാടകയ്‌ക്കെടുത്തിരുന്നു. അഷ്‌റഫിന്റെ ഒരു സുഹൃത്ത് മുഖേനയാണ് ഇയാള് കാര് വാടകയ്‌ക്കെടുത്തത്. ഈ കാര് അഫ്‌സല് 1.20 ലക്ഷം രൂപയ്ക്കു മറ്റൊരാളിനു പണയം വെയ്ക്കുകയായിരുന്നു. അഫ്‌സലിനെതിരെ ഇത്തരം 20 ലേറെ കേസുകള് ഉണ്ടെന്ന് പോലീസ് അറിയിച്ചു. ജില്ലാ പോലീസ് മേധാവി സതീഷ് ബിനോയുടെ നിര്‍ദ്ദേശ പ്രകാരം അടൂര് ഡിെൈവെഎസ്പി ആര്. ജോസിന്റെ മേല്‍നോട്ടത്തില് പന്തളം സിഐ ഇ.ഡി. ബിജു, എസ്‌ഐ സജീഷ് കുമാര്, ജൂനിയര് എസ്‌ഐ സുജിത്, സിപിഒമാരായ രാജേഷ്, മനോജ് എന്നിവരുടെ നേതൃത്വത്തിലുള്ള സംഘമാണ് ഇയാളെ അറസ്റ്റ് ചെയ്തത്. ഇയാളെ കോടതിയില് ഹാാജരാക്കി റിമാന്‍ഡ് ചെയ്തു.\nകാര് തട്ടിപ്പ്; ഭാരത വംശജന് പിടിയില്\nബിജെപി പ്രവര്‍ത്തകന്റെ വാഹനങ്ങള് കത്തിച്ച ഡിവൈഎഫ്‌ഐ നേതാവ് പിടിയില്\nമുഖ്യമന്ത്രിയുടെ പേരില് തട്ടിപ്പ്: ഡിവൈഎഫ്‌ഐ നേതാക്കള് പിടിയില്\nവീടാക്രമം ഡിവൈഎഫ്‌ഐ നേതാവ് അറസ്റ്റില്\nഡിവൈഎഫ്‌ഐ നേതാവ് കഞ്ചാവുമായി അറസ്റ്റില്\nഡിവൈഎഫ്‌ഐ നേതാവ് റിമാന്റില്


സൗന്ദര്യ സംരക്ഷണത്തിന് കറ്റാര്‍വാഴ -\nHome Beauty സൗന്ദര്യ സംരക്ഷണത്തിന് കറ്റാര്‍വാഴ\nകറ്റാര്‍വാഴയുടെ ഗുണങ്ങള് ചെറുതല്ല. സൗന്ദര്യ സംരക്ഷണത്തിന്റെ കാര്യത്തില് ഏറെ മുന്നിലാണ് കറ്റാര് വാഴ അഥവാ അലോവേരയുടെ സ്ഥാനം. മുടിക്കും കണ്ണിനുമെല്ലാം ഗുണകരമാണ് കറ്റാര്‍വാഴ ഉപയോഗിക്കുന്നത്. കറ്റാര്‍വാഴയുടെ ചില സൗന്ദര്യ ഗുണങ്ങളെ പരിചയപ്പെടാം.\nകണ്‍തടങ്ങളിലെ കറുപ്പ് മാറ്റുന്നതിനും കറ്റാര്‍വാഴ നല്ലതാണ്. കറ്റാര്‍വാഴയുടെ ജെല്ല് തുണിയില് പൊതിഞ്ഞ് കണ്‍തടങ്ങളില് വെയ്ക്കുന്നതുവഴി കണ്‍തടങ്ങളിലെ കറുപ്പ് അകറ്റാം. കറ്റാര്‍വാഴയുടെ നീരും കസ്തൂരി മഞ്ഞളും ചേര്‍ത്ത് മുഖത്തും ചര്‍മ്മത്തിലും പുരട്ടുന്നതു സൂര്യതാപം ഏറ്റ ചര്‍മ്മത്തിന് നല്ലതാണ്. ചര്‍മ്മത്തിന്റെ സ്വാഭാവിക നിറം നിലനിര്‍ത്തുന്നതിനും ഈ ലേപനം സഹായിക്കും.\nമുടിയഴകിനും കറ്റാര്‍വാഴ നല്ലതാണ്. കറ്റാര്‍വാഴയുടെ ജെല്ലും മുട്ടയുടെ വെള്ളയും ചേര്‍ത്ത് തലയില് പുരട്ടുന്നത് മുടി കൊഴിച്ചിലിനെ ചെറുക്കാന് സഹായിക്കും. പ്രകൃതിദത്തമായ നല്ലൊരു കണ്ടീഷ്ണര് കൂടിയാണ് കറ്റാര്‍വാഴ. കറ്റാര്‍വാഴയുടെ ജെല് തലമുടിയിലും തലയോട്ടിയിലും പുരട്ടുന്നത് മുടിക്ക് തിളക്കം വര്‍ധിപ്പിക്കന് സഹായിക്കുന്നു.\nStory highlights:Aloe vera special beauty tips fro hair and face